Emmenge dhulun Shahidhaai Razeena ge heyo vaahaka!\nއެންމެންގެ ދުލުން ޝާހިދާއި ރަޒީނާގެ ހެޔޮ ވާހަކަ!\nރަޒީނާ އަދި ޝާހިދު، އެމީހުންގެ ހަގު ދަރިފުޅާއެކު --\nއެކުގައި ދިރިއުޅެ، އެކުގައި ނިމިގެންދާ ވާހަކައަކީ ވަރަށް ގިނައިން ލޯބީގެ ވާހަކަތަކުން އަޑުއަހާ ވާހަކައެކެވެ. ނަމަވެސް އެއީ ހަގީގީ ދުނިޔޭގައި އެހާ އާންމު ކަމެއް ނޫނެވެ. އެއީ ގިނަ ބަޔަކަށް މިންވަރުވާ ނަސީބެއް ނޫނެވެ. އެކަމަކު އިއްޔެ މުޅި ރާއްޖެ ސިއްސުވާލީ މިފަދަ ހަބަރަކާއެކު އެވެ. ދެމަފިރިއަކު އެކުގައި މި ދުނިޔެ ދޫކުރި ހަބަރެވެ. އެ ދެމަފިރިން މިހާރު ވަޅުލާފައިވާއިރު އެ ވާހަކަ އަދިވެސް ދައްކާ ނުނިމެ އެވެ.\nއެންމެންގެ ދުލުކުރީގައި ވަނީ ގާސިމް ޝާހިދާއި ރަޒީނާ އިބްރާހިމްގެ ނަމެވެ. އެ ލޯބީގެ ވާހަކަ އެވެ. އެ ދެމަފިރިންގެ ރަނގަޅު އަހުލާގު ވާހަކަ އެވެ.\nދެމަފިރިންގެ ގާތް މީހަކު އިއްޔެ އަވަސްއަށް ހިއްސާކުރި މައުލޫމަތަކީ ވެސް ގިނަ ބަޔަކު ހައިރާންކޮށްލި ކަމެކެވެ. އެ ދެމަފިރިން މަރުވެފައި ތިއްބާ ފެނުނީ އެކަކު އަނެއްކަކު ގައިގާ ބައްދާލައިގެން ތިއްބަ އެވެ. ދެ މީހުންގެ މަރަކީ ވެސް ގުދުރަތީ މަރެއް ކަމަށް ބެލެވޭއިރު މިއީ ގިނަ ބަޔަކު ހައިރާންވާ ކަމެކެވެ. އެކުގައި ލޯބިން ދިރިއުޅެ، މި ދުނިޔެ އެޅީ ވެސް އެކުގަ އެވެ. ލޯބީގެ ވާހަކައަކުން ނޫނީ މިފަދަ ވާހަކައެއް އަޑުއަހާލާކަށް ނުލިބެ އެވެ.\nދެމަފިރިންގެ ޖަނާޒާގެ ތެރެއިން: ދެމަފިރިން ވަޅުލީ އެއް ވަޅެއްގައި - ފޮޓޯ: އަފްޝީން ނަސީރު \_ އަވަސް\nއެކުގައި ނިމިދިޔަ ދެމަފިރިން ދަންނަ ކޮންމެ މީހަކު ވެސް ބުނަނީ އެއް ވާހަކައެކެވެ. "އެއީ ވަރަށް ރަނގަޅު ދެމަފިރިން" ކަމެވެ. މީހުންނާ އެކުވެރި ދީނީ ކަންކަމަށް ލޯބިކުރި ދެ މީހުން ކަމެވެ.\nދެމަފިރިން އެންމެ ފަހު ވާހަކައަކަށް ވެސް ދައްކާފައިވަނީ މި އަހަރު ހައްޖަށްދާ ވާހަކަ ކަމަށްވެ އެވެ. ޝާހިދާއި ރަޒީނާ ވަނީ މި އަހަރު ހައްޖަށް ދިޔުމަށްޓަކައި ހައްޖު ކޯޕަރޭޝަންނަށް ދައްކަންޖެހޭ ފައިސާގެ ބޮޑު ބައެއް ދައްކާފަ އެވެ. އަދި ބާކީ އޮތް ބައި ދެއްކުމަށް އެ ދެމަފިރިން މަސައްކަތް ކުރަމުން ދިޔަ ކަމަށްވެސްވެ އެވެ. އެ ވާހަކަ ދައްކާފައިވަނީ ރަޒީނާގެ އާއިލާ މީހަކާ ރޭ އެވެ. އޭގެ ފަހުން އެ ދެ މަފިރިން އެހެން މީހަކާ ވާހަކަ ދެއްކިކަން އެނގިފައެއް ނެތެވެ.\nޝާހިދާއި ރަޒީނާއަކީ އަބަދުވެސް އެކުގައި ފަތިސް ނަމާދަށް ހޭލާ ދެމީހުންނެވެ. ނަމަވެސް އިއްޔެ ފަތިސް ނަމާދަށް އެމީހުން ހޭލިކަން އެނގިފައެއް ނުވެ އެވެ. އެ ދެމީހުންގެ ހަށިގަނޑު އިއްޔެ ފެނިފައިވަނީ މެންދުރު އެވެ.\nދެމަފިރިންގެ ޖަނާޒާގައި ބައެއް އާއިލާ މެންބަރުން: ދެމަފިރިން ވަޅުލީ އެއް ވަޅެއްގައި - ފޮޓޯ: އަފްޝީން ނަސީރު \_ އަވަސް\nދެމަފިރިން ކުއްލި ގޮތަކަށް ވަކިވެގެން ދިޔައިރު މި އަހަރު ޕްރައިމަރީ ސްކޫލްގެ ތައުލީމް އެ ދެމަފިރިން ހަގު ދަރިފުޅު ވަނީ ފަށާފަ އެވެ. ހަތް އަހަރުގެ އަންހެން ދަރިފުޅުގެ އިތުރުން ގުރޭޑް 10 ނިންމާފައިވާ ދެ ފިރިހެން ދަރި ވެސް ތިބެ އެވެ. އެތަނުން ދޮށީ ދަރިފުޅު ވަޒީފާ އަދާކުރަނީ އައިލެންޑް އޭވިއޭޝަނުގަ އެވެ.\nމިއަދު މެންދުރުފަހު އެ ދެމަފިރިން ވަޅުލާފައިވާއިރު ދެމަފިރިން ވަޅުލާފައިވަނީ އެއް ވަޅެއްގަ އެވެ. ފުލުހުން ބުނެފައިވާ ގޮތުގައި ބޮޑަށް ބެލެވެނީ ދެމީހުންގެ މަރަކީ ގުދުރަތީ މަރެއް ކަމަށެވެ. އެހެނަސް އެ ދެ މީހުންގެ މަރު ދަނީ ތަހުގީގުކުރަމުންނެވެ.


Ras Online - ކޮވިޑް-19: މާލެއިން ޕޮޒިޓިވްވި އަދަދު 20 އަށް؛ މިއަދުގެ ޖުމްލަ 81\nމާޝާ މިދުހަތު 24 ޖުލައި 2021 - 22:46\nކޮވިޑް ޓެސްޓު ހެދުމަށް ސާމްޕަލް ނެގުން. (ފޮޓޯ: ޝާހް، ރަސްއޮންލައިން)\nމާލެ ސަރަހައްދުން ކޯވިޑަށް ޕޮޒިޓިވްވި މީހުންގެ އަދަދު 20 އަށް ތިރިވެ މުޅި ރާއްޖެއިން ބައްޔަށް ޕޮޒިޓިވްވި މީހުންގެ އަދަދު 81 އަށް ތިރިވެއްޖެއެވެ.\nއެޗްޕީއޭގެ ތަފާސް ހިސާބުތައް ދައްކާގޮތުން ރާއްޖެއިން ބަލިޖެހުނު މީހުންގެ ޖުމްލަ އަދަދު މިހާރު ވަނީ 76،627 އަށް އަރާފައެވެ. އަދި އިއްޔެ އިރުއޮއްސި 6:00 އިން މިއަދު އިރުއޮއްސި 6:00 އަށް އެކްޓިވް ކޭސްތައް ނުވަތަ ބަލިޖެހިފައި ތިބި މީހުންގެ އަދަދު އުޅެނީ 2،601 ގައެވެ.\nމިއަދު ބައްޔަށް ޕޮޒިޓިވް ވި މީހުންގެ ތެރޭގައި ހިމެނެނީ ގްރޭޓަރ މާލެ ސަރަހައްދުން ޕޮޒިޓިވްވި 20 މީހަކާއި އެހެނިހެން ސަރަހައްދު ތަކުން ޕޮޒިޓިވްވި 61 މީހުންނެވެ. މީގެ ތެރޭގައި ރިސޯޓުތަކުން ޕޮޒިޓިވްވި 17 މީހަކާއި، އަތޮޅުތެރޭގެ ރަށްތަކުން ޕޮޒިޓިވްވި 44 މީހަކު ހިމެނެއެވެ.\nއެޗްޕީއޭ ގެ ތަފާސްހިސާބުން ދައްކާގޮތުން މިވަގުތު ހޮސްޕިޓަލްގައި އެޑްމިޓްކޮށްގެން ފަރުވާދެމުން ގެންދަނީ 18 މީހުންނަށެވެ. އެޗްޕީއޭއިން ބުނީ ކޯވިޑަށް ޓެސްޓްކުރުމަށް ރާއްޖޭގައި ވޭތުވެދިޔަ 24 ގަޑިއިރުގެ ތެރޭގައި 4،863 ސާމްޕަލް ނަގާފައިވާ ކަމަށެވެ.\nވޭތުވެދިޔަ 24 ގަޑިއިރުގެ ތެރޭގައި 85 މީހަކު ބަލިން ރަނގަޅުވެފައިވާއިރު، މިހާތަނަށް ރާއްޖެއިން ބަލިޖެހުނު މީހުންގެ ތެރެއިން 73،795 މީހުންވަނީ ބަލިން ރަނގަޅުވެފައެވެ.\nކޮވިޑް ޖެހިގެން މިހާތަނަށް ރާއްޖޭގައި ނިޔާވި މީހުންގެ އަދަދު ވަނީ 219 އަށް އަރާފައެވެ.\nފިޔަވައްޗާ ބޭހޭގޮތުން އާދަމް ޝަރީފް މިދައްކަވަނީ މުޅިން ތަފާތު ހައްލެއް!\n19 ސެޕްޓެމްބަރު 2021 - 17:49\nއެމްޑީޕީގެ ވޯޓިން ލިސްޓަކީ ރަބަރެއް ދެމޭހެން ދެމޭ ލިސްޓެއް - އަލްހާން\n19 ސެޕްޓެމްބަރު 2021 - 17:25\nހެލްތު މިނިސްޓަރު ޗައިނާ ސަފީރާއި ބައްދަލުކުރައްވައިފި\n19 ސެޕްޓެމްބަރު 2021 - 17:13\nވަޒީރު އިންތިޒާރު ކުރަށްވަނީ އަންނަ އަހަރު2މިލިއަން ފަތުރުވެރިންނަށް!\n19 ސެޕްޓެމްބަރު 2021 - 17:3\nޝިޔާންގެ ރައްދު ރޮޒޭނާއަށް؛ ކަމަނާއަކީ މެމްބަރޝިޕް ކޮމިޓީގެ މެންބަރެއް\n19 ސެޕްޓެމްބަރު 2021 - 17:1\nހުޅުމީދޫ ބަހާއުއްދީން މަގުގެ ބޮޑުބައެއް ނިމިއްޖެ\n19 ސެޕްޓެމްބަރު 2021 - 15:39\nމަސްވެރިންގެ ދުވަހުގެ އިހުތިފާލުތައް އޮންނާނީ ގާފަރުގައި\n19 ސެޕްޓެމްބަރު 2021 - 11:57


ޕަބްލިޝްކުރި ތާރީޚް: 27 މޭ 2019\nޕަބްލިޝްކުރި ގަޑި: 0753\nސުންގަޑި: 10 ޖޫން 2019 1300\nޙަމަދު ބިން ޚަލީފާ އާލް ޘާނީ ސްކޫލް\nއެޑްމިނިސްޓްރޭޓިވް އޮފިސަރގެ މަޤާމަށް މުވައްޒަފަކު ބޭނުންވެއްޖެ\nމި ސްކޫލުގެ ނަންބަރު:GS52/IUL/2018/01 އިޢުލާނުން އެޑްމިނިސްޓްރޭޓިވް އޮފިސަރގެ މަޤާމަށް މުވައްޒަފަކު ހޯދުމަށް ކުރި އިޢުލާނުގައި\nމައްސަލައެއް ދިމާވެގެން އެއިޢުލާނު ބާޠިލުވެފައިވާތީ އަލުން މި މިމަޤާމަށް ކުރިމަތިލުމުގެ ފުރުސަތު ހުޅުވާލިވާހަކަ ދެންނެވީމެވެ.\nޖީ. އެސް 03\nއޮފިސަރ ގްރޭޑް 01\nޙަމަދު ބިން ޚަލީފާ އާލް ޘާނީ ސްކޫލް/ ލ.ގަން\n4465.00ރ (ހަތަރު ހާސް ހަތަރު ސަތޭކަ ފަސްދޮޅަސް ފަސް ރުފިޔާ)\n1500.00ރ (އެއްހާސް ފައްސަތޭކަ ރުފިޔާ)\nސަޕޯރޓިންގ ކޯ އެލަވަންސް2: 700.00ރ (ހަތްސަތޭކަ ރުފިޔާ)\nދޭސީންނާއި ބިދޭސީންގެ ޕާސަނަލް ފައިލްތައް އަޕްޑޭޓްކޮށް ރައްކާތެރިކަމާއިއެކު ބެލެހެއްޓުމާއި އެފަރާތްތަކުގެ ވަޒީފާއާއި ގުޅުން ހުރި އެންމެހާ ކަންތައްތައް ސުކޫލުގެ އިސްވެރިޔާގެ ލާފާގެ މަތިން ކުރިޔަށް ގެންދިޔުން. މިގޮތުން ވަޒީފާ ދާއިމީ ނުވާ މުވައްޒަފުންގެ މަގާމުތައް ދާއިމީ ކުރުމައްޓަކައި ސުކޫލުގެ އިސްވެރިޔާގެ ލަފާގެ މަތިން ސަރުކާރުގެ ކަމާބެހޭ ފަރާތްތަކާއިއެކު މަޝްވަރާކޮށް ފޮނުވަންޖެހޭ ލިޔުމެއްވާނަމަ ފޮނުވުމަށް މަސައްކަތްކުރުން.\nކުރުމުއްދަތެއްގައި ނުވަތަ އަވަސް ގޮތެއްގައި ޖަވާބު ދިނުމަށް މެސެޖެއް ނުވަތަ ސިޓީއެއްފަދަ "އާރޖެންޓް"ލިޔުމެއް ލިބިއްޖެނަމަ ކަމުގެ މުހިންމު ކަމަށްބަލާ ވީ އެންމެ އަވަސް ފުރުސަތެއްގައި ސުކޫލުގެ ވެރިޔާއަށް ނުވަތަ އެހެނިހެންވެސް އިސްފަރާތަކާއިއެކު މަޝްވަރާކޮށް ޒިންމާދާރުކަމާއެކު ޖަވާބު ތައްޔާރުކޮށް ފޮނުވަންވާނެއެވެ.\nކަނޑައެޅިފައިވާ ގޮތުގެ މަތިން ސްކޫލުގެ އެންމެހާ ސްޓާފުންގެ ކަންތައް ބެލެހެއްޓުން.\nމުވައްޒަފުންނަށްޗުއްޓީ ދިނުމުގެ ރެކޯޑްސްބަރާބަރަށް ބަލަހައްޓާ، މުވައްޒަފަކު ޗުއްޓީއަކަށް އެދި ހުށައަޅައިފިނަމަ އިސްވެރިޔާގެ ލަފާގެ މަތިން ޗުއްޓީ ޗިޓް ތައްޔާރުކޮށް އެފަރާތަކާއި ހަވާލު ކުރުން.\nކޮންމެ އަހަރެއް ފެށުމުން މުވައްޒަފުން ޗުއްޓީއަށް ދާގޮތުގެ ތާވަލް އެކުލަވާލުން.\nއޮފީސް ހުޅުވާ ލެއްޕުން.\nސީނިޔަރ މެނޭޖްމަންޓްގެ ބައްދަލުވުންތަކުގައި ބައިވެރިވެ ބައްދަލުވުންތަކުގެ ޔައުމިއްޔާ ލިޔުން.\nސްޓާފުންގެ އެޕްރެއިޒަލް ފޯމުތައް ތައްޔާރުކޮށް ސްޓާފުން އެޕްރެއިޒް ކުރުމުގެ މަސައްކަތްތައް ސުކޫލުގެ އިސްވެރިޔާގެ ލަފާގެ މަތިން ރާވާ ހިންގުން.\nއެއަހަރެއްގެ އެޕްރައިޒަލް މަސައްކަތް ނިމުމުން ރިޕޯޓް ހަދައި މިނިސްޓްރީއަށް ފޮނުވުން.\nސްކޫލުގެ އިދާރީ މަސައްކަތްތަކުގައި ބޭނުންކުރާ ފޮތްތަކާއި ފައިލްތައް ބެލެހެއްޓެނީ ރަނގަޅަށްތޯ ބަލާ ޗެކުކުރުން.\nސުކޫލުގެ އިސްވެރިޔާ ނުވަތަ އިސްވެރިޔާ ކަނޑައަޅުއްވާފައިވާ ފަރާތެއްގެ އިރުޝާދުގެ މަތިން. ސުކޫލުގެ ސަރުދާރާއި މަސައްކަތު މީހުން ގެ މަސައްކަތްތައް ރާވާ ހިންގާ މޮނިޓަރ ކުރުން.\nސްކޫލުގެ ފަރާތުން ބާއްވާ އެކިއެކި މުބާރާތްތަކާއި، ރަސްމިއްޔާތުތައް އިންތިޒާމު ކުރުމުގައި އެހީތެރިކަން ފޯރުކޮށްދިނުން.\nދަރިވަރުންގެ ސަލާމަތާއި ރައްކާތެރިކަމަށް ހުރަސް އެޅޭ އެއްވެސް ކަމެއް ސުކޫލު މާހައުލުން ދިމާވެއްޖެނަމަ ނުވަތަ މެދުވެރިވާނެކަމަށް ފާހަގަ ކުރެވިއްޖެނަމަ އެކަމެއް ހައްލުކުރުމަށް ކަމާ ގުޅުން ހުރި ޓީޗަރުން ނުވަތަ ސުކޫލުގެ އެހެހެނިހެން އިސްފަރާތް ވާހަކަ ދައްކައިގެން ހައްލުކުރެވޭތޯ މަސައްކަތް ކުރަންވާނެއެވެ.\nއަތޮޅު ސްކޫލްތަކުގެ މުސާރަ ޝީޓް ހަދައި ކޮންމެ މަހެއްގެ 20 ވަނަ ދުވަހުގެ ކުރިން މިނިސްޓްރީއަށް ފޮނުވުން.\nމުވައްޒަފުންގެ ހާޒިރީ ބަލަހައްޓާ، ކޮންމެ މަހެއްގެ 07 ވަނަ ދުވަހުގެ ކުރީން ހާޒިރީ ރިޕޯޓްހަދައި، ޕްރިންޓްކޮށް އިސްވެރިއެއްގެ ސޮއި ކުރުވުން.\nމުވައްޒަފުންގެ ދާއިމީ ރަޖިސްޓްރީ އާއި ވަގުތީ ރަޖިސްޓްރީ އަޕްރޭޓްކޮށް ބެލެހެއްޓުން.\nވަޒީފާއަށް ކުރިމަތިލާ މުވައްޒަފުންގެ އިންޓަވިއު ކުރުމުގެ ކަންތައްތައް ހަމަޖެންސުން.\nވަޒީފާ ހަމަޖެއްސުމުގެ އެންމެހާ ކަމެއް ޤަވާއިދުތަކާއި އެއްގޮތަށް ކުރުން.\nމުވައްޒަފުންގެ ޕްރޮމޯޝަންގެ ކަންކަން ޤަވާއިދުތަކާއި އެއްގޮތަށް ކުރުން.\nއަތޮޅާއި މިސްކޫލުގެ ބިދޭސީ ޓީޗަރުންގެ ޗުއްޓީ ދަތުރުގެ އެންމެހާ މަސައްކަތެއް ފޯކަލްޕޮއިންޓު ނުވަތަ ފޯކަލްޕޮއިންޓު ކަނޑައަޅާ ފަރާތެއްގެ އިރުޝާދުގެ ދަށުން އަދި މިނިސްޓްރީ އޮފް އެޑިއުކޭޝަންގެ އިރުޝާދުގެ މަތިން ފުރިހަމަކޮށް މިނިސްޓްރީން ކަނޑައަޅާ ތާރީޚްތަކަށް ފޮނުވުން.\nމި އިދާރާގެ ސީއެސް ވިއުގައިގެ އެންމެހާ މަސައްކަތްތަކެއް އަޕްޑޭޓުކޮށް ބެލެހެއްޓުން.\nއިސްވެދިޔަ ކަންތައްތަކުގެ އިތުރަށް ޚާއްޞަގޮތެއްގައި ހަވާލުކުރެވޭ އާއްމުގޮތެއްގައި ދިމާނުވާޒާތުގެ ބޮޑެތި މަސައްކަތްތަކުގައި، އަދި ކުއްލިގޮތެއްގައި ހަވާލުކުރެވޭ އަވަސް ކަންތައްތަކުގައި ވެރިން އަންގަވާގޮތުގެމަތިން، ފުރިހަމައަށް ކުރުމުގައި މަސައްކަތް ކުރުން.\nސާނަވީ ނުވަތަ އެއާއި އެއްފެންވަރުގެ އިމްތިޙާނަކުން 02 މާއްދާއިން ދަށްވެގެން 'ޑީ' ގްރޭޑް ލިބިފައިވުމާއިއެކު، އޭގެ އިތުރުން 'ސެކްނޑްރީ ސްކޫލް' ނުވަތަ ހަޔަރ ސެކަންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައިވުން.\nފުރިހަމަކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި މި ސްކޫލުގެ ކައުންޓަރުން ލިބެން ހުންނާނެއެވެ. )\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަ ކުރިކަމުގެ ލިޔުމާއިއެކު ކޯހުން ލިބޭ ސަރޓިފިކެޓު ވަކިފެންވަރެއްގައި ޤަބޫލުކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ.\n(ށ) މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފރިހަމަކުރިކަމުގެ ލިޔުމުގެ ކޮޕީ.\n6. ވަޒީފާގެ މަސައްކަތުގެ ދާއިރާއާގުޅޭ ކުރު މުއްދަތުގެ ކޯސްތަކާއި ތަމްރީނުގެ ސެޓުފިކެޓުތަކުގެ ކޮޕީ.\n8. މަސައްކަތު ތަޖުރިބާގެ ލިޔުންތަކުގެ ކޮޕީ:\n(ހ) ދައުލަތުގެ މުއައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، އަދިވަޒީފާގެ މުއްދަތާއި، ވަޒީފާގެ މަސްޢޫލިއްޔަތު ބަޔާންކޮށް އެއޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްޢޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން، ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކްފޯރމް.\nކޮންޕިއުޓަރ އަށް އަހުލުވެރިވެފައިވާ މިންވަރު.\nމަސައްކަތުގެ ހުނަރާއި ފެންވަރާއި ޤާބިލުކަމާއި ހުރި ސިފަތައް.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 10 ޖޫން 2019 ވާ ހޯމަ ދުވަހުގެ 13:00 ގެކުރިން، ޙަމަދު ބިން ޚަލީފާ އާލް ޘާނީ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް admin@hamadschool.edu.mv އިން ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭފޯމު ބަލައިގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 11 ޖޫން 2019 އާއި 16 ޖޫން 2019 އާ ދެމެދު، ޙަމަދު ބިން ޚަލީފާ އާލް ޘާނީ ސްކޫލް ގައެވެ.\nމި ވަޒީފާއަށް އެދި ހުށަހަޅާ، ފަރާތްތަކުގެ އަދަދު 10 އިން މަތިނަމަ ވަޒީފާއަށް ކުރިމަތިލީ ފަރާތްތަކުގެ ތަޢުލީމީ ފެންވަރާއި ތަޖުރިބާއަށްބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތްތައް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6800012 ނަންބަރު ފޯނަށެވެ. އީ-މެއިލް ކުރާނީ admin@hamadschool.edu.mv އަށެވެ.


SunOnline: Thinadhoo gai maruvi thin mahuge kujjaa ah faruva dhin doctor suspend koffi\nތިނަދޫގައި މަރުވި ތިން މަހުގެ ކުއްޖާއަށް ފަރުވާ ދިން ޑޮކްޓަރު ސަސްޕެންޑުކޮށްފި\nއައިޝަތު ނުޒުހާ 18 Oct 2021, 22:00\nގދ. ތިނަދޫގައި މިއަދު މަރުވި ތިން މަހުގެ ތުއްތު ކުއްޖާގެ މަރާ ގުޅިގެން ޑޮކްޓަރަކު ސަސްޕެންޑުކޮށްފިއެވެ.\nތިން މަހުގެ ތުއްތު ކުއްޖާ މަރުވެފައިވަނީ ކޮވިޑް ބައްޔަށް ފަރުވާ ހޯދަމުން އަންނަނިކޮށެވެ. ނަމަވެސް ކުއްޖާއަށް ކޮވިޑް ޖެހުނުތާ 16 ދުވަސްވެފައިވާނެ ކަމަށް ބަލައި ފަހުން ވަނީ އެ މަރަކީ ކޮވިޑް މަރެއް ނޫން ކަމަށް ކަނޑައަޅައިފައެވެ.\nކުއްޖާގެ މަރުގައި ހޮސްޕިޓަލުގެ އިހުމާލު އޮތް ކަމަށް އާއިލާއިން ވަނީ ތުހުމަތުކޮށްފައެވެ.\nތިނަދޫ އަބްދުއްސަމަދު މެމޯރިއަލް ހޮސްޕިޓަލުގެ ސީނިއާ ކަސްޓަމާ ރިލޭޝަންްސް އޮފިސަރު ސާލިމް އަލީ "ސަން" އަށް ވިދާޅުވީ، ކުއްޖާގެ މަރުގެ މައްސަލައިގައި ބަލަން ޖެހޭ ކަންކަން ބެލައި ނިމެންދެން، ކުއްޖާއަށް ފަރުވާ ދިން ޑޮކްޓަރު ގޭގައި މަޑުކުރުމަށް އަންގައިފައިވާނެ ކަމަށެވެ.\nއެ ކުއްޖާ މަރުވީ މިއަދު ހެނދުނު ފަހެއް ޖަހާކަންހާއިރު ތިނަދޫ ކޮވިޑް ފެސިލިޓީއަށް ގެންދިޔަ ފަހުންނެވެ. އަދި މި މަހުގެ ހަތަރުވަނަ ދުވަހު އެ ކުއްޖާ ކޮވިޑަށް ޕޮޒިޓިވްވި ކަމަށާއި އެ އާއިލާގައި ކޮވިޑް ޖެހިފައިވާ އެހެން މީހުން ތިބިކަމަށް މީގެ ކުރިން ތިނަދޫ އަބްދުއްސަމަދު މެމޯރިއަލް ހޮސްޕިޓަލުން ވަނީ ބުނެފައެވެ.


Coronavirus Jehunu 3,281 Meehakah Faruvaadhee Rangalhu Kohfi – adduLIVE\nLast Updated: February 27, 10:13\nވައިރަސް ޖެހުނު 3،281 މީހަކަށް ފަރުވާދީ ރަނގަޅުކޮށްފި\nFeb 10, 2020, 17:06 ހަސަން ރަޝީދު\nކޮރޯނާ ވައިރަސް ޖެހުނު 3000 އަށްވުރެ ގިނަ މީހުންނަށް ފަރުވާދީ ރަނގަޅުކޮށްފި އެވެ.\nޗައިނާގެ ނޭޝަނަލް ހެލްތު ކޮމިޝަނުން ނެރެފައިވާ ހިސާބުތަކަށް ބަލާއިރު އިއްޔެގެ ނިޔަލަށް ޗައިނާގެ ހޮސްޕިޓަލުތަކުން ވަނީ މި ބަލި ޖެހުނު 632 މީހަކަށް ފަރުވާދީ ރަނގަޅުކޮށް ހޮސްޕިޓަލުން ދޫކޮށްލާފައެވެ. މީގެތެރެއިން 356 މީހުން ނިސްބަތްވަނީ ހުބެއި ޕްރޮވިންސަށެވެ. މިއީ މި ބަލި އެންމެ ބޮޑަށް ފެތުރިފައިވާ ޕްރޮވިންސެވެ.\nޗައިނާގެ ނޭޝަނަލް ހެލްތު ކޮމިޝަނުން ބުނާ ގޮތުގައި މި ބަލި ޖެހިފައިވާ މީހުންގެ ތެރެއިން 8.2 ޕަސެންޓު މީހުން މިހާރު ވަނީ މި ބަލިން ރަނގަޅުކޮށްފައެވެ. މިދިޔަ މަހުގެ 27 ގެ ނިޔަލަށް މި އަދަދު ހުރީ 1.3 ޕަސެންޓުގައި ކަމަށް އެ ކޮމިޝަނުން ބުނެއެވެ.\nއެ ކޮމިޝަނުން ބުނާގޮތުގައި މިއީ މި ބަލި ޖެހިފައިވާ ފަރާތްތަކަށް ދެމުން އަންނަ ފަރުވާގެ ކާމިޔާބުކަން ދައްކުވައިދޭ އަލިގަދަ ހެއްކެއް ކަމަށެވެ. ނަމަވެސް އެ ފަރާތްތަކަށް ދެމުން އަންނަ ފަރުވާގެ އިތުރު ތަފްސީލެއް އެ ކޮމިޝަނުން ހާމަކޮށްފައެއް ނުވެއެވެ.\nޗައިނާގައި އިއްޔެގެ ނިޔަލަށް މި ބަލި ޖެހިގެން މަރުވި މީހުންގެ އަދަދު 908 އަށް އަރާފައިވާއިރު، މި ބަލި ޖެހިފައިވާ މީހުންގެ އަދަދު މިހާރު ވަނީ 40،000 އަށް އަރާފައެވެ.


Rape Ge Thuhumathu Kurevey Meehaku Bridge Mathin Fummaalaigen Maruvaan Ulhefi - Vaguthu\nރޭޕްގެ ތުހުމަތުކުރެވޭ މީހަކު ބުރިޖު މަތިން ފުންމާލައިގެން މަރުވާން އުޅެފި\nފިލްމީ ތަރިއަކު ރޭޕްކުރިކަމަށް ތުހުމަތު ކުރެވޭ ފިރިހެނަކު، ބުރިޖެއްގެ މަތިން ފުންމާލައިގެން އަމިއްލައަށް މަރުވާން މަސައްކަތްކޮށްފިއެވެ.\nއިންޑިއާގެ އަންހެން ފިލްމީ ތަރިއަކު ރޭޕްކުރި މައްސަލައެއް ފެންމަތިވެ ހޫނުވެފައިވާ މި ދަނޑިވަޅުގައި، އަމިއްލައަށް މަރުވާން މަސައްކަތް ކޮށްފައިވަނީ އޭނާގެ މެނޭޖަރެއްގެ ގޮތުގައި މަސައްކަތްކުރި އަނިރްބާން ޑަސް ބްލާހް ނަމަކަށް ކިޔާމީހެކެވެ. ނަމަވެސް ފުންމާލައިގެން އަމިއްލައަށް މަރުވާން އުޅެނިކޮށް އޭނާ ވަނީ ސަލާމަތްކޮށްފައެވެ.\nރޭގެ ދަންވަރުގެ ވަގުތެއްގައި އޭނާ އަމިއްލައަށް މަރުވާން މަސައްކަތްކޮށްފައި ވަނީ މުމްބާއީގެ ބުރިޖެއްގެ މަތިން ފުންމާލައިގެންނެވެ. ބައެއް އެހެން ތަރިންތަކެއްވެސް ރޭޕް ކުރިކަމުގެ ތުހުމަތު ކުރެވޭ އަނިރްބާން ބުރިޖުން ފުންމާލަން މަސައްކަތް ކުރަމުންދަނިކޮށް، ސަލާމަތްކޮށް، އޭނާ މިހާރު ވަނީ އާއިލާއާ ހަވާލުކޮށްފައެވެ.\nއަނިރްބާންއަކީ ޚުވާން އެންޓާޓެއިންމެންޓްގެ ކޯ ފައުންޑަރެވެ. އޭނާ ސަލާމަތްކޮށްފައިވަނީ ރޭ 12:30 ހާއިރުއެވެ. އޭނާ ސަލާމަތް ކުރިއިރު، މީހާ ވަރަށް ބޮޑަށް ޑިޕްރެޝަންއަށް ގޮސްފައިވާކަމަށާއި، އޭނާ ވަރަށް ބޮޑަށް ރޮއެފައިވާކަން މޫނުމަތިން އެނގޭކަމަށް މީޑިއާތަކާއި މަޢުލޫމާތު ޙިއްސާކުރި އޮފިޝަލަކު ބުނެފައި ވެއެވެ.\nއެތައް އަންހެނަކު ވަނީ އަނިރްބާން އެ މީހުންނަށް ޖިންސީ ގޯނާ ކުރަމުންދާކަމަށް މީގެ ކުރިން ބުނެފައެވެ. އެހެންވެ މިހާރު އޭނާ ކައިރީގައި މަސައްކަތް ނުކުރަން އިންޑަސްޓްރީގެ ވެރިން ވަނީ އެފަރާތްތަކަށް އަންގާފައެވެ.\nފާއިތުވެދިޔަ ދުވަސްތަކުގައި އިންޑިއާގެ ފިލްމީ އިންޑަސްޓްރީގެ ތެރޭގައި ރޭޕް އާއި ޖިންސީ ފުރައްސާރަ ކުރުމުގެ މައްސަލަތަ ވަނީ ވަރަށް ބޮޑަށް އިތުރުވެގެން ގޮސްފައެވެ. މި މައްސަލަތައް ފެންމަތިވަމުންދާއިރު، އެޤައުމުގެ ޤާނޫނުން ޒިނޭކުރުން މިހާރު ވަނީ ހުއްދަކޮށްފައެވެ. އަދި އެއްޖިންސުން ގުޅުން ހިންގުންވެސް އެޤައުމުގައި މިހާރު ވަނީ ހުއްދަކޮށްފައެވެ.


Mathee fenvaruge 70 villa aeku Westin octorber 1 gai hulhuvanee | Mihaaru\nބ. މިރިއަންދޫގައި ހަދާ މެރިއޮޓް އިންޓަނޭޝަނަލްގެ ވެސްޓިން ބްރޭންޑްގެ ރިސޯޓު: އެ ރިސޯޓު އަންނަ މަހުގެ އެއްވަނަ ދުވަހު ހުޅުވާނެ. ފޮޓޯ: ވެސްޓިން މޯލްޑިވްސް\nމަތީ ފެންވަރުގެ 70 ވިލާއާއެކު ވެސްޓިން އޮކްޓޯބަރު 1 ގައި ހުޅުވަނީ\n11 ޖުލައި 2018 - 17:582comments\nއެންމެ މަތީ ފެންވަރުގެ 70 ވިލާއާއެކު ބ. މިރިޔަންދޫގައި ހަދާ ވެސްޓިން ރިސޯޓު އަންނަ އޮކްޓޯބަރު 1 ގައި ހުޅުވާ ގޮތަށް ހަމަޖައްސައިފި އެވެ.\nދުނިޔޭގެ އެންމެ ބޮޑު ހޮޓެލް ޗެއިން، އެމެރިކާގެ މެރިއޮޓް އިންޓަނޭޝަނަލްގެ މަޝްހޫރު ވެސްޓިން ބްރޭންޑްގެ ރިސޯޓު ޑިޒައިންކޮށްފައި ވަނީ އިޓަލީގެ ޑިޒައިން ސްޓޫޑިއޯއެއް ކަމަށްވާ ޕެލާ އެސޯސިއާޓީ ކިޔާ ކުންފުންޏަކުންނެވެ.\nދަރަވަންދޫން ފުރައިގެން ވިއްސަކަށް މިނެޓުން ދެވޭ ހިސާބުގައި އޮންނަ ރަށަކީ ސްރީލަންކާގެ އެންމެ ބޮޑު އިންވެސްޓްމަންޓް ބޭންކް، އޭޝިއާ ކެޕިޓަލް ޕަބްލިކް ލިމިޓެޑާއި ޖަޕާނުގެ މެއިލް އޯޑާ ކުންފުނި ބެލޫނާ ކޮމްޕެނީ ލިމިޓެޑު ހިއްސާވެގެން ތަރައްގީކުރާ ރިސޯޓެކެވެ.\nގާތްގަނޑަކަށް 45 މިލިއަން ޑޮލަރު (693.9 މިލިއަން ރުފިޔާ) ހަރަދުކޮށްގެން ހަދާ ރިސޯޓުގެ ވިލާތަކަކީ ވަރަށް ހިތްގައިމު ޑިޒައިނަކަށް ގުދުރަތީ ވައި ލިބޭ ގޮތަށް، ހަދާފައިވާ ތަންތަނެވެ. އަދި އެ ވިލާތަކުގެ އިންޓީރިއާ ތައްޔާރުކޮށްފައިވަނީ ރާއްޖެ އާއި މި ސަރަހައްދުގެ ބައެއް ގައުމުތަކުން ހޯދި ލަކުޑި ބޭނުންކޮށްގެންނެވެ.\nމެރިއޮޓާއި އެމެރިކާގެ ސްޓާވުޑް ކުންފުނި އެއްކޮށްލުމުގެ ކުރިން ވެސްޓިންއަކީ ސްޓާވުޑްގެ ބްރޭންޑެކެވެ. މެރިއޮޓުން ވަނީ ށ. ވަގަރުގައި އެ ކުންފުނީގެ އެންމެ އަގުބޮޑު އެއް ބްރޭންޑް ޖޭޑަބްލިއު މެރިއޮޓްގެ ރިސޯޓެއް އަންނަ އަހަރުގެ ޖެނުއަރީ މަހު ހުޅުވަން ނިންމައިފަ އެވެ.\nދުނިޔޭގެ 60 އަށް ވުރެ ގިނަ ގައުމުގައި މެރިއޮޓްގެ 422 ހޮޓާ ހުޅުވާފައި ވެ އެވެ. މެރިއޮޓާ އެއްކޮށްލުމުގެ ކުރިން ސްޓާވުޑުން ރާއްޖޭގައި ތިން ރިސޯޓެއް ހިންގަ އެވެ. އެއީ އއ. ފެސްދޫގައި ޑަބްލިއު މޯލްޑިވްސް އާއި ކ. ފުރަނަފުށީގައި ޝެރަޓަން މޯލްޑިވްސް އަދި ދ. ވޮއްމުލީގައި ސެންޓްރެޖިސް އެވެ.\nއިތުރު ލިޔުންތައް ބ. އަތޮޅު ޓޫރިޒަމް ރިސޯޓްތައް\nފިނޮޅުގައި ހިތްގައިމު "ބީޗް ބަބުލް" އެއް!


Ha aharah fahu Ingireysi League Cup ge Semi ah Arsenal qualify vejje\nހަ އަހަރަށް ފަހު އިނގިރޭސި ލީގު ކަޕުގެ ސެމީއަށް އާސެނަލް ކޮލިފައިވެއްޖެ\n11 މަސް,3ހަފްތާ,6ދުވަސް, 1 ގަޑި, 42 މިނެޓް, 36 ސިކުންތު ކުރިން 2760އަހްމަދު މިޒްޔާލް\nވެލްބެކްގެ ލަނޑާއެކު އިގިރޭސި ލީގު ކަޕުގެ ސެމީއަށް އާސެނަލް ކޮލިފައިވެއްޖެއެވެ.\nއާސެނަލްގެ އަމިއްލަ ދަނޑުގައި ކުޅުނު މި މެޗުގައި އެޓީމުގެ ފުރަތަމަ 11 އަށް ކޯޗު އާސެން ވެންގަރ ވަނީ ބޮޑު ބަދަލުތަކެއް ގެނެސްފައެވެ. މި މެޗުގެ ހަމައެކަނި ގޯލު ފެނިގެން ގޮސްފައިވަނީ މެޗުގެ ފުރަތަމަ ހާފު ނިމެން ކައިރިވެފައިވަނިކޮށެވެ.\nމެޗުގެ 41 ވަނަ މިނެޓުގައި އާސެނަލްއަށް ލީޑު ނަގައިދިނީ އިނގިރޭސި ސްޓައިކަރު ޑެނީ ވެލްބެކްއެވެ. މި ލަނޑާއެކު އާސެނަލް ސެމީއަށް ދަތުރުކޮށްފައިވާއިރު، މިއީ ފާއިތުވެދިޔަ ހަ އަހަރު ދުވަހުގެ ތެރޭގައި އާސެނަލް އިނގިރޭސި ލީގު ކަޕުގެ ސެމީއަށް ކޮލިފައިވި ފުރަތަމަ ފަހަރެވެ.\nމި މެޗުން މޮޅުވި ނަމަވެސް މެޗުގެ ދެވަނަ ހާފުގައި އާސެނަލްއަށް ކުޅޭ ފްރާންސްގެ ފޯވަޑް އޮލިވިއަރ ޖިރޫޑްއަށް ވަނީ އަނިޔާވެފައެވެ. މިއާއެކު އާސެނަލްއިން ލިވަޕޫލްއާއި ޗެލްސީއާ ދެކޮޅަށް ކުޅެން ހަމަޖެހިފައިވާ މެޗުތަކުގައި އޭނާއަށް ބައިވެރިވެވޭނެ ކަމުގެ އުންމީދެއް ނެތް ކަމަށް އާސެނަލްގެ ކޯޗު ވެންގަރ ވަނީ ބުނެފައެވެ. އާސެނަލްއިން ލީގު ކަޕުގެ ސެމީގައި ނިކުންނާނީ ވާދަވެރި ޗެލްސީއާ ދެކޮޅަށެވެ.\nއާސެނަލް އިނގިރޭސި ލީގު ކަޕް\nއެފްރިކާގެ މޮޅު ކުޅުންތެރިއަކަށް މިފަހަރު ވެސް ސަލާހު\n1 ދުވަސް ކުރިން 14 0\nރޭ ކުޅުނު މެޗުން އާސެނަލް އާއި ޔުނައިޓެޑް އެއްވަރުވެއްޖެ\n1 ހަފްތާ ކުރިން 45 0\n4 ހަފްތާ ކުރިން 89 0\nނެދަލޭންޑް އަތުން ފްރާންސް ބަލިވެއްޖެ\n1 މަސް ކުރިން 94 0


Mi dhemafirin ufalun, Konfadha bodu niumatheh!\nމި ދެމަފިރިން އުފަލުން، ކޮންފަދަ ނިއުމަތެއް!\nއަބްދުލް އަޒީޒު މުހައްމަދާއި ސަކީނާ އަަހްމަދު އާއިލާއާއެކު\nއަބްދުލް އަޒީޒު މުހައްމަދާއި ސަކީނާ އަަހްމަދުގެ ކައިވެނީގައި މިހާ ހާހިސާބަށް އާދެވުނު އިރު މާމަ / ކާފަ ކިޔާވެސް 31 ދަރިން އެބަތިއްބެވެ. އަދިި މުނިކާފަ / މުނިމާމަ ކިޔާ ވެސް 22 ދަރިން ލިބިފައި ވެއެވެ. މިއީ އުތުރުން ހއ. ދިއްދޫ ދެމަފިރިއެކެވެ. ރީތި ހަޔާތަކާއެކު އެ އާއިލާ ތިބީ ގޭގަ އެވެ. ވަރަށް އުފަލުންނެވެ.\n"މާމަ ކާފައިން" ގެ ދުވަސް ފާހަގަ ކުރަން ދުވަހާ ގުޅުވައިގެން މިއަދު ޖެންްޑާ މިނިސްޓްރީން ސޯޝަލް މީޑިއާއަށް ދޫކުރަމުން ގެންދަަނީ އެކި ކަހަލަ ވީޑިއޯތަކެވެ. އޭގެ އެއް ވީޑިއޯގައި ފެންނަނީ ދިއްދޫގެ މި ދެމަފިރިންނެވެ. އެމީހުންގެ ގޭ ކުރިމަތީގައި ބަހައްޓާފައި ހުރި ޖޯއްޔެއްގައި ކުދިވެރިންނާއެކު އިށީނދެލައިގެން ތިބި އިރު ގާތުގައި ތިބީ އެމީހުންގެ ދަަރިންނާއި ދަރިންގެ ދަރިންނާއި އެ ދަރީންގެ ދަރިންނެވެ. ބޮޑު އެއް އާއިލާ އެވެ.\nއަޒީޒާއި ސަކީނާގެ ދެމަފިރިންނަށް ލިބޭ އެންމެ ބޮޑު އުފަލަކީ، ގިނަ ކާފަ ދަރިންނާއި އެހާ ގިނަ މުނިކާފަ ދަރިންގެ ފަރާތުން ލިބޭ ފުރިހަމަ ލޯތްބާއި އަޅައިލުމާއި ކުލުނެވެ. ދެ މަފިރިންނަށް ލިބުނީ އުފަން ނުވަ ދަރިންނެވެ. ދެން ތިބީ ހައްތަހާ ވެސް ކާފަ / މާމަ ކިޔާ ކުދިންނާއި މުނިކާފަ / މުނިމާމަ ކިޔާ ކުދިންނެވެ.\nޖެންޑާގެ އެއް މިނެޓްގެ އެ ވީޑިއޯގައި ސަކީނާ ބުނެލަ އެވެ؛ "އަދިވެސް މިތިބީ އެ ކުދިންގެ ހިދުމަތު" ގަ އެވެ. އެ ވީޑިއޯކޮޅު ނިންމާލީ އެއްބައި ކުދިން އުނގުގައި ބައިތިއްބައިގެން އަދި އަނެއްބައި ކުދީން ގާތުގައި ބައިތިއްބައިގެނެވެ. ހުރިހާ ކުދީންނާއެކު ދެމަފިރިން ހެވިފަ އެވެ.\n"ކާފަ އާއި މާމަ ކުދިން ކައިރީ އެކުގައި އުޅެވޭތީ ވަރަށް އުފާވޭ،" ދިއްދޫ ދެމަފިރިން އެކުގައި ބުނެލަ އެވެ.\nދުވަހުގެ ތަހުނިޔާ ހުރިހާ މާމަ ކާފައިންނަށް ފޮނުވަމުން ޖެންޑާ މިނިސްޓަރު އައިޝަތު މުހައްމަދު ދީދީ ވަނީ މާމަ ކާފައިންނަކީ ހަޔާތުގެ އެންމެ މުހިއްމު މީހުން ކަމުގައި ދެކެ ގެވެށި ގުޅުން ވަރުގަދަ ކުރުމުގައި މާމަމެންނާއި ކާފަމެންގެ ބައިވެރިވުވުން އަބަދުވެސް ހޯދުމަށް ގޮވާލައްވާފަ އެވެ.\nމި ދުވަސް ފާހަގަ ކުރުމަށް ޖެންޑާ މިނިސްޓްރީން ވަނީ ގިނަ ހަރަކާތްތަކެއް ވެސް ރާވާފަ އެވެ. އޭގެ ތެރޭގައި މާމަ ކާފައިންގެ އަގުވަޒަންކޮށް އެމީހުންނަށް އަޅާލުމާ އިހްތިރާމް ހޯދައިދޭން މަގުފަހި ކުރަން ވެބިނާ އެއް ބާއްވާނެ އެވެ. އަދި އަތޮޅުތަކުގެ ތެރޭގައި ހުންނަ އެ މިނިސްޓްރީގެ ސެންޓަރުތަކުގައި ދުވަސް ފާހަގަ ކުރާނެ އެވެ.\nއދ. ދިއްދޫ މިނިސްޓްރީ އޮފް ޖެންޑާ އެންޑް ފެމިލީ ދިރިއުޅުން + އާއިލާ\nކާފަ ކުދިންނަށް ކިޔަވައިދޭން ބުރަ މަސައްކަތް\nހެޔޮ ހާލުގައި ކަލާ ތިހެން ހިނިތުންވެފާ ހުރޭ!


ނާމާން _ – Esfiya\nބިރުވެރި އެހެނިހެން August 10, 2020\nޒަހާއާއި ޒާޔާ ވެސް އެމީހުން ހިފަހައްޓަން އުޅުމުން އޭގެ ތެރެއަށް ދަމައިގަތެވެ.\nޒިންޔާ ސިހުނީ ކުއްލިއަކަށް ބަޔަކު ހަޅޭއްލަވާ އަޑަށެވެ. އޭރު އެތާ މީހުންތަކެއް ވެއްޓިފައި އޮތެވެ. ޒިންޔާ ކުޑަކޮށް ކައިރިވެލާފައި އެތަނުން މީހެއްގެ ކޮނޑުގައި ޖަހާލިއެވެ. އެއާއެކު އޭނަ ދެލޯ ބޮޑުވީ ކުރިމަތިން އިމްޝާ ފެންނަން އިނުމުންނެވެ. ހައިރާންވި ވަރަށް އުފާވެސް ވިއެވެ.\nއެންމެން ހަމަ ވުމުން އިދާންއަށް ކުޑަ ހަމަޖެހުމެއް ލިބުނެވެ. އެކަމަކު އިދާން ވިސްނަމުން ދިޔައީ އެ ކުޑަ ކޮޓަރިއެއްކަހަލަ ތަނާމެދުއެވެ. ބައްތިނުލައި އެއްވެސް އަލިކަމެއް ނުވާއިރު އެހާ ހޫނުވެސް ގަދައެވެ.\nއެހެން ދުވަސްތައް ގުނަމުން އެމީހުން އެ ކުޑަ ކޮޓަރިއެއް ކަހަލަ ތަނުގައި އުޅެމުން ދިޔައެވެ. ދުވާލެއް ރޭގަނޑެއް ވަކިވާވަރެއް ނޫނެވެ. އިނގޭހާވެސް އެއްޗަކީ އެމީހުން ހޯދަން އެމީހުންގެ މަންމަމެން އުޅޭނެ ކަމެވެ.\nއިދާން ފާރުގައި ލެނގިލައިގެން އިނެވެ. ކުއްލިއަކަށް އެއްލި ކަޅިއަކުން ފެނުނީ ވަރަށް މަތީގަ އިން ލޯ ވަޅެކެވެ. އެތަނުން ކުޑަ އަލިކޮޅެއް ފެންނަން ހުއްޓެވެ. އެއީ ދުވާލުކަން އިދާންއަށް އިނގުނެވެ.ނަމަވެސް އެހާ މައްޗަށް އަރާނެ ގޮތެއް ނޭނގުނެވެ. އެންމެންނަށް ގޮވާފަ އިދާން އެ ލޯވަޅު ދެއްކިއެވެ.\nއެ ލޯވަޅާ މެދު ނުވިސްނާ ދުވަހެއް ނުދެއެވެ. އަބަދުވެސް ކޮންމެސް އެކަކު އެ ލޯވަޅަށް ބަލަހައްޓައިގެން އިނދެއެވެ. އެންމެން އަޖައިބުވީ ލޯވަޅު ތަޅުދަނޑި އެއްގޮތަށް އިންނާތީއެވެ.\nދުވަސްތައް އާދައިގެ މަތިން ފާއިތުވަމުން ދެޔެވެ. އިދާންމެން ވެސް އެތާ ތާށިވެގެން މުޅި ދުވަހު ހޭދަކުރަމުން ދިޔައެވެ. މިހާރު އެމީހުން އެތާ ތާށިވިތާ އަހަރެއް ވާން ކައިރިވަނީއެވެ. ނަމަވެސް ކާއެއްޗެހި ބަރާބަރަށް ލިބެމުން ދެއެވެ. އެމީހުންވެސް އެ ދިރިއުޅުމަށް ހޭނެމުން ދިޔައެވެ.\nއެންމެން ތިބި ކާންށެވެ. ހަމަ އެކަކުވެސް ވާހަކަ ނުދައްކައި ކައި ނިންމާލިއެވެ. ކައި ނިންމާލައިގެން ޒަހާއާއި ޒާޔާ ގޮސް އެ ލޯވަޅު އިން ދިމާ ކަނުގައި އިށީނެވެ. ކުއްލިއަކަށް ޒަހާ ބޮލުގައި އެއްޗަކުން ޖެހުނެވެ. ފުންމައިގެން ތެދުވެ ޒަހާ އެއްފަރާތަކަށް ޖެހިލިއެވެ. އޭރު އެތާ ކުޑަވަރެއްގެ ތަޅުދަނޑިއެއް އޮތެވެ. އިދާންއަށް އެ ފެނުމާއެކު ބަލައިލެވުނީ މަތީގައި އިން ލޯވަޅަށެވެ.\nއެންމެނަށްވެސް ކުއްލިއަކަށް އެދިމާއަށް ބަލައިލެވުނެވެ. އިމްޝާ ފުންމައިގެން ތެދުވެ ތަޅުދަނޑި އެ ލޯވަޅާ ދިމާއަށް ދިއްކޮށްލިއެވެ. އެންމެންގެ މޫނުމަތިން ވެސް ފެނުނީ އުފާވެރި ކަމެވެ. ނަމަވެސް އެމީހުންނަށް އެ ތިބެވުނީ ފޮށްޓެއްގެ ތެރޭގައި ހެއްޔެވެ؟ އިދާން ހިތަށް އެރިއެވެ.\nއިދާންމެންގެ މަންމަ ހާސްވެގެން އުޅުނެވެ. އިދާންމެން ނައިސްގެން މިހާރު އަހަރެއް ވެސް ވަނީއެވެ. އެމީހުން ޕޮލިހަށްވެސް ގުޅައިފިއެވެ. ނަމަވެސް މިހާ ދުވަސް ވީއިރުވެސް ކާމިޔާބެއް ނުލިބުނެވެ.ޕޮލިހުން މުޅިރަށް ބެލިއިރުވެސް އިދާންމެން ފެންނަވަރެއް ނުވިއެވެ.\nއެހެން ވަގުތުތައް ފާއިތުވަމުން ދިޔައެވެ. އެ ތަޅުދަނޑި އެ ލޯވަޅާ ހަމައަށް ގެންދެވޭނެ ގޮތެއްނުވިއެވެ. އެއްވެސް ކަމެއް ނުކޮށް އެންމެން ވެސް ވިސްނަމުން ދިޔައީ އެކަމާއެވެ. ހަމައެކަކުގެ ސިކުނޑިއަކަށް ވެސް މޮޅު ހިޔާލެއް ވަންނަ ގޮތެއް ނުވިއެވެ.\nއެންމެ ފަހުން އެތަނަށް އަލިގަނޑެއް އެރިއެވެ. ކުއްލިއަކަށް އެންމެން ސިއްސައިގެން ދިޔައެވެ. އޭތި އަލިގަނޑުގެ ތެރެއިން މީހެއްގެ އަޑު އިވެންފެށިއެވެ.\n” ކަލޭމެންނަށް އިނގޭތަ ކަލޭމެން މިތަނަށް ގެނައި ސަބަބު.. ” އެހެން ބުނިތަނާ އެންމެން ބޮލުން ނޫނެކޭ ބުނީ ބިރުން ހުރެއެވެ. އަނެއްކާވެސް އޭތި ވާހަކަ ދައްކަން ފެށިއެވެ.” ކަލޭމެން މިތަނަށް ގެނައީ ކަލޭމެން މަށަށް ގެއްލުމެއް ދިނީމަ..އަދި މަގޭ ދަރިއަށްވެސް.. “..އެހެން ބުނިތަނާ ހެން އެތަނަށް އަންހެނަކާއި ކުޑަކުއްޖެއް ފާޅުވިއެވެ. އިމްޝާ ބިރުން ކައިރީގައި އިން ޒަހާގެ އަތުގައި ހިފުނެވެ. އޭތި ހުރިގޮތް ފެނިފަ އެންމެން ވެސް ސިހުނެވެ. މުޅިމޫނުގައި ހުރީ ހުސް ލެޔެވެ.ލައިފަހުރި ރަތްކުލައިގެ ހެދުމުގެ ފަސްބައިން ވެސް ލޭތިކި ތަޅަމުން ދިޔައެވެ.\nއަނެއްކާވެސް އޭތީގެ ވާހަކަ ކުރިއަށް ގެންދިޔައެވެ.\n” ހަނދާންވޭތަ ކަލޭމެން އެންމެ ފުރަތަމަ މި ރަށަށް އައިދުވަސް.. އެދުވަހު އެއީ މަގަޔަށާ މިކުއްޖާގެ\nގަޔަށް ކަލޭމެން ގަލާއެއްޗެހި އުކި ދުވަސް.. އެދުވަހުން ފެށިގެން އަހަރެމެން ކަލޭމެންނަށް އުނދަގޫ ކުރަމުން ގެންދިޔައީ..ދެން މިހާ ހިސާބަށް މި ގެނައީވެސް އޭގެ އަދަބު ދޭން..އެކަމަކު އަހަރެމެން ރަނގަޅު ވީމަ ކަލޭމެން ދޫކޮށްލާންނަން.. ” އެހެން ކިޔައި އާދައިގެ ސިފައަކަށް ބަދަލުވިއެވެ.އޭރުވެސް ކުދި ޒަހަމްތައް ގައިގައި ހުއްޓެވެ. ކުއްލިއަކަށް އެ އަލިގަނޑާ އެއްކޮށް އޭތިވެސް ގެއްލުނެވެ.\nއިދާންއަށްވެސް ވިސްނުނީ އަދި ކިރިޔާ އެވެ. އިދާން ހިތުގައި ސުވާލެއް އޮތެވެ.” އެއީ ކޮން ތަޅުދަނޑިއެއް ހެއްޔެވެ؟ ” ނަމަވެސް އެއަށްވުރެ ބޮޑަށް އިދާން ސަމާލުކަން ދިނީ ޒާޔާމެންނަށެވެ.\nމި ބައިވެސް ކިއުންތެރިންނަށް ކަމުދާނެކަމަށް އުންމީދުކުރަން… ތި ދެއްވާ ސަޕޯޓަށް ވަރަށް ބޮޑަށް ޝުކުރިއްޔާ ހުރިހާ ކިއުންތެރިންނަށް ވެސް..💖💖🥰🥰☺☺\nWow awesome! Jabee mi bai few v reethi. Maasha Allah!😘😘😍😍😍💖💖💗💗💓💓❤❤❣❣💟💟💞💞👡\nBy the way meets fatta gothaai course bai ga money you thafaathu😇😇😇\nއެހެނިހެން މަޖާ މުބާރާތް ދީނީ ލޯބި May 20, 2017\nއެހެނިހެން May 28, 2015\nލޯބިވިން ލޯބިވޭ އެކަމަކު…..\nބިރުވެރި July 3, 2016\nވައިވީމަ – (1) ދިމާވުން\nހިތާމަ ބިރުވެރި އެހެނިހެން ލޯބި September 1, 2017\nބިރުވެރި March 26, 2017\nސިއްރު ސިއްރުން ހިތޭ… (16)\nހިތާމަ ބިރުވެރި މަޖާ ލޯބި February 14, 2018


MDN Report aa Gulhigen Thahgeegah Suvaalukuran Jehey Faraaiythakah Chit Havaalukohfi – Iru\nޕާކުތަކާއި މައިޒާންތައް އަދި އައުޓްޑޯ ކުޅިވަރުތައް ކުޅުމަށް ހުޅުވާލަނީ\nކާފިއު ވަގުތު ރޭގަނޑު 12 އިން ފަތިހު4އަށް ބަދަލުކޮށްފި\nއެންލައިޓެން އަ މައިންޑްފުލް ކޮމިއުނިޓީ ގެ ނަމުގައި އެންޖީއޯ އިފްތިތާހު ކޮށްފި\nއެމްޑީއެންގެ ރިޕޯޓާއި ގުޅިގެން ތަޙްޤީޤަށް ސުވާލުކުރަންޖެހޭ ފަރާތްތަކާއި ޗިޓް ހަވާލުކޮށްފި\nލަހޫ· 19 އޮކްޓޫބަރު 2019\nއެމްޑީއެންގެ ރިޕޯޓާއި ގުޅިގެން ފުލުހުން ކުރަމުންދާ ތަޙްޤީޤާއި ގުޅޭގޮތުން ވިދާޅުވެފައިވަނީ މިމައްސަލާގައި ތަޙްޤީޤަށް ހާޒިރުކުރަންޖެހޭ މީހުން ހާޒިރުކުރުމަށް ކުރަންޖެހޭ މަސައްކަތް ފުލުހުން ކުރަމުންދާކަމަށެވެ. އެގޮތުން މިމައްސަލާގައި ފުލުހުންގެ ތަޙްޤީޤަށް ހާޒިރުކޮށް ސުވާލުކުރަން ފުލުހުން ބޭނުންވާ ފަރާތްތަކާއި ސުވާލުކުރުމަށްޓަކައި ފުލުސް އޮފީހަށް ހާޒިރުވުމަށް އެފަރާތްތަކާއި ޗިޓް ހަވާލުކުރެވިފައިވާކަމަށް ފުލުހުން ވިދާޅުވެއެވެ.\nނަމަވެސް މިމައްސަލާގައި ފުލުސް އޮފީހަށް ހާޒިރުވާން އަންގާފައިވަނީ ކިތައް މީހުންނަށްކަމެއް، އަދި ހާޒިރުވާން އަންގާފައިވަނީ ކޮންދުވަހަކުކަމެއް ފުލުހުން ހާމަކުރައްވާފައެއް ނުވެއެވެ. ފުލުހުން ވިދާޅުވީ މިމައްސަލަޔަކީ ފުލުހުން ތަޙްޤީޤު ކުރަމުންދާ މައްސަލަޔަކަށްވުމުން މައްސަލަ ކުރިއަށްދާވަރަކުން މަޢުލޫމާތު ހާމަކުރަމުން ދާނެކަމަށެވެ.\nތިން ރަށަކުން ޑްރަގާއެކު ފަސް މީހަކު ހައްޔަރުކޮށްފި\nރައީސުލްޖުމްހޫރިއްޔާވެސް ވަނީ މި މައްސަލަ ބައްލަވައި އަޅަންޖެހޭ ފިޔަވަޅުތައް އަޅާނެކަމުގެ ޔަޤީންކަންވެސް ދެއްވާފައެވެ.


Rayyithun Ge Suvaalthakah Javaab Dheyn Nasheed Thayyaaru Vejje - Vaguthu\nރައްޔިތުންގެ ސުވާލުތަކަށް ޖަވާބު ދޭން ނަޝީދު ތައްޔާރުވެއްޖެ\n3 މަސް ކުރިން ( ޖޫން 28, 2021 )\nނަޝީދު ވާހަކަފުޅު ދައްކަވަނީ - ފޮޓޯ: މަޖިލިސް\nރައްޔިތުންގެ މަޖިލީހާ ގުޅޭގޮތުން ރައްޔިތުން ކުރައްވަން ބޭނުންފުޅުވާ ސުވާލުތަކަށް ޖަވާބު ދެއްވުމަށް، ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ބާއްވަވާ އާސްކް ސްޕީކާ ޕްރޮގްރާމްގެ ތިންވަނަ ޕްރޮގްރާމް ޖުލައި މަހުގެ5ވަނަ ދުވަހު ބާއްވަން ނިންމަވާފައިވާ ކަމަށް މަޖިލީހުން އިދާރާ އިން ވިދާޅުވެއްޖެއެވެ.\nޓީވީއާއި ސޯޝަލް މީޑިއާ މެދުވެރިކޮށް، ރައްޔިތުންގެ ސުވާލުތަކަށް ޖަވާބު ދެއްވުމަށް ބާއްވަވާ، "އާސްކް ސްޕީކަރ" ޕްރޮގްރާމް އޮންނާނީ5ޖުލައި 2021 ވާ ހޯމަ ދުވަހުގެ ރޭގަނޑު 9:00 ގައެވެ. މި ފަހަރުގެ ޕްރޮގްރާމް ކުރިއަށް ގެންދިއުމަށް ހަމަޖައްސާފަވަނީ ވަރޗުއަލް ކޮށެވެ. އަދި ކަލަބް ހައުސް މެދުވެރިކޮށް ލައިވްކޮށް ސުވާލު ކުރުމުގެ ފުރުސަތުވެސް ލިބިވަޑައިގަންނަވާނެއެވެ. ޕްރޮގްރާމް ޓީވީ ޗެނަލްތަކުންނާއި ސޯޝަލް މީޑިއާގެ ވަސީލަތްތަކުން ވަގުތުން ފެނިވަޑައިގަންނަވާނެއެވެ.\nމި ޕްރޮގްރާމުގައި ރައްޔިތުންގެ ސުވާލުތަކަށް ރައްޔިތުންގެ މަޖިލީހުގެ ރައީސް ވަގުތުން ޖަވާބު ދެއްވާނެއެވެ. ރައްޔިތުންގެ މަޖިލީހުގެ ރައީސާ ސުވާލުކުރައްވަން ބޭނުންފުޅުވާ ފަރާތްތަކުން، ސުވާލު ފޮނުއްވުމުގެ ފުރުޞަތު ވަނީ މިހާރު ހުޅުވާލާފައެވެ. އެގޮތުން ސުވާލު ފޯނުން ވީޑިއޯ ކުރެއްވުމަށްފަހު ފޮނުއްވައިގެން ނުވަތަ މެސެޖު މެދުވެރިކޮށް ސުވާލުކުރެއްވޭނެގޮތް ވަނީ ހަމަޖައްސާފައެވެ.\nޕްރޮގްރާމުގައި ލައިވްކޮށް ސުވާލުކުރެއްވުމަށް ބޭނުންފުޅުވާ ފަރާތްތަކުން ނަން ނޯޓުކުރެއްވުމުގެ ފުރުޞަތު ވަނީ ހުޅުވާލާފައެވެ. އެގޮތުން ސުވާލުކުރައްވާ ފަރާތުގެ ނަމާއި ކުރައްވަން ބޭނުންފުޅުވާ ސުވާލު ފޮނުއްވާނީ 05 ޖުލައިވާ ހޯމަ ދުވަހުގެ މެންދުރު 2:00 ގެ ކުރިން ރައްޔިތުންގެ މަޖިލީހުގެ އިދާރާގެ މީޑިއާ ސެކްޝަންގެ ހޮޓްލައިން ނަންބަރު 7234566 އަށެވެ.\nމީގެ އިތުރުން، ކްލަބްހައުސް މެދުވެރިކޮށް ސުވާލުކުރައްވަން ބޭނުންފުޅުވާ ފަރާތްތަކުން އެ ފަރާތެއްގެ ނަން އަދި ކްލަބްހައުސް އެކައުންޓުގެ ނަން މީޑިއާ ސެކްޝަންގެ ހޮޓްލައިން ނަންބަރަށް ފޮނުވަން ޖެހޭނެއެވެ. ސޯޝަލް މީޑިއާ މެދުވެރިކޮށް ސުވާލުކުރައްވަން ބޭނުންފުޅުވާ ފަރާތްތައް، ސުވާލު ޕޯސްޓު ކުރައްވާއިރު AskSpeaker# ބޭނުންކުރެވުމަށް މަޖިލީހުން އެދެއެވެ.\n"އާސްކްސްޕީކަރ" ޕްރޮގްރާމަކީ ރައްޔިތުންގެ މަޖިލީހުގެ އިދާރާއިން ކުރިއަށް ގެންދާ ލައިވް ޕްރޮގްރާމެކެވެ. މިއީ މިގޮތަށް ޢާންމުކޮށް ރައްޔިތުންނަށް ހުޅުވާލައިގެން ރައްޔިތުންގެ ސުވާލުތަކަށް ޖަވާބު ދެއްވުމަށް ރައްޔިތުންގެ މަޖިލީހުގެ ރައީސް ބާއްވަވާ ތިންވަނަ ޕްރޮގްރާމެވެ.\nއުތުރުތިލަފަޅު މައްސަލާގައި ރާގު ބަދަލެއް ނުކުރަން: ރައީސް ނަޝީދު\nޖޫން 28, 2021 23:40\nކުރާ ސުވާލުތަކަށް. ހަދާނީ ފުރަތަމަވެސް ހުސް ދޮގު،\nޖޫން 29, 2021 11:12\nބީރުބުލް ވަޒީރު ޖަޥާބު ސަޅި ވާނެ\nޖޫން 29, 2021 00:49\nތީ ޓެޝްޓް ޕޭޕަރ ހެދުން ކަހަލަ ކަމެއް ކުރިން އަންނާނެ ސުވާލު އެނގި ދަސްކޮށްގެން އައިސް ޖަވާބުދިނުން ނޭނގޭ ސުވާލު ދޫކޮށް އިނގޭ ހިތްއެދޭ ސުވާލުތަކަށް ޖަވާބުދިނުން އަންނަހިނި\nޖޫން 29, 2021 01:54\nބޭނުނެއް ނޫން.ކަލޭ ދޭބަލަ މަގަށް.\nޖޫން 29, 2021 02:08\nޥެރިކަ މުގަ ނެގި 18.5 ބިލިއަން ރުފިޔާގެ ދަރަނިން ކޫރީ ކަ މެއް ބުނެދޭންތަ؟ އަތޮޅުތަކާ ރަށު ރައްޔިތުން ގެ އެކައުންޓް ތަކުގާ ހުރި ރައްޔިތުންގެ ފައިސާއިން ކުރިކަ މެއް ބުނެދޭންތަ ؟ފެންކުންފުންޏާ ދިރާގު ވިއްކާ ނެގި ފައިސާއިން ކުރި ކަންތައް ބުނެ ދޭންތަ؟ބިދޭސީންގެ ޑިޕޮޒިޓް ން ކުރި ކަންތަކާ އެއާޕޯޓް ވިއްކާ ކުރި ކަންތައް ބުނެދޭންތަ؟ތި މާގެ އެދުން ބޮޑުވަރު އިބުރާ އާ މުނައްވަރާ ޑީޑީ އާ އަލްހާނަ މޫސަ ޔާ ސުއައިބު އަ ށް ހެދިގޮތުން ނޭގޭ ނީހަކޫނެތް. މިގައު މަށް ތިޔަ މީހ ާ ހެވެއް ނޭދޭނެ. ހެވެއް އެދޭނެ ނަ މަ އިބޫ އަށް ލިބުނު ވެރިކަން ނަގަހައްޓަން ފަހަތުގަ ހުރީސް.ޣ\nޖޫން 29, 2021 02:58\nބޭކާރު ބޭކާރު އިސްރިއުފަ އިސްތިއުފާ ދީ ހަ މަ މިހާ ރު.\nޢަހަރެންވެސް މީ ދިވެހި ރައްޔިތެއް. . ތިޔަ ވެރިކަަ މުގެ އެއްވެސް ވާހަކަ އެއް މިގައު މު ދެކި ލޯބިވާ އެން މެ ރައްތިތަކު ވެސް ނާހާނެ. . ޥިޔާނުދާކަލޭގެ. . ޢެއްގޮތެއް. ނެތިއްޔާ. ދޮގުތަ ަަަައ ް. ޢަމުނާގެން. ޜައްޔިތުން. ބޯކާންލ. ާ. ާާ\nޖޫން 29, 2021 04:41\nމީނާ ކައިރީގައި އަހާނެ ވާހަކަ އެއް ނެތް.\nޖޫން 29, 2021 04:42\nނަޟީދުގެ ކިބައިން ސިވެހި ރައްޔިތުން ބޭނުންވާ ޖަވާބެއްނެއް ތީ މިގައުމު ހަލާކުގެތެރެ އަށް ވައްޓާލި މީހާ .\nޖޫން 29, 2021 08:07\nކަލޭ އިސްތިއުފާދޭނީ ކޮންއިރަކުން ؟\nކަލޭގެ ބލވެރިކަމުން މިގައުމު ސަލާމަތް ވާނެތަ؟\nޖޫން 29, 2021 08:30\nޤާނޫނީ ސަބަބެއްނެތި އޮފީަހަށް ހާޒިރު ނުވާތީ މެމްބަރު ނަޝީދު މެމްބަރުކަމުން ޢަޒުލުކުރަން ސުޕްރިމް ކޯޓަށް މައްސަލަ ލާންވީ !\nޖޫން 29, 2021 09:01\nހުސް ދޮގު ހަދާނީ. މައި ކައްޓޭ ކިޔައިގެން އިގިރޭސި ވިލާތައް ގޮސް ގަތްގަނޑު ރައްޔިތުން ހަނދާންކޮށްލާ\nޖޫން 29, 2021 09:56\nފާއިތުވެދިޔަ 50 އަހަރު ކަރެޕްސަން އާ ވައްކަމާ ޚިޔާނާތާއި އާއްމުވެ ފައިސާއަށް މަސްތުފައިވާ މީހުންތަކެއް މިގައުމަށް އުފަންވެފަމިވަނީ މިކަމުގެ ކުޑަވެސް ހައްލަކީ މިހާރު މިހަރަކާތްތެރިވަމުންދާ ސިޔާސީ ހުރިހާ އެއްމެން މިގައުމުގެ ސިޔާސީ ކަންކަމުން އެއްކިބާކޮއް މުޅިންއާ ލީޑަރެއް އެނގިގެން ކަރެޕްސަން އާ ވައްކަމުގެތެރޭގައި ނޫޅޭ ވެރިޔަކު މިގައުމުގެ ވެރިޔަކަށް ގެނައުން އެމީހޢަކީ ގޯސްމީހެއްކަން ސާބިތުވެއްޖެއްޔާ5އަހަރޭ ދެ އަހަރަެ ނުކިޔާ އަވަހައް ބަދަލުކުރން.\nޖޫން 29, 2021 10:31\nއަޅުގަނޑު ބޭނުން ފުޅެއް ނުވޭ މަނިކުފާނާ ސުވާލެއް ކުރައްވާކައް ، އެދެނީ އެނބުރި މިގައުމައް ނައުން.\nޖޫން 29, 2021 10:53\nރައްޔިތުން މައްސޫލިއްޔަތު ހަވާލުކުރީ ރައީސުލް ޖުމްހޫރިއްޔާއާއި. ސުވާލު ކުރަންބޭނުންވަނީ ރައީސުލް ޖުމްހޫރިއްޔާއާއި.. މަޖިލީހުގެ ސުޕީކަރަކާއެއްނޫން.\nޖޫން 29, 2021 10:59\nއެކަމަކު ހިތާމައަކީ މަނިކުފާނު އެވަރަށް އާދޭސް ދެންނެވީމާވެސް ރައީސް ސޯލިހު މަނިކުފާނަށް ބޮޑު ވަޒީރުކަން ލިބޭ ގޮތަށް ކަންކަން ހަމަނުޖެއްސިކަން\nޖޫން 29, 2021 14:21\nއަހަރުމެންކުރާނެ އިތުރު ސުވާލެއް ނެތް.ދެން ވޯޓެއްނުދޭނަން.ފުދިއްޖެ.އިތުރުވެސް ވެއްޖެ.\nޖޫން 29, 2021 20:50\nއިތުރު ސުވާލެއް ނެތް މިންވަރަށް ކަލޭތީ ކާކުކަމާ ކަލޭގެ މަގުސަދު ރައްޔިރުންނަށް އެނގި ހާމަވެ އިތުރުވެސް ވެއްޖެ. ދެންވެސް މިގައުމުގެ ކަލޭ ހިންގަމުންތިދާ މިނިވަންކަމާ އިސްލާމް ދީނާ ފުޝުއަރާ "ޖަރިމާ ރާއްޖެ" ހަަރަކާތްތައް ނިމުމަކަށް ގެންނަންވީ.\nޖޫން 29, 2021 21:12\nސުވާލެއް ކޮށްލާނެ މީހަކުވެސް ނުވީތަ؟ ކަލެއަށް ސަމާލުކަމެއް ދޭނެ މީހަކު ނެތް މިހާރަކު. ތުއްތު ބޭބީއެއްހެން ރޮއެނަގަނީ ސަމާލުކަމެއް ނުލިބި ތާއީދު ގެއްލުނީމަ. ދެން ލަލަލާ...\nޖޫން 30, 2021 00:08\nތިޔައީ ނޫސްތަކުގެ ހެޑްލައިނުން ޖާގަ ހޯދަންއުޅޭ މޮޔަ ސޮރެއް. މާތްކަލާކޯ ނޫސްވެރިންނޭ މިކަލޭގެ ދައްކާ ވާހަކަތައް ކަވަރުކުރުން ހުއްޓާލަބަލަ. ތިޔަ ޑްރާމާގައި މިގައުމު މިއޮވެ ފަނާވަނީ.


EURO 2020 Semi Final : Italy - Spain\nޔޫރޯ 2020 ސެމީ ފައިނަލް: އިޓަލީ – ސްޕެއިން\nޝާއިޢުކުރީ: ޙަންނާން ޖުލައި 6, 2021, 16:19\nޔޫރޯ 2020 ފުޓްބޯޅަ މުބާރާތުގެ ކުއާޓާ ފައިނަލުގެ މެޗުތައް ނިމި ސެމީ ފައިނަލުގެ މެޗުތަކާއި ކުރިމަތިލާން މިވަނީ ޖެހިފައެވެ. އެގޮތުން ސެމީ ފައިނަލުގެ މެޗުތައް މިރޭ ފެށޭއިރު، ފުރަތަމަ މެޗުގައި ބައްދަލުކުރާނީ އިޓަލީ އާއި ސްޕެއިނެވެ.\nސެމީ ފައިނަލުގައި މިރޭ އިޓަލީ އާއި ސްޕެއިން ބައްދަލުކުރާއިރު، މި މެޗަކީ ގިނަ ބަޔަކު މިހާރުވެސް ކެއްތެރިކަމެއް ނެތި އިންތިޒާރު ކުރަމުން އަންނަ މެޗެއްކަމުގައިވަނީ ވެފައެވެ.\nޔޫރޯގެ ތާރީޚުގައި އެންމެ ކާމިޔާބު ޓީމުތަކުގެ ތެރޭގައި ހިމެނޭ ސްޕެއިނާއި އިޓަލީ ބައްދަލުކުރާއިރު، ސްޕެއިން ވަނީ މިހާތަނަށް ތިން ފަހަރު މި މުބާރާތުގެ ތަށި އުފުލާލާފައެވެ. ސްޕެއިނުން މި މުބާރާތުގެ ތަށި ކާމިޔާބު ކޮށްފައިވަނީ 1964، 2008 އަދި 2012 ވަނަ އަހަރުގެ މުބާރާތެވެ. ސްޕެއިން ވަނީ އެންމެ ފަހުން 2016 ވަނަ އަހަރުގެ މުބާރާތުގެ ގަދަ 16 ވަނަ ބުރުން ކަޓާފައެވެ.\nމިފަހަރުގެ މުބާރާތުގެ ސެމީއަށް ސްޕެއިނުން ދަތުރުކުރީ ކުއާޓާގައި ޕެނަލްޓީ ޖަހައިގެން ސްވިޓްޒަލެންޑް ބަލިކުރުމަށްފަހުއެވެ. އެ މެޗުގެ ފުރިހަމަ ވަގުތު ހަމަވިއިރު ދެ ޓީމު ވަނީ 1-1 ގެ ނަތީޖާއަކުން އެއްވަރުވެފައެވެ. އެހެންކަމުން ނަތީޖާ ނެރުމަށް ޕެނަލްޓީ ޖެހިއިރު، ޕެނަލްޓީގައި ސްޕެއިން ކުރިހޯދީ 3-1 ގެ ނަތީޖާއަކުންނެވެ.\nއިޓަލީއަށް ބަލާއިރު މި މުބާރާތް އެޓީމަށް ކާމިޔާބު ކުރެވިފައިވަނީ އެންމެ ފަހަރަކުއެވެ. އެއީ 1968 ވަނަ އަހަރު އަމިއްލަ ގައުމުގައި ބޭއްވުނު މުބާރާތެވެ. އޭގެ ފަހުން މި މުބާރާތުގެ ފައިނަލުގައި ދެފަހަރު ކުޅެފައިވީ ނަމަވެސް އެޓީމަށް ތައްޓާއި ހަމައަށް ނުދެވެއެވެ. އެންމެ ފަހުން 2016 ވަނަ އަހަރުގެ މުބާރާތުން އެޓީމު ކަޓާފައިވަނީ ކުއާޓާ ފައިނަލުންނެވެ.\nމި ފަހަރުގެ މުބާރާތުގެ ސެމީ ފައިނަލަށް އިޓަލީ ދަތުރުކުރީ ކުއާޓާ ފައިނަލުގައި ދުނިޔޭގެ ރޭންކިންގެ އެއްވަނައިގައި އޮތް ވަރުގަދަ ބެލްޖިއަމް ބަލިކޮށްގެންނެވެ. އެ މެޗުން އިޓަލީ މޮޅުވީ 2-1 ގެ ނަތީޖާއަކުންނެވެ.\nއިޓަލީއާއި ސްޕެއިނުގެ ތާރީޚީ ކުރިމަތިލުންތައް\nމި ދެޓީމު މީގެ ކުރިން 33 ފަހަރު ވަނީ ބައްދަލުކޮށްފައެވެ. އޭގެތެރެއިން ސްޕެއިން 12 ފަހަރު މޮޅުވެފައިވާއިރު، އިޓަލީއަށް މޮޅުވެވިފައިވަނީ9ފަހަރުގައެވެ. 12 މެޗުން ވަނީ އެއްވަރުވެފައެވެ. އެންމެ ފަހުން މި ދެޓީމު ބައްދަލުކޮށްފައިވަނީ 2017 ވަނަ އަހަރު ފީފާ ވޯލޑް ކަޕް ކޮލިފައިންގައެވެ. އެ މެޗު 0-3 އިން ކާމިޔާބު ކޮށްފައިވަނީ ސްޕެއިނުންނެވެ.\nމިރޭގެ މެޗަށް ދެޓީމުންވެސް ވަރަށް ރަނގަޅަށް ތައްޔާރުވެފައިވާއިރު، މިރޭ އިޓަލީއަށް އޮތް އެންމެ ބޮޑު ހިތްހަމަ ނުޖެހުމަކީ އެޓީމު އިތުބާރު ޑިފެންޑަރ ލިއެނާޑީ ސްޕިނެޒޯލާއަށް އަނިޔާވެފައި ވުމެވެ. އޭނާއަށް އަނިޔާވީ ކުއާޓާ ފައިނަލުގައި ބެލްޖިއަމާއި ދެކޮޅަށް ކުޅުނު މެޗުގައެވެ. މި އަނިޔާއާއި އެކު އޭނާއަށް މިހާރުވަނީ މި މުބާރާތް ނިމިފައެވެ.\nސްޕެއިނަށް ބަލާއިރު އެޓީމުގައި އަނިޔާގެ މައްސަލައެއްވެސް އަދި ސަސްޕެންޝަނުގެ މައްސަލައެއް ވެސް ނެތެވެ.\nމިރޭ ސްޕެއިނާއި ދެކޮޅަށް އިޓަލީން ނެރޭނެ ކަމަށް ބެލެވޭ ފުރަތަމަ 11 ކުޅުންތެރިން\nގޯލް ކީޕަރ ޑޮންރުންމާ، ޑި ލޮރެންޒޯ، ބޮނޫޗީ، ކިއެލީނީ، އެމަސަން، ބަރޭލާ، ޖޯގީނިއޯ، ވެރާޓީ، ކިއޭސާ، އިމޯބިލޭ، އިންސީނިއާ.\nމިރޭ އިޓަލީއާއި ދެކޮޅަށް ސްޕެއިނުން ނެރޭނެ ކަމަށް ބެލެވޭ ފުރަތަމަ 11 ކުޅުންތެރިން\nގޯލް ކީޕަރ ސިމޯން، އަޒްބްލިކުއެޓާ، ލަޕޯޓޭ، ޓޯރޭސް، އަލަބާ، ކޮކޭ، ބުސްކެޓްސް، ޕެޑްރީ، ޓޯރޭސް، މޮރާޓާ، އޯލްމޯ.\nއިޓަލީއާއި ސްޕެއިން ބައްދަލުކުރާ މެޗު ފަށާނީ މިރޭ ރާއްޖޭ ގަޑިން ދަންވަރު 12 ޖަހާއިރުގައެވެ.


ދަރިވަރުންނަށް ހެނދުނުގެ ނާސްތާ ފޯރުކޮށް ދިނުން\n1. މި ސްކޫލްގެ ހެނދުނުގެ ދަންފަޅީގެ ދަރިވަރުންނަށް ހެނދުނުގެ ނާސްތާ ތައްޔާރުކޮށްދިނުމުގެ މަސައްކަތަށް ބީލަން ހުށަހެޅުމުގެ ފުރުޞަތު މިކަމަށް ޝަރުޠުހަމަވާ ހުރިހާ ފަރާތްތަކަށް ހުޅުވާލަމެވެ. މިމަސައްކަތަށް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތައް ބީލަންފޮތުގައި ބަޔާންކުރެވިފައިވާނެއެވެ.\n2. މިބީލަންތަކުގައި ބައިވެރިވާން އެދޭ ފަރާތްތަކުން، 2021 ޖަނަވަރީ 17 އިން 2021 ޖަނަވަރީ 20 އަށް ބަންދުނޫން ކޮންމެ ދުވަހަކު 8:30 އިން 13:30 އަށް މިސްކޫލަށް ވަޑައިގެން ރަޖިސްޓްރީ ކުރެއްވުން އެދެމެވެ. ބީލަން ހުށަހެޅޭނީ މިމުއްދަތުގައި ރަޖިސްޓްރީ ކުރާ ފަރާތްތަކަށެވެ.\n3. މިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2021 ޖަނަވަރީ 21 ވާ ބުރާސްފަތި ދުވަހުގެ 13:00ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\n4. މިޕްރޮޖެކްޓާއި ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުން އޮންނާނީ 2021 ޖަނަވަރީ 24 ވާ އާދިއްތަ ދުވަހުގެ 11:00 ގައި މިސްކޫލްގައެވެ.\n5. ބީލަން ހުށަހެޅުމާއި ހުޅުވުން އޮންނާނީ 2021 ޖަނަވަރީ 28 ވާ ބުރާސްފަތި ދުވަހުގެ 11:00 ގައި މިސްކޫލްގައެވެ.\n2. އިތުރު މަޢުލޫމާތު ތިރީގައިވާ އެޑްރެހުން ލިބިވަޑައިގަންނަވާނެއެވެ.\n- އދ.ދިއްދޫ ސްކޫލް\n- ފޯން: 6680060،9880985\n- އީ-މެއިލް: [email protected]\nޕަބްލިޝްކުރި ގަޑި: 17:49\nސުންގަޑި: 20 ޖަނަވަރީ 2021 13:30


70 Vaccine Eh Ufehdhun Kuriyah Ebadhey,3Vaccine Test Kuran Fashaifi - Vaguthu\n70 ވެކްސިނެއް އުފެއްދުން ކުރިއަށް އެބަދޭ، ތިން ވެކްސިނެއް ޓެސްޓް ކުރަން ފަށައިފި\nކޮވިޑް-19 އަށް 70 ވެކްސިނެއް އުފެއްދުމުގެ މަސައްކަތް ކުރިއަށް އެބަދާކަމަށާއި އޭގެ ތެރޭގައި އިންސާނުން ބޭނުން ކޮށްގެން މިހާރު ޓެސްޓްތައް ކުރަން ފަށާފައިވާ ތިން ވެކްސިނެއް ވެސް ހިމެނޭ ކަމަށް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ބުނެފިއެވެ.\nޑަބްލިއުއެޗްއޯ އިން ބުނީ އިންސާނުން ބޭނުން ކޮށްގެން މިހާރު ޓެސްޓް ކުރަން ފަށާފައިވާ ތިން ވެކްސިނެއްގެ ތެރެއިން އެއް ވެކްސިނަކީ ބެއިޖިން އިންސްޓިއުޓް އޮފް ބައޯޓެކްނޮލޮޖީ އާއި ހޮންކޮންގްގެ ކެންސިނޯ ބައޯ އިން ޓެސްޓް ކުރަމުން ގެންދާ ވެކްސިން ކަމަށެވެ. ދެން ހިމެނެނީ އެމެރިކާގެ ދެކުންފުންޏަކުން ޓެސްޓް ކުރަމުން ގެންދާ ދެ ވެކްސިން ކަމަށެވެ.\nޗައިނާ އިން އިތުރު ދެވެކްސިނެއް ޓެސްޓް ކުރަން ފަށާފައިވާކަމަށް އިއްޔެ ވަނީ ބުނެފައެވެ. ނަމަވެސް އެކަން އަދި ޑަބްލިއުއެޗްއޯ އިން އިއުލާނެއް ނުކުރެއެވެ.\nވެކްސިނެއް އުފެއްދުމުގެ މަސައްކަތް ކުރަމުން ގެންދާ ފަރާތްތަކުގެ ތެރޭގައި ޖަޕާންގެ އޮސާކާ ޔުނިވަސިޓީ އާއި އޮސްޓްރޭލިއާގެ ކްއީންސްލޭންޑް ޔުނިވަސިޓީއާއި އިނގިރޭސިވިލާތުގެ އޮކްސްފޯންޑް ޔުނިވަސިޓީ ވެސް ހިމެނެއެވެ.\nއާއްމުކޮށް މިފަދަ ވެކްސިނެއް އުފައްދަން 10 އަހަރާއި 15 އަހަރާއި ދެމެދުގެ މުއްދަތެއް ނަގާކަމަށް ރިޕޯޓްތައް ބުނެއެވެ. ނަމަވެސް ސައިންސްވެރިން މަސައްކަތް ކުރަމުން ގެންދަނީ ކޮވިޑް-19 އަށް އަހަރު ދުވަސް ނުވަތަ އެއަށްވުރެ ވެސް ކުރިން ވެކްސިނެއް އުފެއްދުމަށެވެ.\nއޮކްސްފޯޑް ޔުނިވަސިޓީން ބުނީ އެޔުނިވަސިޓީގެ އަމާޒަކީ އަންނަ ސެޕްޓެމްބަރ މަހާއި ހަމައަށް ވެކްސިނެއް އުފެއްދުން ކަމަށެވެ. އޮކްސްފޯޑް ޔުނިވަސިޓީ އިން ވެކްސިނެއް އުފެއްދުމުގެ މަސައްކަތުގައި އިސްވެ އުޅުއްވާ ޕްރޮފެސަރ ސާރާ ގިލްބާޓް ވިދާޅުވީ އެޔުނިވަސިޓީ އިން އުފައްދާ ވެކްސިން ކޮވިޑް-19 އާއި ދެކޮޅަށް މަސައްކަތް ކުރާނެ ފުރިހަމަ ވެކްސިނަކަށް ވެގެންދާނެ ކަމުގެ 80 އިންސައްތަ ކަށަވަރުކަން މިހާރުވެސް ލިބިފައި އެބައޮތް ކަމަށެވެ. އެއީ މީގެ ކުރިން އުފައްދާފައިވާ މިބާވަތުގެ ވެކްސިންތަކުން ލިބުނު ނަތީޖާއަށް ބަލާފައި ދަންނަވާ ވާހަކައެއް ކަމަށް ވެސް އޭނާ ވިދާޅުވިއެވެ.\nނަތީޖާއެއް ފެންނަވަރުގެ ވެކްސިނެއް އުފެއްދުނު ނަމަވެސް އެވެކްސިނެއް ދުނިޔޭގެ ބޮޑު އާބާދީއަށް ބޭނުންވާ ވަރަށް އުފެއްދުން އެއީ ގޮންޖެހުން ބޮޑު މަސައްކަތަކަށް ވެގެންދާނެއެވެ. އެހެންކަމުން ވެކްސިނެއް އާއްމުނާއި ހަމައަށް ފޯރަން އަދި 18 ވަރަކަށް މަސްދުވަސް ހޭދަވުން އެކަށީގެންވެއެވެ.


އެމް.ފީ މަގާމުން ދުރުކުރުމުން އެނގިގެންދަނީ ޔޫކޭގައި އުޅޭ އިޒުރޭލު މީހުންނަށް ފާޑުކިޔުމުގެ ނުރައްކާތެރިކަން | Sandhaanu\nއެމް.ފީ މަގާމުން ދުރުކުރުމުން އެނގިގެންދަނީ ޔޫކޭގައި އުޅޭ އިޒުރޭލު މީހުންނަށް ފާޑުކިޔުމުގެ ނުރައްކާތެރިކަން\nއިޒުރޭލު އޮފިސަރުން ޔޫ އެސްގެ ފުލުސް އޮފިސަރުން ތަމްރީނު ކުރުމާއިބެހޭ ތަފްސީލު އެކުލެވޭ އާޓިކަލެއް ހިއްސާކުރުމާއިގުޅިގެން ޝެޑޯ އެޑިއުކޭޝަން ސެކެއްޓަރީއެއްގެ މަގާމުގައި ހުންނެވި ރެބެކާ ލޯންގް-ބެއިލީ، އޭނާގެ މަގާމުގެ މަސްއޫލިއްޔަތުތަކުން ދުރުކޮށްފިއެވެ. އިޒްރޭލަށް ފާޑުކިޔާފައިވާ އާޓިކަލެއް ހިއްސާކޮށްގެން އެމް.ޕީއަކު އޭނާގެ މަގާމުގެ މަސްއޫލިއްޔަތުން ދުރުކުރުމުން، ޔޫކޭގެ އިދިކޮޅު ލޭބާ ޕާޓީގައިހިމެނޭ ްވާތުފިޔާގެ މެންބަރުންވަނީ ނުރުހުން ފާޅުކޮށްފައެވެ.\nއެޕާޓިގައި ހިމެނޭ ވާތުފިޔާގެ އިސްމެންބަރެއް ކަމަށްވާ ރެބެކާ ލޯންގް-ބެއިލީ ޝެޑޯ އެޑިއުކޭޝަން ސެކެއްޓަރީއެއްގެ މަގާމުން ދުރުކުރީ ފިލްމީތަރި މެކްޒިން ޕީކޭ އާއެކު ބޭއްވި ބަސްދީގަތުމެއް ޓްވީޓު ކުރެއްވުމުންންވެ. އިންޑިޕެންޑެންޓް ނޫހުގައި ޝާއިއުކުރި އެ ބަސްދީގަތުމަކީ ވަރަށް ފުޅާދާއިރެއްގައި، ގިނަ މަޢުޟޫޢޫތަކަކަށް ބަލާލާފައިވާ ބަސްދީގަތުމެކެވެ. އޭގައި ވަރަށްފަހުން ޔޫ.އެސް ފުލުހުން މަރާލި ޖޯޖް ފްލޮއިޑްގެ ވާހަކަވެސް ހިމެނެއެވެ.\nއެ ބަސްދީގަތުމުގައި އެކުވެރި އިޒުރޭލުގެ މީހުން ޔޫ.އެސް ފުލުހުން ތަމްރީނުކުރާގޮތް ޕީކޭ ކިޔައިދިނެވެ. އަދި ޖޯޖް ފްލޮއިޑް މަރާލި އޮފިސަރު ބޭނުންކުރި ޚާއްސަ ހުނަރު ކަމަށްވާ ކަރުގައި ކަކޫއަޅައި ފިއްތުމުގެ ހުނަރު ދަސްކުރީ އިޒްރޭލުގެ ބާރުތަކުގެ ފަރާތުންކަމަށް ބުނެފައިވެއެވެ. ޔޫ.އެސް ފުލުހުންނަށް އެހުނަރު ދަސްކޮށްދިންކަމުގެ އެއްވެސް މަޢުލޫމާތެއް ނެތްކަމަށްބުނެ، އިޒްރޭލުން އެކަމާ ދެކޮޅުހަދައެވެ. މިއީ ޔަހޫދީންނާއިމެދު ނަފްރަތު އުފެއްދުމަށް ހަގީގާތާއި ޚިލާފު ވާހަކަ އުފައްދަން ކުރިކަމެއް ކަމަކަށްބަލާ، ލޭބަރ ލީޑަރު ކައާ ސްޓެމަރ ވަނީ އެ އާޓިކަލް ހިއްސާކުރި ލޯންގް ބެއިލީ މަގާމުން ދުރުކޮށްފައެވެ.\nއިޒްރޭލުގެ އޮފިސަރުން ޔޫ.އެސްގެ ފުލުސް އޮފިސަރުން ތަމްރީނުކުރާ ކަމީ ޢާންމުރައްޔިތުން ދަންނަ، ހަގީގަތެކެވެ. އެހެންކަމުން ޔަހޫދީންނާއިމެދު ނަފްރަތު އުފެއްދުމަށް ހަގީގާތާއި ޚިލާފު ވާހަކަ އުފައްދަނީ ކަމަށްބުނެ ދެއްކިވާހަކައަކީ ހަމަޖެހޭވާހަކައެއްނޫނެވެ. ފަލަސްތީނުގެ މީހުންގެ ކަރުގައި އޒްރޭލު ފުލުހުން ކަކޫއަޅާ ފިއްތައިގެންތިބެ ނަގާފައިވާ ފޮޓޯތައް ވަރަށްގިނައިން ދައުރުވެއެވެ.


Adhi Mi Nikuthee Insaafu Libigeneh Noon - Mahloof - Vaguthu\nއަދި މި ނިކުތީ އިންސާފު ލިބިގެނެއް ނޫން – މަޙްލޫފް\n8 މަސް ކުރިން ( ސެޕްޓެމްބަރު 25, 2018 )\nމަހުލޫފް ނޫސްވެރިންނާއި ވާހަކަދައްކަނީ - ވަގުތު އިމޭޖެސް: އިބްރާހިމް ޝާބިލް\nމިއަދު މިނިވަން ޖައްވަށް ނިކުންނެވީ އިންސާފު ލިބިގެން ނޫންކަމަށް، ގަލޮޅު ދެކުނު ދާއިރާގެ މެންބަރު އަޙްމަދު މަޙްލޫފް ވިދާޅުވެއްޖެއެވެ.\nމާފުށީ ޖަލު ކުރިމަތީގައި މުޒާހަރާކުރި މައްސަލައިގައި މަޙްލޫފްގެ މައްޗަށް ދައުލަތުން އުފުލާފައިވާ ނިރުބަވެރިކަމުގެ ދައުވާގެ ޝަރީއަތް ނިމެންދެން ގޭ ބަންދުގައި ހުންނެވި މަޙްލޫފް ކްރިމިނަލް ކޯޓުން މިނިވަން ކޮށްދެވުމުން ކޯޓުން ނިކުމެވަޑައިގެން ވިދާޅުވީ، މިނިވަންވުމަކީ ރައީސް ޔާމީން ނުވަތަ އަދުގެ ސަރުކާރުން ކޮށްދިން ކަމެއް ނޫން ކަމަށާއި، މިއަދު ގޭ ބަންދުން ދޫކޮށްލުމުން ނިކުންނެވި ނަމަވެސް އަދި އިންސާފު ނުލިބޭ ކަމަށެވެ.\nމަޙްލޫފް ވިދާޅުވީ، މިނިވަން ވުމުން ވަރަށް ވަރަށް ބޮޑަށް އުފާވެއްޖެ ކަމަށާއި، ބިރުވެރިކަމުގެ އިހުސާސް ނެތިގެންގޮސް، މިނިވަންކަމުގެ ވައިރޯޅި ގައިގައި ބީހިލައިފިކަމުގެ އިހުސާސް ވެއްޖެ ކަމަށެވެ.\n"ވަރަށް ވަރަށް ބޮޑަށް އުފާވެއްޖެ، މިތަނަށް ނިކުމެލީމަވެސް ބިރުވެރިކަމުގެ އިހުސާސް ނެތިގެން ހިނގައްޖެކަން އަޅުގަނޑަށް އިހުސާސްވެއްޖެ. މިނިވަންކަމުގެ ވައިރޯޅި ގައިގައި ބީހިލައިފިކަމުގެ އިހުސާސް ވެއްޖެ. އެއްވެސް ހާލަތެއްގައި މިއީކީ ރައީސް ޔާމީން ނޫނީ ސަރުކާރުން ކޮށްދޭ ކަމެއް ނޫން، އަޅުގަނޑަށް މިއަދު އިންސާފެއް ލިބިގެން ނިކުތީއެއް ނޫން." މަޙްލޫފު ވިދާޅުވިއެވެ.\nމަޙްލޫފް ވިދާޅުވީ، މިއަދު މަޙްލޫފު މިނިވަންވީ ނަމަވެސް ނުހައްޤުން ބަންދު ކޮށްފައިވާ އެތައް ބަޔަކު ޖަލުތަކުގައި އެބަތިބި ކަމަށެވެ. އޭގެ ތެރެއިން މޭޑޭގައި ހައްޔަރު ކުރެވިގެންދިޔަ ފަރާތްތަކާއި، ފަޒްނާ، ނަޖްމީ އަދި އެސްއޯގެ ފުލުހުން ޚާއްޞަކޮށް މަޙްލޫފު ފާހަގަ ކުރެއްވިއިއެވެ. އަދި ސަރުކާރުން ބޭނުންނަމަ ބައެއް ފަރާތްތަށް މިހާރުން މިހާރަށް ގެއަށް ބަދަލު ކޮށްދެވޭނެ ކަމަށްވެސް މަޙްލޫފު ވިދާޅުވިއެވެ.\n"އަދި އެތައް ބަޔަކު އެބަތބި ޖަލުތަކުގައި، ފާހަގަކޮށްލަން މޭޑޭގައި ހައްޔަރު ކުރެވިގެންދިޔަ ފަރާތްތަކާއި، ފަޒްނާ، ނަޖްމީ އަދި އެސްއޯގެ ފުލުހުންވެސް ވެއްޖެ ހައްޔަރުކޮށްފައި. ރައީސް މަޢުމޫން، ފަރިސް އަދި އުއްތަމަ ފަނޑިޔާރާއި ޢަލީ ހަމީދުމެން ފަދަ ބޭފުޅުން މިވަގުތުން މިވަގުތައް އަޅުގަނޑު ގަބޫލުކުރާ ގޮތުގައި ގެއަށް ލައިދެވޭނެ ހަމަގައިމުވެސް ސަރުކާރުން ބޭނުންވަންޏާ." މަޙްލޫފު ވިދާޅުވިއެވެ.\nމަޙްލޫފު ވިދާޅުވީ، އިންސާފަށްޓަކައި ކުރަންޖެހޭ މަސައްކަތް އަދި އޮތީ ކަމަށާއި، އިންސާފު ހޯދުމަށްޓަކައި ކުރަންޖެހޭ މަސައްކަތްތައް ބާރަށް ކުރިއަށް ގެންދަންޖެހޭނެ ކަމަށް ގަބޫލުކުރައްވާ ކަމަށެވެ. މި ފުރުޞަތުގައި މަޙްލޫފު ވަނީ ރިޔާސީ އިންތިޚާބު ކާމިޔާބު ކުރެއްވި ފަރާތްތަކަށް މަރުޚަބާވެސް ދަންނަވާފައެވެ.\n"މި ފުރުޞަތުގައި އޮނަރަބަލް އިބްރާހީމް މުޙައްމަދު ޞާލިޙާއި، އޮނަރަބަލް ފައިސަލް ނަސީމް ދެ ބޭފުޅުން އިންތިޚާބު ކާމިޔާބު ކުރެއްވި ކަމަށްޓަކައި އެބޭފުޅުންނަށް ފަށްފަށުން ޝުކުރު އަދާކުރަން، މަރުޚަބާ ކިޔަން." މަޙްލޫފު ވިދާޅުވިއެވެ.\nމަޙްލޫފު ވިދާޅުވީ، ރައްޔިތުން ބިރުވެރިކަމާއި، ފުރައްސާރައާއި، ޖެއްސުމާއި، މަލާމާތުގެ ތެރެއިން ނިކުމެ ކޮށްދެއްވި ބުރަ މަސައްކަށް ފަށްފަށުން ޝުކުރު އަދާކުރައްވާ ކަމަށެވެ.\nމިއަދު މަޙްލޫފު ދޫކޮށްލި ޝަރީއަތުގެ މަޖިލީހުގައި ދައުލަތުގެ ވަކީލުން ވިދާޅުވީ، 2018 އެޕްރީލް4ވަނަ ދުވަހުން ފެށިގެން މަޙްލޫފު ބަންދުގައި ބަހައްޓަން ކޯޓުގައިއ އެދުނީ ހެއްކަށް ނުފޫޒު ފޯރުވާނެކަމަށް ލަފާކޮށް ފުލުހުންގެ ފަރާތުން ސިޓީއަކުން ޕީޖީގައި ދަންނަވާފައިވަތީ ކަމަށާއި، މިއަދު ފުލުހުން ވިދާޅުވެފައިވަނީ މިހާރު ހެއްކަން ނުފޫޒު ފޯރުވުމުގެ އިހުތިމާލު އޮތްކަމަށް ބެލެން ނެތް ކަމަށެވެ. އެހެންކަމުން ބަންދާ މެދު ކޯޓުން ގޮތެއް ނިންމަވައިދެއްވުމަށް ޕީޖީގެ ވަކީލުން ޝަރީއަތުގައި އެދިލެއްވިއެވެ.\nދައުލަތާއި، ފުލުހުން މަޙްލޫފް ދޫކޮށްލުމާމެދު އިއުތިރާޒު ނުކުރާތީވެ ގާޒީ ނިންމެވީ މަހްލޫފް އެއްވެސް ޝަރުތަކާ ހުލައި ގޭބަންދުން މިނިވަން ކުރުމަށެވެ. މި މައްސަލައިގެ އިތުރުން ކްރިމިނަލް ކޯޓަށް މަޙްލޫފާ ދެކޮޅަށް ހުށަހެޅިފައިވާ އިތުރު މައްސައަކަށްވެސް މި ހަފްތާގެ ބުރާސްފަތި ދުވަހު ގޮތެއް ނިންމަވާނެ ކަމަށް ގާޒީ ވަނީ މިއަދު ވިދާޅުވެފައެވެ.\nއަހްމަދު މަޙްލޫފް މިއަދު މިނިވަންކުރެއްވިއިރު، ރޭގެ އިރާކޮޅު ކުރީގެ ކޮމިޝަނަރު އޮފް ޕޮލިސް، ކިނބިދޫ ދާއިރާގެ މެންބަރު ޢަބްދުﷲ ރިޔާޒް ވަނީ ދޫކޮށްލާފައެވެ. އަދި ރޭގެ ވަގުތެއްގައި ނަދީމްއާއި، އަރީފް އިތުރުން، ސިނާން އަދި އިލްހާމްވެސް ވަނީ ދޫކޮށްލާފައެވެ.\nދެ ނަމާދު ދޭތެރެ ނޫން ވަގުތެއް ނާންނާނެ - މަހްލޫފް\nމަޖިލިސް ރައީސް ހޮވުމުގައި ޕީޕީއެމް ޕީއެންސީގެ ވޯޓެއް ބޭނުމެއް ނޫން - މަހުލޫފް\nސެޕްޓެމްބަރު 25, 2018 17:11\nތީ ނިޢުމަތަށް ޝުކުރު ކުރަން ދަންނަމީހެއްނޫން. ދުވަހަކު ކަލެއަކަށް އިންސާފެއް ނުލިބޭނެ. އެކަންއޮތީ ﷲ ގެ ހަޟުރަތުގަ. އެދުވަސް އަންނަންދެން ކަލޭ ހުންނަންޖެހޭނީ ތިޔަހެން. ދެންވެސް މައިތިރިވެ ﷲ އަށް ޝުކުރުކޮށްބަލަ.\nސެޕްޓެމްބަރު 25, 2018 17:16\nޤާޟީ ހައިލަމް ހުރީ އަތް އަނބުރާލާފަ، މިހާރު މިއޮތީ ޕައްލަންބެއަށް ރަސްކަން ލިބިފަ، ކަލޯ ހޭބަހައްޓާތީ، ތިހެން ދަމުންދަމުންގޮސް އަމިއްލަ ސޮރު މިނިވަން ނުކުރާތި.\nސެޕްޓެމްބަރު 25, 2018 17:22\nސެޕްޓެމްބަރު 25, 2018 17:25\nއަދި.ކުރިއައް.ހުކުމް އޮތީދޯ ވަރައް ސާފުކޮއް އެނގޭކަމެއް. ކަލޭ ގޭބަންދުގަ ހުރެގެން ކުރި ދޮގު ޓުވީޓުތަކާ ފޭސްބުކުގަ ލިޔުނު ދޮގު ހަބަރުތަކަާ މީހުންގެ ބޮލުގަ އެޅުވި ދޮގު އިލްޒާމުތަކުންނާ މީހުންގެ އަބުރާ ބެހުމުންނާ ފެތުރި ފިތުނަ ފަސާދައިން ގައިގަ ބީހިލާ ހޫނު ވައިރޯޅިން ކަލޭ ފިހިގެންދާނެ ކަމާމެދު އެއްވެސް ޝައްކެތް ނުކުރަން . އެދުވަހުން ކަލޭ ބުނާނީކީކޭ\nސެޕްޓެމްބަރު 25, 2018 17:30\nދެން މިސްކިތައް އަރާ ދުއާކުރޭ. ގޭބަންދުގަ ހުރިއިރު މީހުންގެ ބޮލުގަ ދޮގު އިލްޒާމު އެޅުވި. މީހުންގެ އަބުރު ކަތިލި. ހެއްދެވިހާ ބުހުތާނު ދޮގުހެދި. 24 ގަޑިއިރު.ކުރިކަމަކީ ދައްޖާލުވެސް ނުކުރާނެހާ ވަރައް ބިމުގަ ފިތުނަ ފަސާދަކުރުން\nސެޕްޓެމްބަރު 25, 2018 23:16\nބަލަ ރަންކޮޅާ އުމެއްނެއް މީހަކަށް ރައީސް ކަންދިނަސް ގޮވޭނީ އެ ގޮވެލިފަތި\nސެޕްޓެމްބަރު 25, 2018 17:40\nކަލޯ އަދި ތިނުކުމެވުނީކީ ނޫން 2008-2012 ތިމާއުޅުން ހާލު އަނެއްކާ ތަކުރާރުވާނެ ނޫނީ ބުނާގޮތްހަދައިގެން ޖެހިހާބެރަކައް ނަށަނަށާ ހުރޭ.\nސެޕްޓެމްބަރު 25, 2018 17:41\nއަދި މި ނުކުތީ ރިލޯޑްކޮށްދޭނެ މީހަކު ވޭތޯ!\nސެޕްޓެމްބަރު 25, 2018 17:43\nއަދިވެސް ޖަލަށް ވަންނާނެ\nސެޕްޓެމްބަރު 25, 2018 18:02\nހެހެހެ.... ދިވެހިންނަކީ ކުށްކުރަން ލޯބިކުރާ އަދަބުލިބެން ނަފްރަތުކުރާބައެއް. އަދި ކުށަށް އަދަބު ދިނުމަކީ ނާއިންސާފާއި އަނިޔާވެރިކަން ކަމުގައިދެކި އަދަބު ނުދިނުމީ އިންސާފުވެރިކަމާއި ހަމަހަމަކަން ކަމުގައި ގަބޫލުކުރާ ބައެއް.\nސެޕްޓެމްބަރު 25, 2018 18:04\nއޮޅިގެންވެސް ތިބުނީ ތެދެއް. ކަލޭކުރި ކުށަށް އަދަބުލިބެންޖެހޭނެ. އިންސާފުލިބޭނީ އޭރުން.\nސެޕްޓެމްބަރު 25, 2018 18:12\nކަލޯ އިންސާފު ހޯދާނެތަނަކުން ހޯދާ އެކަމަކު ކަލޯ މަޖުލިސްމަތިން ހަދާންނައްތާލާ މިއީ ކަލޯގެ ފަހުދައުރުކަމުގަހަދާ.. ޅިޔަނުގާތުބުނެގެން މިނިސްޓަރުކަން ލިބޭތޯއުޅޭ\nސެޕްޓެމްބަރު 25, 2018 18:15\nލާރިކޮލެއް ލިބެންދެން އިންސާފޭ ފކ ކިޔާ\nސެޕްޓެމްބަރު 25, 2018 18:45\nނިކުމެގެން އަވަހައް މާދަމާގެ ހާލަތައް ވިސްނާ މިއަނދު ފުއްޕާފަ ބޮނޑާހޭކިދާނެ ކޮބާމާދަމާގެ ހާލަތު\nޢަބްދުﷲ ސަޢީދު ގދ.ގައްދޫ ދަނބުފަށުވިގެ\nސެޕްޓެމްބަރު 26, 2018 07:53\nމިންވަރަށް އީމާންވާ މީހުންނަކީ، ދަރަޖަ އުފުލިގެންވާ މާތްމީހުންނެވެ. ދެކޮޅުހެދުމާ، އިންކާރު ކުރުމުގެ އަސާސަކީ، ހެޔޮކަންތަކަށް އަމުރުކުރުމާ ނުބައި ކަންތައްތައް މަނާކުރުމުގައި ޢަމަލު ކުރެވޭ އަސާސެވެ. އެއްވެސް މީހަކަށް އެމީހަކު އެދޭހައި ކަމެއް ޙާސިލުނުވެއެވެ.\nދަތްތައް ހުދުކޮށް، ހިނިތުންވުން ފުރިހަމަކުރުމަށް "މަރެއް"!\nނިމިދިޔަ ސަރުކާރަކީ ބަހާ ޢަމަލާ ދިމާވި ސަރުކާރެއް ނޫން - ޝާހިދު\nސްޕްރީމް ކޯޓު ދޮވެ ސާފް ކުރާނެ ކަމުގެ އިންޒާރު ދީފި


ހައްދުންމައްޗަށާއި ކޮޅުމަޑުލަށް ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ކުރެއްވި ދަތުރުފުޅުގައި ހައްދުންމަތީ ކުނަހަންދޫގެ ރައްޔިތުންނާ ބައްދަލުކުރައްވައި ދެއްކެވި ވާހަކަފުޅު - The President's Office\nހައްދުންމައްޗަށާއި ކޮޅުމަޑުލަށް ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ކުރެއްވި ދަތުރުފުޅުގައި ހައްދުންމަތީ ކުނަހަންދޫގެ ރައްޔިތުންނާ ބައްދަލުކުރައްވައި ދެއްކެވި ވާހަކަފުޅު\n11 މާރިޗު 1982، ރިފަރެންސް: MAG/1982/20\nމިއަދު ކުނަހަންދޫއަށް އައިސް، ކުނަހަންދޫގެ ރައްޔިތުންނާ ބައްދަލުކޮށްލުމަށް މި ފުރުޞަތު ލިބުނުކަމަށްޓަކައި ވަރަށްބޮޑަށް އުފާކުރަން. އަޅުގަނޑު ހައްދުންމައްޗަށް މިކުރާ ދަތުރަކީ މީގެ ތިންއަހަރު ކުރިން ރާއްޖެތެރެއަށް އަޅުގަނޑު ކުރަން ފަށައިފައިވާ ދަތުރުތަކުގެ ބައެއް. ރާއްޖެތެރެއަށް މި ކުރާ ދަތުރުތަކުގެ ބޭނުމަކީ ރާއްޖެތެރޭގައި، ރާއްޖެތެރޭގެ ރައްޔިތުން ދިރިއުޅެމުންދާގޮތް ބަލައިލައި، އެމީހުންގެ ހާލު އަހުވާލު ދެކި އަދި އެމީހުންނަށް ދަތިވެފައިވާ ކަންތައްތަކަކީ ކޮބައިތޯ އޮޅުންފިލުވައި، ސަރުކާރުން އެމީހުންނަށް ވެވެން އޮންނާނެ އެހީތަކެއްވެދިނުން. ހަމަ އެފަދައިން، ރާއްޖެތެރޭގެ ކަންތައްތައް ހުރިނެތްގޮތް ބެލުމަށްފަހު ރާއްޖެތެރެ އިޞްލާޙުކޮށް ތަރައްޤީ ކުރުމަށްޓަކައި، ސަރުކާރުގެ ފަރާތުން މަޝްރޫޢެއް ރާވައި، އެ މަޝްރޫޢު ހިންގުން. މީގެކުރިން އަޅުގަނޑު ރާއްޖެތެރެއަށް ކުރި ދަތުރުތަކުގެ މައްޗަށް ބިނާކޮށް، އަދި ސަރުކާރުގެ އެހެން ބައެއް ވެރިން ކުރެއްވި ދަތުރުފުޅުތަކުގެ މައްޗަށް ބިނާކޮށް، ރާއްޖެތެރެ ކުރިއެރުވުމުގެ ވަރަށް ބޮޑު މަޝްރޫޢެއް ވަނީ ރޭވިފައި. އެމަޝްރޫޢު މިހާރުދަނީ ހިނގަމުން. ގާތްގަނޑަކަށް މިހާރު ތިން އަހަރުދުވަސް ވެއްޖެ އެމަޝްރޫޢު ފެށުނުތާ.\nއާދެ، އެމަޝްރޫޢުގައި ވަރަށް ގިނަ ކަންތައްތައް ހިމެނޭ. އެއީ، ރާއްޖެތެރެއަށް ވަރަށް ގިނަ ކަންތައްތައް ބޭނުންވެފައިވާތީ. ރަށްރަށުގައި އަލުން މިސްކިތް ޢިމާރާތްކުރުން. ބައެއް ތަންތާނގައި މިސްކިތް މަރާމާތުކުރުން. ރަށްރަށުގެ އޮފީސްތައް ޢިމާރާތްކުރުން. މަރާމާތުކުރުން. ކޮންމެ އަތޮޅަކަށްވެސް އަތޮޅުއޮފީހަށް މުވައްޒަފުން އިތުރުކުރުން. ރަށުއޮފީހަށް މުވައްޒަފުން އިތުރުކުރުން. ކޮންމެ ރަށެއްގައި ރަށުކޯޓެއް އުފެއްދުން. މިހެންގޮސް ރާއްޖެތެރޭގެ ކަންތައްތައް ކުރިއެރުވުމަށް ބޭނުންވާ، ވަރަށް ގިނަ ކަންތައްތައް، މިދެންނެވި މަޝްރޫޢުގައި ހިމެނިފައިވޭ. ހަމައެފަދައިން ބައެއް ރަށްރަށުގައި ފަޅުކޮނުން، ނެރުގޮއްވުން، އަދި ޚާއްޞަކޮށް ތަޢުލީމާބެހޭ އެހީތައް ސަރުކާރުގެ ފަރާތުން ވެދިނުން. އެއީ މި މަޝްރޫޢުގެ އެންމެ ބޮޑު އެއް ޚިދުމަތް.\nއާދެ، މިހާރު ރާއްޖޭގެ ކޮންމެ އަތޮޅެއްގައި ސަރުކާރުގެ ހަރަދުގައި ހިނގަމުންދާ މަދަރުސާއެއް އެބަހުރި. މީގެކުރިން ހުރިހާ މަދަރުސާތަކެއްވެސް ހުންނަނީ މާލޭގައި. ތަޢުލީމުގެ ފުރުޞަތު ދައުލަތުން އޭރު ތަނަވަސް ކޮށްދީފައި އޮންނަނީ ހަމައެކަނި މާލޭގެ ދަރިންނަށް ނުވަތަ މާލޭގައި ދިރިއުޅޭ މީހުންގެ ދަރިންނަށް. ނުވަތަ ރާއްޖެތެރޭގެ މީހުންގެ ތެރެއިންވެސް މާލޭގައި ދިރިއުޅެވޭ ފެންވަރު މީހުންގެ ދަރިންނަށް. ވާހަކަޔަކީ މާލޭގައި އެކަނި ދައުލަތުގެ ހަރަދުގައި ހިނގާ މަދަރުސާތައް ހިނގަމުން ގޮސްފައިވަނީ. އެއާ ޚިލާފަށް މިހާރު ދެންމެ އަޅުގަނޑު މިދެންނެވި ފަދައިން ރާއްޖޭގެ ކޮންމެ އަތޮޅެއްގައިވެސް ސަރުކާރުގެ ހަރަދުގައި ހިނގާ އެއް މަދަރުސާ އެބަހުރި. އޭގެ އިތުރަށް ތަޢުލީމީ މަރުކަޒުތައްވެސް ދަނީ އެއްދުވަހުން އަނެއްދުވަހަށް ބިނާކުރެވެމުން، ހުޅުވެމުން. އަދި އޭގެ އިތުރުންވެސް ބައެއް މަދަރުސާތައް ރާއްޖެތެރޭގައި ސަރުކާރުގެ ފަރާތުން އެބަ ހުޅުވާ. އެހެންވީމާ، ވަރަށް ކައިރި މުސްތަޤުބަލެއްގައި ކޮންމެ އަތޮޅެއްގައިވެސް އެއް މަދަރުސާއަށްވުރެ ގިނަ މަދަރުސާ ސަރުކާރުގެ ހަރަދުގައި ހިނގަމުންދާނެ.\nއާދެ، ތަޢުލީމުގެ ބޭނުން އެއީ އަޅުގަނޑު ހިތުން ތިޔައިގެ ތެރެއިން އެއްވެސް ބޭފުޅަކަށް ވަންހަނާވެގެންވާނެ ކަމެއްނޫން. ތަޢުލީމަކީ އެއާނުލައި އަޅުގަނޑުމެންނަށް ކުރިޔަށް ނުދެވޭނެ އެއްޗެއް. ވަރަށް ބޮޑަށް ރާއްޖެ މިއަދު ބޭނުންވެފައިވާ އެއްޗެއް. އަޅުގަނޑުމެންގެ ދަރިންނަށް އެދެވޭ ތަޢުލީމެއް ލިބިގެންނޫނީ ކުދިންނަށް އެކަށީގެންވާ ދިރިއުޅުމެއް ނުފެންނާނެ. އަދި އެކުދިންނަށް ޤައުމަށާއި މުޖުތަމަޢަށް އެކަށީގެންވާ ޚިދުމަތެއް ނުކުރެވޭނެ. އާދެ، މި ރަށަކީ، އަޅުގަނޑުވެސް އެއްބަސް، ވަރަށް ދަތި ގޮތްތަކެއް މެދުވެރިވެފައިވާ ރަށެއް. ވަރަށް އާދައިގެ ރަށެއް. މީސްކޮޅުވެސް މަދު. އަނެއްކާ ފަޅުތެރޭގެ ދަތިކަންވެސް ވަރަށް ބޮޑު. މީގެކުރިން މިރަށުގެ މީހުންވަނީ އެހެން ރަށަކަށް ދާންވެސް ޖެހިފައި. އެތައް އަހަރެއް ވަންދެން އެހެން ރަށެއްގައި އާދެ، ހިތަދޫގައި ތިބެފައި، އެނބުރި މި ރަށަށްއައިސް މިހާރު މިތިބީ. އެފަދަ ގޮތްތައް ދިމާވުމުގެ ސަބަބުން މި ރަށުގައި އެކަށީގެންވާ ފެންވަރަށް މަކްތަބެއްގެ ކަންތައް ކުރިޔަށް ނުގެންދެވި އޮތްކަން އަޅުގަނޑަށް އެނގޭ.\nއާދެ، ކޮންމެއަކަސް މިހާރުން ފެށިގެން، ރަށުގެ ރައްޔިތުން އިތުރު ހިންމަތަކާއި މިންނަތެއް ކުރައްވައިގެން، މިމަކްތަބުގެ ކަންތައް ކުރިޔަށް ގެންދެވުން އެއީ އަޅުގަނޑު ހިތުން ވަރަށް ބޭނުންތެރިކަމެއް. ސަރުކާރުގެ ހަރަދުގައި ކޮންމެ ރަށެއްގައި މަދަރުސާއެއް ނުވަތަ މަކްތަބެއް ނުހިންގޭނެ. އެހެންވީމާ، ކޮންމެ ރަށެއްގެ ރައްޔިތުންވެސް އެ ރަށެއްގައި ކޮންމެވެސް ފެންވަރަކަށް މަކްތަބެއް ނުވަތަ މަދަރުސާއެއް ހިންގެވޭތޯ ބައްލަވަންވާނެ. އެއީ ރަށުގެ ރައްޔިތުންގެ ދަރިންނަށް ތަޢުލީމު ހާސިލުކުރެވޭނެ ފުރުޞަތުތައް ހޯދައިދިނުމަކީ، އެ މީހުންގެ މަސްއޫލިއްޔަތަކަށްވާތީ. އަދި ދީނީގޮތުންވެސް އެމީހުންގެ ވާޖިބަކަށްވާތީ. އަޅުގަނޑުމެންގެ ދަރިންނަށް ދީނުގެ ކަންތައްތައް އަޅުގަނޑުމެން އުނގަންނައިދޭންޖެހޭނެ. ދީނުގެ ފަރުޟުތައް ދަސްކޮށްދޭންޖެހޭނެ. ދީނުގައި ނަހީ ކުރައްވައިފައިވާ ކަންތައްތައް އޮޅުންފިލުވައިދެއްވަން ޖެހޭނެ. އެހެންނޫނީ އަޅުގަނޑުމެންގެ ވާޖިބު އެއްގޮތަކަށްވެސް އަދައެއްނުކުރެވޭނެ. އެކަން އޮތީ އެހެންކަމަށްވުމާއެކު، ރަށުގެ ރައްޔިތުން އެއްބާރުލައްވައިގެން މަކްތަބުގެ ކަންތައް ކުރިޔަށް ގެންދެވޭތޯ ބެއްލެވުމަކީ އަޅުގަނޑު ވަރަށް އެދޭ ކަމެއް. އަމިއްލަގޮތުން މަސައްކަތް ކޮށްގެން މަކްތަބުތައް ހިންގާ ފަރާތްތަކަށް، މަދަރުސާތައް ހިންގާ ފަރާތްތަކަށް ސަރުކާރުން އެހީވެދޭނެ. މިހާރުވެސް އެކަހަލަ ވަރަށް ގިނަ ތަންތަނަށް ސަރުކާރުގެ އެހީ ލިބެމުންދޭ. މި ރަށުގައިވެސް އެފަދަ ތަނެއް ހިންގަމުންދާ ކަމަށްވަންޏާ ސަރުކާރުގެ އެހީ ލިބޭނެ. އެހެންވީމާ، މިއަދުން ފެށިގެން އެ މަސައްކަތް ވަރަށް ރަނގަޅަށް ކުރިޔަށް ގެންދެވުން އަޅުގަނޑު އެދެން.\nއާދެ، އޭގެއިތުރުން އަޅުގަނޑުމެންގެ ދިރިއުޅުން ތަރައްޤީ ކުރުމަށްޓަކައި، އިޤުތިޞާދީ ފެންވަރު މަތިކުރުމަށްޓަކައި މަސައްކަތް ކުރަމުން ގެންދިއުން އެއީ ވަރަށް ބޭނުންތެރި ކަމެއް. މި ރަށަކީ މަސްވެރިކަމުގެ ގޮތުން މާ ކުރިއަރައިފައިވާ ރަށެއް ނޫން. އެހެން ނަމަވެސް ކޮންމެވެސްވަރަކަށް މަސްވެރިކަންވެސް ކުރެވޭ. އެހެންވީމާ، މަސްވެރިކަންވެސް މިރަށުގައި ތިބެގެން ކުރެވެން އޮތް ފެންވަރަކަށް ކުރިޔަށް ގެންދަންވާނެ. އޭގެ އިތުރުން ރަށުގައި ތިބެގެން ކުރެވޭކަހަލަ މަސައްކަތްތައްވެސް ކުރަމުން ގެންދަންވާނެ. އަޅުގަނޑަށް އެނގިފައިވާ ގޮތުގައި މި ރަށަކީ ފަލަމަޑީގެ ރަށެއް. އެ މަސައްކަތް ކޮންމެވެސްވަރަކަށް ކުރިޔަށް ގެންދެވޭ. އެހެންވީމާ، އެމަސައްކަތްވެސް ވެވުނު އެންމެ ރަނގަޅަކަށް ކޮށްގެން، އެއިން ލިބެން އޮތް އެންމެ ރަނގަޅު އާމްދަނީއެއް ހޯދޭތޯ މި ރަށުގެ ރައްޔިތުން މަސައްކަތް ކުރައްވަންވާނެ.\nއާދެ، އަޅުގަނޑު އެހެން ނަސޭޙަތްތެރިވަނީ، އޭގެ ސަބަބުން ސަރުކާރަށް އެއްވެސްކަހަލަ ފައިދާއެއް ވާނެތީކީނޫން. މި ރަށުގެ ރައްޔިތުން އިތުރު މަސައްކަތް ކުރައްވައިގެން ހޯއްދަވާ އިތުރު އާމްދަނީއަކީ ހަމައެކަނި ރަށުގެ ރައްޔިތުންނަށް ލިބޭ އެއްޗެއް. އެ މަސައްކަތްކުރާ ބައެއްގެ ދިރިއުޅުމަށް ލިބޭ އިތުރު ތަނަވަސްކަމެއް. އަޅުގަނޑުމެންގެ ދީނުގައިވެސް އަންގަވައިފައިވަނީ މަސައްކަތްކުރުމަށް. މަސައްކަތްނުކޮށް ނުތިބުމަށް. އެހެންވީމާ، އެގޮތުންވެސް އަޅުގަނޑުމެންގެ މައްޗަށް، މަސައްކަތްކުރުން އެއީ ލާޒިމުވެފައިވާ ކަމެއް. އަޅުގަނޑުމެން ދރިއުޅުން ތަނަވަސްކުރަން މަސައްކަތް ކުރަމުން ގެންދާއިރު، ފަހަރެއްގައިވެސް ހަނދާން ނައްތައިލައިގެން ނުވާނެ، އަޅުގަނޑުމެންނަކީ މުސްލިމުންކަން، އަޅުގަނޑުމެންނަކީ އެއް ޤައުމެއްގެ އަހުލުވެރިންކަން. އެހެންވީމާ، އަޅުގަނޑުމެންގެ މެދުގައި އޮންނަންވާނީވެސް މުސްލިމުންގެ މެދުގައި އޮންނަ ގުޅުންކަން.\nއާދެ، މުސްލިމުންގެ މެދުގައި އޮންނަންވާނީ އިސްލާމީ އުޚުއްވަތްތެރިކަމުގެ ގުޅުން. އެއްބަނޑުއެއްބަފާ ކަމުގެ ގުޅުން. އެއްވެސް މީހަކު އެހެން މީހުންނަށް ދަތިވާގޮތަށް ކަންތައްތައް ކޮށްގެންނުވާނެ. ތިމާގެ އަމިއްލަ ޙައްޤުތަކަށް ރައްކާތެރިވާ ފަދައިން، ކޮންމެ މީހަކުވެސް އަނެކުންގެ ޙައްޤުތަކަށް ރައްކާތެރިވާންވާނެ. ތިމާގެ އަމިއްލަ ގެދޮރަށާއި، މުދާތަކަށް ތިމާ ރައްކާތެރިވާ ފަދައިން، އެހެންމީހުންގެ ގެދޮރަށާއި މުދަލަށްވެސް ރައްކާތެރިވާންވާނެ. ތިމާގެ ސަބަބުން އެހެން އެއްވެސް މީހަކަށް އަނިޔާއެއް، އުނދަގުލެއް ލިބިގެންނުވާނެ. ކީރިތި ރަސޫލާ ޙަދީޘް ކުރައްވައިފައިވަނީ، [المسلم من سلم المسلمون من لسانه ويده.] [ޙަޤީޤަތުގައި މުސްލިމު މީހެއް ކަމުގައި ބެލޭނީ، އިސްލާމްވެފައިވާ މީހެއްކަމުގައި ބެލޭނީ އެމީހާގެ އަތާއި އަދި ދުލުގެ ނުބައިން އެހެން މީހުން ރައްކާތެރިވެ ސަލާމަތްވެގެންވާ މީހާއޭ.] އެހެންވީމާ، އަޅުގަނޑުމެން މީ މުސްލިމުން ކަމުގައި އަޅުގަނޑުމެން އަމިއްލައަށް ބެލިކަމުގައިވިޔަސް، އަޅުގަނޑުމެން ކުރާ ކަންތައްތަކުން އެހެން މީހުންނަށް އުނދަގޫވާ ކަމަށްވަންޏާ، އެހެން މީހުންނަށް އަނިޔާލިބޭ ކަމަށްވަންޏާ، އެހެން މީހުންނަށް ގެއްލުން ލިބޭ ކަމަށްވަންޏާ ނުވަތަ އަޅުގަނޑުމެން ދައްކާ ވާހަކައިންނާއި ބުނާ ބަސްބަހުންވެސް އެހެން މީހުންނަށް ގެއްލުން ލިބޭ ކަމަށްވަންޏާ އެއީ އަޅުގަނޑުމެން ނުވާނެ ފަހަރެއްގައިވެސް ފުރިހަމަ މުސްލިމުން ކަމުގައެއް. އަޅުގަނޑުމެން މުސްލިމުން ކަމުގައި ވާނީ އަޅުގަނޑުމެންގެ ޢަމަލުތައްވެސް އިސްލާމީ އުސޫލުތަކާ އެއްގޮތަށް ބެހެއްޓިއްޔާ. އަޅުގަނޑުމެންގެ ބަސްތައްވެސް އިސްލާމީ އުސޫލުތަކާ އެއްގޮތަށް ބެހެއްޓިއްޔާ.\nއެހެންވީމާ، ކޮންމެ މީހަކުވެސް އެހެން މީހުންނަށް ކަމޭހިތައި، އެހެން މީހުންނަށް އިޙުތިރާމުކޮށް، އެހެންމީހުންގެ ޙައްޤުތަކަށް ރައްކާތެރިވުން އެއީ ތިމާގެ އިސްލާމްކަމުގެ ޝަރުޠެއްކަމުގައި ދެކިގެން، އެގޮތަށް ޢަމަލުކުރަން ވާނެ. އެއްވެސް ކަހަލަ ހަމަނުޖެހުމެއް ދެކޮޅުވެރިކަމެއް އަޅުގަނޑުމެންގެމެދުގައި އޮވެގެނެއް ނުވާނެ. އަޅުގަނޑުމެންނަކީ އެއްބަނޑުއެއްބަފާ ބައެއް ކަމުގައި ވާންވާނެ. އެކުވެރިގޮތުގައި އެއްބަނޑުއެއްބަފާ ބައެއްގެ ގޮތުގައި ތިބެގެން މަސައްކަތް ކުރަމުން ގެންދާކަމަށް ވަންޏާ އަޅުގަނޑުމެން ކުރާ މަސައްކަތުގައި اللّـه سبحـانـه وتعـالى ތައުފީޤު ލައްވާނެ. އެ މަސައްކަތުގެ ނަތީޖާ އަޅުގަނޑުމެންނަށް ފެނިގެންދާނެ. އެއާ ޚިލާފަށް އަޅުގަނޑުމެންނަކީ ދެކޮޅުވެރި ބައެއް ކަމުގައި ވެއްޖެނަމަ، އަޅުގަނޑުމެންގެ މެދުގައި ފިތުނަފަސާދަ އުފެދިފައިވާ ކަމަށްވާނަމަ، އަޅުގަނޑުމެންނަކީ ބައިބައިވެފައިވާ ބަޔަކަށްވާނަމަ، އަޅުގަނޑުމެންކުރާ އެއްވެސް ކަމެއްގެ ނަތީޖާއެއް އަޅުގަނޑުމެންނަކަށް ނުފެންނާނެ. އެއީ ހަމަ ކަނޑައެޅިގެން އެނގެން އޮތްކަމެއް. އަޅުގަނޑުގެ ނަޞޭޙަތަކީ، މިރަށުގެ ރައްޔިތުންވެސް ރައްޔިތުންގެ މެދުގައި އެކުވެރިކަމާއި އެއްބަނޑުއެއްބަފާކަން ފެތުރުއްވުމަށް މަސައްކަތް ކުރެއްވުން.\nއާދެ، ވަރަށް އަވަހަށް ޢަޞްރުނަމާދު ވަގުތުޖެހޭނެ. އެވަގުތުގައި މިސްކިތް ހުޅުވުން އެބައޮތް. އެހެންވީމާ، އަޅުގަނޑުގެ ވާހަކަކޮޅު ކުރުކޮށްލަނީ. އެ މިސްކިތަކީ ރާއްޖެތެރެ ތަރައްޤީ ކުރުމުގެ މަޝްރޫޢުގެ ދަށުން މި ރަށުގައި ބިނާކުރެވުނު މިސްކިތެއް. އެހެންވީމާ، އެއީ މި ދެންނެވި މަޝްރޫޢުގެ ދަށުން މި ރަށަށް ލިބިފައިވާ އެހީއެއް. ކޮންމެއަކަސް އަޅުގަނޑު މި ރަށަށް އައި އައުން ފާހަގަކުރެއްވުމަށްޓަކައި ކުނަހަންދޫގެ ވެރިންނާއި ރައްޔިތުން ކުރައްވާފައިވާ ތަފާތު މަސައްކަތްތަކަށާއި އަދި ރަށުތެރެ ޒީނަތްތެރިކުރައްވައި، އެކި ގޮތްގޮތުން މި މުނާސަބަތަކީ ކުލަގަދަ މުނާސަބަތެއް ކަމުގައި ހެއްދެވުމަށް، ކުރައްވައިފައިވާ މަސައްކަތްތައް ފެނިފައި އަޅުގަނޑު ވަރަށް ބޮޑަށް އުފާކޮށް ޝުކުރުވެރިވަން. އާދެ، އަޅުގަނޑު ނޭދެން އެއްގޮތަކަށްވެސް އަޅުގަނޑު ރާއްޖެތެރެއަށް ކުރާ ދަތުރުތަކުގެ ސަބަބުން ރާއްޖެތެރޭގެ މީހުންނަށް އެއީ އެއްވެސްކަހަލަ ބުރަޔަކަށްވާކަށެއް. އެއްވެސް ތަކުލީފެއް އޭގެ ސަބަބުން ރައްޔިތުން އުފުއްލަވާކަށް. އެއްވެސް ހަރަދެއް ކުރައްވާކަށް. އެހެންނަމަވެސް މިކަންތައްތައް ކުރައްވައިފައި މިވަނީ، ރައްޔިތުން ހިތުންރުހުމުން އެމީހުންގެ ހިތުގައި ސަރުކާރާމެދު އުފެދިފައިވާ އިޚުލާސްތެރިކަން ފާޅުކުރުމުގެ ގޮތުންކަމަށް އަޅުގަނޑަށް ޤަބޫލު ކުރެވޭތީ، އެކަމަށްޓަކައި ކުނަހަންދޫގެ ރައްޔިތުންނަށާއި ވެރިންނަށް އިޚުލާސްތެރިކަމާއެކު ޝުކުރު ދަންނަވަން.\nއާދެ، އަޅުގަނޑު މިދެއްކި ވާހަކައިގައިވާ ނުކުތާތަކުގެ މައްޗަށް ކުނަހަންދޫގެ ރައްޔިތުން ވިސްނަވައި، އެއާ އެއްގޮތަށް ޢަމަލު ކުރައްވާނެކަން ޔަޤީންކުރަމުން، އަދި ކުނަހަންދޫގެ ރައްޔިތުންނަށް މިއަދަށްވުރެ ތަނަވަސް ބާއްޖަވެރި މުސްތަޤުބަލެއް اللّـه سبحـانـه وتعـالى ދެއްކެވުން އެދި ދުޢާކުރަމުން ވަކިވެލަން.


Internet Agu Heyo Kuran Ooredoo Aa Dhiraagu Ehbbas, Las Kuranee Sarukaarun! - Vaguthu\nއިންޓަނެޓު މިހާރު ރާއްޖޭގައި ދެމުން އަންނަ އަގާއި އަޅާ ބަލާއިރު ދިވެހިންނަށް އިންޓަނެޓު ލިބިގެން ދަނީ އޭގެ އެންމެ އެދެވޭ ގޮތެއްގައި ނޫން ކަމަށް ރިޔާސީ އިންތިހާބުގެ ކެމްޕެއިންގެ ތެރޭގައި ވިދާޅުވީ އަދުގެ ރައީސް އިބްރާހީމް މުހައްމަދު ސޯލިހެވެ. އެމަނިކުފާނުގެ ވެރިކަމެއްގައި އިންޓަނެޓުގެ އަގު އަތްފޯރާ ފަށެއްގައި ލިބިގެންދާނެ ކަމާއި މުއާސަލާތުގެ ހިދުމަތްތައް މިހާރަށްވުރެ އަގު ހެޔޮ ކުރާނެ ކަމަށް އަޑަށް ބާރުލައްވާ ވިދާޅުވިއެވެ.\nރާއްޖޭގައި އޭރު އޮތް ވެރިކަން ބަދަލުކުރުމަށް ރައްޔިތުން ވޯޓު ދިނީ މިފަދަ އެތައް ވައުދެއް ރައީސް ސޯލިހު ވެވަޑައިގަތުމުންނެވެ. ގާނޫނުއަސާސީގައި ފެނާއި ނަރުދަމާ އަދި ސާފު ބޯފެނަކީ އަސާސީ ހިދުމަތެއްގެ ގޮތުގައި ލިޔެފައި އޮތް ފަދައިން މިއަދު ރާއްޖެއަށް އިންޓަނެޓަކީވެސް އަސާސީ ހިދުމަތަކަށް މިވަނީ ވެފައެވެ.\nނަމަވެސް ސުވާލަކީ ރައީސް ސޯލިހުގެ ސަރުކާރަށް އެއް އަހަރު ފުރި ދެވަނަ އަހަރުގެ ދުވަސްތައް ގުނަމުންދާއިރުވެސް އިންޓަނެޓުގެ އަގު ހެޔޮ ނުކުރެވިގެން މިއުޅެނީ ކީއްވެގެން ހެއްޔެވެ. މިކަން ހުއްޓުމަކަށް އައިސްގެން މިއުޅެނީ ކީއްވެގެން ހެއްޔެވެ. މައްސަލަ އުޅެނީ ކޮން ބައެއްގެ ހެއްޔެވެ.\nބައެއް މީހުން ދެކޭ ގޮތުގައި މައްސަލަ އުޅެނީ ކޮމިއުނިކޭޝަން މިނިސްޓަރު މުހައްމަދު މަލީހު ޖަމާލުގައެވެ. އެހެންނަމަވެސް މިރޭ އެނގިގެން މިދިޔައީ މިކަމުގައި މަލީހާއި ދިމާލަށް ކިތަންމެ އެއްޗެއް ގޮވި ނަމަވެސް އިންޓަނެޓުގެ އަގު ހެޔޮ ކުރުމަށްޓަކައި މަލީހާއި ހަވާލު ކޮށްފައި އޮތް ބައި ނިންމާ އޭގެ ވެރިފަރާތަށް ހަވާލުކޮށްފައިވާ ކަމެވެ. މަލީހު ވަނީ މިދިޔަ އަހަރުގެ ސެޕްޓެމްބަރު މަހުގެ 12 ވަނަ ދުވަހު ރައީސް އޮފީހަށް އިންޓަނެޓުގެ އަގުތައް ހެޔޮ ކުރާނެ ގޮތުގެ ޕްރޮޕޯސަލެއް ހުށަހަޅާފައެވެ. އޭގެފަހުންވެސް ފަސް މަސް ވެގެން ދިޔައީއެވެ. ހައްލެއް ނައެވެ. އެންމެ ފަހުން ރައީސް އޮފީހުގެ ޕޮލިސީ ސެކްރެޓަރީ އައިމިނަތު ޝައުނާ ސޮއިކުރައްވާ މަލީހަށް ފޮނުއްވީ ސިޓީއެކެވެ. ވިދާޅުވީ 2022ވަނަ އަހަރުގެ ކުރިން އިންޓަނެޓުގެ އަގު ހެޔޮނުވާނެ ކަމެވެ.\nއިންޓަނެޓުގެ އަގު ހެޔޮ ކުރުމަށް މުއާސަލާތު ކުންފުނިތައްވެސް ގަބޫލު!\nގިނަ ބަޔަކަށް ހީވެފައި އޮތީ ރައްޔިތުން "ފެލައިގެން" މުއާސަލާތު ކުންފުނިތަކަށް ލިބިގެންދާ ފައިދާތައް އިންޓަނެޓު އަގުހެޔޮ ވުމުން އެ ކުންފުނިތަކަށް ލިބިގެން ނުދާނެ ކަމަށެވެ. ނަމަވެސް މިއީވެސް ގިނަބަޔަކަށް ހީވެގެން ދިޔަ ކުން ހީއެކެވެ. އިންޓަނެޓްގެ އަގު %25 ހެޔޮކުރަން ރާއްޖޭގައި އިންޓަނެޓްގެ ޚިދުމަތް ފޯރުކޮށްދޭ ހުރިހާ ފަރާތްތަކަކުން ވަނީ އެއްބަސްވެފައެވެ. އެގޮތުން ދިރާގު، އުރީދޫ އަދި އާރްއޯއެލް އިން ވެސް ވަނީ އިންޓަނެޓްގެ އަގު މިހާރަށް ވުރެ 25 އިންސައްތަ ހެޔޮކުރަން އެއްބަސްވެފައެވެ. އިންޓަނެޓްގެ ޚިދުމަތްދޭ ފަރާތްތަކުން މިކަމަށް އެއްބަސްވެފައި ވަނީ ކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓްރީން ކުރި މަޝްވަރާތަކުގައެވެ.\nއެހެންކަމުން އިންޓަނެޓު އަގު ހެޔޮ ނުކުރެވިގެން މިއުޅެނީ މަލީހުއާ ހެދިއެއްވެސް ނޫނެވެ. އަދި މުއާސަލާތު ހިދުމަތް ދޭ ކުންފުނިތަކާއި ވެސް ހެދިއެއް ނޫންކަން ވަރަށް ސާފުކޮށް މިއޮތީ ފެންނާށެވެ.\nވެރިކަމަށް ވަޑައިގެންނެވި ފަހުންވެސް އެތައް ދުވަހެއް ވެއްޖެއެވެ. އިންޓަނެޓުގެ އަގު ހެޔޮ ނުކުރެވިގެން އުޅޭ ސަބަބެއްވެސް ރައްޔިތުންނަށް ކިޔައި ދެއްވީއެއް ނޫނެވެ. މިކަމުގައި މަސައްކަތް ގޮސްފައި އޮތް ހިސާބެއްވެސް ރައްޔިތުންނަށް އެނގެނީއެއް ނޫނެވެ. ވާނުވާގައި ރައްޔިތުން ބެހެއްޓުމަށްފަހު ރައްޔިތުން ލައްވާ އެއްޗެހި ކިޔަން ނުޖެހޭ މީހުންނާއި ދިމާލަށް އެއްޗެހި ކިޔާއިރުގައިވެސް ސަރުކާރު އޮންނަނީ ހަނެވެ.\nކޮމިއުނިކޭޝަން މިނިސްޓަރު މަލީހަށް ރައީސް އޮފީހުގެ ޕޮލިސީ ސެކްރެޓަރީ ޝައުނާ ސޮއިކުރައްވާ ފޮނުވި ސިޓީގައި ވިދާޅުވެފައި ވަނީ ކަނޑައެޅޭ ވަކި ޕަސެންޓޭޖަކަށް ބިނާކޮށް އަގުތައް ދަށްކުރުމުން، އިންޓަނެޓުގެ ހުރިހާ ޕެކޭޖްތަކަކުން ރައްޔިތުން ބޭނުންވާފަދަ ހެޔޮ ބަދަލެއް ލިބިގެންދާނެ ކަމަށް ނުބެލެވޭ ކަމަށެވެ.\nއެހެންކަމުން މި ހުރިހާ ކަމެއް ހުއްޓިގެން މިއުޅެނީ ދައުލަތަށް މިކަމުން ގެއްލިގެން ދާނެ ބޮޑު އާމްދަނީއަކާއި ހެދިކަން ވެސް މި ސިޓީން އެނގިގެން ދެއެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި އިންޓަނެޓް އަގުހެޔޮ ކުރުމާއި ފިނޭންސް މިނިސްޓަރ އަމީރު ވެސް ވަރަށް ބޮޑަށް ދެކޮޅު ހައްދަވައެވެ. ސަބަބަކީ އިންޓަނެޓްގެ އަގު ހެޔޮ ކުރުމުން ދައުލަތައް ބޮޑު އާމްދަނީއެއް ގެއްލިގެން ދާނެތީއެވެ.\nކޮންމެއަކަސް ރައްޔިތުން މި ހުރިހާ ދުވަހަކު ހީކޮށްގެން ތިބީ އިންޓަނެޓު އަގުހެޔޮ ނުވެގެން އުޅެނީ މިނިސްޓަރު މަލީހާއި މުއާސަލާތު ހިދުމަތް ދޭ ކުންފުނިތަކުގެ ސަބަބުން ކަމަށެވެ. ނަމަވެސް ހަގީގަތް ހާމަވެގެން މިދިޔައީ މަލީހަށް ރައީސް އޮފީހުން ފޮނުވި ސިޓީއާ އެކުގައެވެ. އިންޓަނެޓު އަގުހެޔޮ ނުކުރެވިގެން މިއުޅެނީ ވަކި މީހަކާއި ނުވަތަ ބަޔަކާއި ހެދިއެއް ނޫނެވެ. ސީދާ ސަރުކާރާއި ހެދިއެވެ.\nފެބުރުއަރީ 18, 2020 00:23\nދައުލަތަށް ލިބޭ އާމްދަނީ ގިނަވާތީ ދޯ އިނގިރޭސި ކުންފުންޏަކަށް ދިރާގުގެ ހިއްސާ ވިއްކާލީ.\nފެބުރުއަރީ 18, 2020 07:03\nސަރުކާރުގެ މެޖޯރިޓީ ހިއްސާ ވިއްކާލީ ބުއްޅަބޭ. ޢެއިގެ ސަބަބުން އެތަށް ސްޓާފުން ދިރާގަށް އަލް ވަދާއު ކިޔަން ޖެހުނު. އެއިގެތެޜޭގައި ގިނައީ ވެސް މޑޕ ކުދިން\nފެބުރުއަރީ 18, 2020 18:22\nތިކަންވެސް ކުރީ އަންނި ކިޔާ ކައުޅު\nފެބުރުއަރީ 18, 2020 00:32\nސީޕްލޭން ޓާމިނަލުން ޖާގަ ދިނުމުގައި ސަރުކާރުގެ ނިންމުން ތަންފީޒުކުރާނަން ކަމަށް ފިނޭންސް މިނިސްޓަރު ބުނި ނަމަވެސް މަމެން އެކަމެއް ގަބޫލެއް ނުކުރާނަމޭ\nފެބުރުއަރީ 18, 2020 00:37\nސީޕްލޭން ޓާމިނަލުން ޖާގަ ދިނުމުގައި ސަރުކާރުގެ ނިންމުން ތަންފީޒުކުރާނަން ކަމަށް ފިނޭންސް މިނިސްޓަރު ވިދާޅުވި ނަމަވެސް ތިޔާ ކަން ނުވާނެއޭ ...\nފެބުރުއަރީ 18, 2020 01:03\nބަރަހަނާ ސައިޓްތައް ބްލޮކުރަން ސަރުކާރަށް ގޮވާލަން. ފައިސާގެ ދަހިވެތިކަމުގައި މިހާރު2ޖީލު ހަލާކުވެ ހިނގައްޖެ\nފެބުރުއަރީ 18, 2020 01:04\nސީޕްލޭން ޓާމިނަލުން ޖާގަ ދިނުމުގައި ސަރުކާރުގެ ނިންމުން ތަންފީޒުކުރާނަން ކަމަށްވާނަމަ ތިޔާ ކަން ނިމޭނީ އެއީ ރައީސް އޮފީހުގެ ޕޮލިސީ ޑިޕާރޓްމެންޓް ބޮޑުންނަށް ބައި އަޅާ އެމެން އުމުރަށް ދެން ދުވަހަކު ވެސް މަސައްކަތެއް ނުކޮށް ތިބެވޭ ގޮތަށް ނޫންތޭ ...\nފެބުރުއަރީ 18, 2020 01:20\nތަމެން އަމިއްލަ އަށް މަތިން ބައިން ޖެހިގެން ދޯ ބުނީ ތަމެންގެ ވެރިކަމަކީ އެއީ ޒީރޯ ޓޮލެރެންސްގެ ވެރިކަމޭ އެކަމަކު އިސްތަށި ގަނޑު ހާވާލާ އަޑި ބަލާލިއިރު ކޮރަޕްޝަންގެ ހާލި ހަދައިގެން ބިސް އަޅަންއޭ ތަމެން ތިބީ އެކި ނަންނަމުގައި ކޮމިއުނިކޭޝަންސް ކުންފުނި ތައް ހަދައިގެން ދެން ތަމެން ސީޕްލޭން ޓާރމިނަލް އާއި ގުޅޭ ގޮތުން ދައްކާ އެއްވެސް ވާހަކަ އެއް މަމެން ގަބޫލެއް ނުކުރާނަމޭ ...\nފެބުރުއަރީ 18, 2020 01:25\nއާދޭ ވޯޓު ހޯދަން މަ ގާތަށް\nފެބުރުއަރީ 18, 2020 01:37\nއިބޫ އަކީ އަހަރެން ގެންގުޅޭ ޕަޕެޓެއް.\nފެބުރުއަރީ 18, 2020 01:42\nބޯހަލާކް. ނުކިޔަވާ ތިބި ބައެއް ވެރިކަމުގަ ތިބީ މިއޮތީ ހަތަރެސްކަން ހަމަވެފަ. ރައީސް މީހާއަށް ނޭގޭ ރައީސް މީހާގެ ޒިންމާއަކީ ކޮބައިކަން.\nފެބުރުއަރީ 18, 2020 03:06\nއިންޓަނެޓް އަގު ހެޔޮވާނީ ވެރިކަން ނިމެން ކައިރި ވީމަ، ހަމަ އެހެން ކަރަންޓާއި ފެނުގެ އަގުވެސް ކުޑަ ވާނީ ވެރިކަން ނިމެން ކައިރި ވީމަ، މިނިމަމްވޭޖް ވެސް ކަނޑަ އެޅޭނީ އޭރުން، މަސްވެރިންނަށް ހައްގުވާ މިންވަރާއި، ސްޓޫޑަންޓް ލޯނުވެސް ލިބޭނީ ވެރިކަން ނިމެން ކައިރި ވީމަ، ވިލިމާލެ އާއި މާލެ ދެމެދު ބުރިޖުވެސް އެޅޭނީ އެހާ ތަނުގަ. އުފަންވާ ކުދިންގެ ބޭބީ ޕެކޭޖަށް ހުރިހާ ކަމެއް ވެ ނިމުނީ. ވެރިކަމާއި އިންތިހާބު ތަކަށް ވާ ވައުދަކީ ފުއްދަން ޖެހޭ އެއްޗެއް ނޫން. އެއީ ވެރިކަން ހޯދަން ދައްކާލާ ވާހަކަ އެއް. އިންތިހާބު ތަކާ ދިމާކޮށް ބުނާ ހުރިހާ ބުނުންތަކެއް ފުއްދޭނީ އެވަރުގެ ވިސްނުން ހުންނަ މީހުންނަށް.\nފެބުރުއަރީ 18, 2020 04:14\nއިންޓަނެޓްގެ ވާހަކަ ދައްކާއިރު ދިރާގް ޓީވީވެސް އަގުހެޔޮނުވެ ލަސް ސްޕީޑެއްގައި ދުވަނީ އިސްމާލް ރސދ ކިޔާ ބޭފުޅެއްގެ ނުފޫޒުގަ މީނާޔަކީ މީޑިއާނެޓްގެ އޯނަރެއްގެ ކޮއްކޮ އަކާއި އިނދެގެން އުޅޭމީހަކައްވީމަ މީޑިއާނެޓަައް ދެރައެއް ލިބިދާނެ ކަމައް ވެދާނެބާ\nފެބުރުއަރީ 18, 2020 06:04\nދަ އުލަތަ އްތަ މި ބިލް ދެ އްކެނީ\nފެބުރުއަރީ 18, 2020 06:58\nހުޅުމާލެ ފޭސް2ގެ މަސަކަތާއި 7000 ފްލެޓް ގެ މަސައްކަތް ވެސް2އަހަރު ދުވަހަށް މަޑުޖައްސަން ސަރުކާރުން އަންގާފަ އޮތީ..\nފެބުރުއަރީ 18, 2020 07:04\nސަރުކާރު ސޯޓު ބޭލުނީ\nފެބުރުއަރީ 18, 2020 07:09\nކެނެރީގޭ ޖާހިލުގެ ބޭނުމަކީ ތައުލީމީ ދާއިރާ ހަލާކު ކުރުން.. ސަބަބަކީ އެދާއިރާގައި ތިބި ރަނގަޅު ޓީޗަރުން އެދާއިރާ ދޫކޮއްލުން... އޭރުން މިގައުމުގައި އިސްލާމީ ތައުލީމު ނުދެވި ދަރިން ޔަހޫދީންނަށް ބަދަލުވެގެން ދިޔުން... ކެނެރީގޭ ޖާހިލުގެ ވިސްނުން ހުރީ މިގޮތަށް... ޔާﷲ ... ނކެނެރީގޭ ޖާހިލުގެ ކިބައިން މިގައުމު ސަލާމަތް ކުރައްވާށި.... އާމީން..\nފެބުރުއަރީ 18, 2020 07:45\nކޮމިއުނިކޭސަން މިނސްޓަ މަލީހަށް ފޮނުވިސިޓީއަކީ ސިއްރު ސިޓީއެއްނޫންބާ!!!! މިއަދުގެ މަޖިލީހަށް ކުއްލިމަސްއަލައެއްގެ ގޮތުގައި ހުށަނާޅާނެބާ!! ރައްޔިތުމީހުނަން ވާނުވާއެއް ނޭންގިފަ އޮތްކަމެއް ފަޅާއެރުން އެއީ މަސްއަލައެކެވެ.\nއިހުމާލް އާއި ހައްޤު ވަކިކުރަން އިނގޭ ؟\nފެބުރުއަރީ 18, 2020 07:53\nޝައުނާ.....7 އަހަރުވަންދެން ބުހުތާން ދޮގުހެދުމުގަ ގައުމާއި ގައުމުންބޭރުގަ ގައުމައްގައްދާރުވެފަ ދެން ރައްޔިތަކައްކުލުނެއްހުންނާނެތަ ބޭނުންވަނީ ރައްޔިތުންފެލަން ދީނައް ނަފުރަތު އުފައްދަންނޫން ކަމެއް އޮފީހުގަވެސްނުކުރެ މާލީބަޔާންވެސް މަކަރާ އޮޅުވާލުމުގަ ބޮޑުވަރު މުޅިސަރުކާރުގަ ލާދީނީޖައްބާރުން މިފަދަނުބައި ޔަހޫދީންގެ ކިބައިން ދިވެހިރައްޔިތުން ސަލާމަތް ކުރައްވާންދޭ..އާމީން\nފެބުރުއަރީ 18, 2020 07:57\nއިބޫ: ބޭނުންވަނީ މިއީ ހެޔޮވެރިކަމެކޭ ރައްޔިތުން ބުނުވުން. އެމްޑީޕީ މޮޔަ ކުދިން ތިހެން ބުނެފާނެ. ވަރަށް ހެޔޮތާ.\nފެބުރުއަރީ 18, 2020 08:12\nތިލިޔުން މުޅިއެކުން ރަނގަޅެއްނޫން. އަގުހެޔޮކުރުމަށްޓަކާ ވ ގިނަ މަސައްކަތްތަކެއްވެސް ކުރަންޖެހޭ ސަރުކާރު ސައިޑުން. ހަމަ ނާގާބިލުކަން ސަރުކާރުގެ މިފެންނަނީ\nފެބުރުއަރީ 18, 2020 08:15\nރާއްޖެއަށް މުދާ އިމްޕޯޓް ކުރާހެން އިންޓަނެޓަކީ ވެސް ރާއްޖޭން ބޭރުން ގަނެގެ ވިއްކާ އެއްޗެއް އޭގެ އަގު ހެޔޮ ވާނެ ޑޮލަރު ރޭޓް ތިރި ކުރީމަ\nފެބުރުއަރީ 18, 2020 08:19\nއއެއއްބައި މައުލޫމާތު މަދު! ހަޤީގާތަކީ އިންޑިޔާގެ ކުންފުންޏެއް އިންޓަރނެޓް ހެޔޮކުރަން ގެންނަން އުޅޭކަން! އެމިޝަން ކާމިޔާބެއް ނުވާނެތާ މިހާރު ތިބި ކުންފުނިތަކުގެ އަގުހެޔޮ ވެއްޖެޔާ!\nފެބުރުއަރީ 18, 2020 08:46\nއާދޭ އެމްޑީޕީ އެއްޗެހިތައް ވޯޓް ހޯދަން އެއްކަމެއްވެސް ވާނެ ބައެއްނޫން ތީކީ\nފެބުރުއަރީ 18, 2020 09:00\nއިންޓަރނެޓް ގެ އަގު ހެޔޮކުރާނީ މި ސަރުކާރުން، މީ އަދި ވެރިކަމުގެ ކުރީކޮޅު، އަދި ނުވޭ ބޮލުރޮއްޖެއްހެން ތެޅިފޮޅޭކަށް..\nފެބުރުއަރީ 18, 2020 09:31\nފިތުނަ ފަސާދައިގެ ބޮޑު ނޫސް މީ..\nފެބުރުއަރީ 18, 2020 09:50\nހަމަ ދިރާގާ އުރީދޫން ޕްރޮފިޓަށް ވިސްނާފަ ފަނި ހަދަނީ\nމިފެންނަނީ މިސަރުކާރު ރައްޔަތުން ނަ ހަރާމް ކޯރު ވާ މިން ވަރު. ޖެހޭވަރު މަދުވެ ނިކަމެތި ރައްޔިތުން ފެލަނީ.\nފެބުރުއަރީ 18, 2020 21:35\nތިހެންބުނީމަހީވަނި ކުރީސަރުކާރުއޮތްއިރު އިންޓަރނެޓް ހިލޭލިބުންހެން\nފެބުރުއަރީ 18, 2020 19:19\nއަގުހެޔޮކޮއްފިއްޔާ މިވެރިން މި ގެންނަން އުޅޭ އިންޑޔގެ ރިލަޔަންސް މޯބައިލް ނެތްވޯރކް ނުގެނެވިދާނެއެއްނު އަދި ގެނަޔަސް މާބޮޑު ތާއީދެއް ނުލިބިދާނެއެއްނު، މީވާ ވެރިކަމެއް\nފެބުރުއަރީ 18, 2020 21:59\nރައްޔިތުން ގުބޯހެއްދުންނޫންކަމެއް އެބަކުރޭތަ\nފެބުރުއަރީ 19, 2020 23:02\nސަރުކާރުން މިހާރު އެދޮންކުރަނީ، އިންތިހާބު ކައިރިވަންދެން، އިންތިހާބު ކައިރިވީމަ އެކަންވެސްކުރާނީ\nފެބުރުއަރީ 20, 2020 12:20\nއެބަސް ވިޔަސް ވަރިހަމަ މަމެންނައް ވެރިކަން ހޯދާދެންވެގެން ދިވެހި ރައްޔިތުންގެ ވޯޓްތައް ވަގައްނަގައިދިން އިންޑިއާއައް ދޭންބޭނުންވަނީ\nފެބުރުއަރީ 20, 2020 19:28\nދޮގުނަހަދާ މިހާރުދެން ތެދައްބުނޭ ތިމަންނަމެން ވެރިކަމަށް އެރީ ގައުމު ފެލާ ލައި ކައި ހުސްކުރާށޭ...ކަލޭމެން ބޭލޭނެ ވަރުބަޔަކު މިގައުމިގަ ނެއްކަން އިނގެއެއްނު، ގައުމު ފަޝާދަ ކޮއްފި މި އަނނިޔެއްކިޔާ ޟައިތޯން.


Obama Aai Michelle 181 Million Rufiya Ah Ge Eh Ganefi - Vaguthu\nއޮބާމާ އާއި މިޝޭލް 181 މިލިއަން ރުފިޔާއަށް ގެއެއް ބައްލަވައިގެންފި\nއޮބާމާ އާއި މިޝޭލް ބައްލަވައިގެންނެވި ގެ\nއެމެރިކާގެ ކުރީގެ ރައީސް ބަރަކް އޮބާމާ އާއި އަނބިކަނބަލުން މިޝޭލް އޮބާމާ 11.75 މިލިއަން އެމެރިކާ ޑޮލަރު (181 މިލިއަން ރުފިޔާ) އަށް ހަތް ކޮޓަރީގެ ބޮޑު ގެއެއް ބައްލަވައިގެންފިއެވެ. ދެކަނބަލުން ބައްލަވައި ގެންފައި ވަނީ އެމެރިކާގެ މަސަޗޫސަޓްގެ މަތާ ވިނެޔާޑް ނަމަކަށް ކިޔާ ސަރަހައްދުގައި ހުރި ގެއެކެވެ.\nއަތިރިމައްޗާއި ވަރަށް ކައިރީގައި ހުރި މި ގެއާއި އެކު 29 އޭކަރުގެ ބިމެއް ވެސް އެބައޮތެވެ. ރިޕޯޓްތައް ބުނާ ގޮތުގައި މިގޭގެ އަސްލު އަގަކީ 14.85 މިލިއަން ޑޮލަރެވެ. ނަމަވެސް އޮބާމާގެ ދެކަނބަލުން ގެ ބައްލަވައި ގަންނަން ޝައުގުވެރިކަން ފާޅުކުރެއްވުމުން ގޭގެ ވެރިފަރާތުން ވަނީ އެދެކަނބަލުންނަށް ބޮޑު ޑިސްކައުންޓެއް ދީ 11.75 މިލިއަން ޑޮލަރަށް ގެ ވިއްކާލާފައެވެ.\nފެހިކަން ގަދަ ސަރަހައްދެއްގައި ހުރި މިގޭގައި ސުވިމިމް ޕޫލަކާއި، ލަގްޒަރީ ދިރިއުޅުމަކަށް ބޭނުން ވާނެ ހުރިހާ ޚިދުމަތެއް ލިބެން ހުރެއެވެ. ގެ ކައިރިން ގޭގެ ވެރިންނަށް ޕްރައިވެޓް ބީޗެއް ވެސް ލިބޭނެއެވެ. ޕްރައިވެޓް ބީޗްގައި ތިބޭ އިރު އެޓްލާންޓިކް ކަނޑު ފެންނަން އޮންނާނެއެވެ.\nރިޕޯޓްތައް ބުނާގޮތުގައި އޮބާމާގެ ދެކަނބަލުން މި ގެ ބޭނުންފުޅު ކުރައްވާނީ ހޫނު މޫސުމުގެ ޗުއްޓީ ހޭދަކުރެއްވުމަށެވެ. އޮބާމާ މީގެ ކުރިން ހޫނު މޫސުމުގެ ޗުއްޓީ ހޭދަކުރައްވަން ބޭނުންކުރެއްވި ގެ މިދިޔަ އަހަރު ވަނީ 15 މިލިއަން އެމެރިކާ ޑޮލަރަށް ވިއްކާލާފައެވެ.\nއޮބާމާގެ މިލްކިއްޔާތުގައި 40 މިލިއަން އެމެރިކާ ޑޮލަރު އެބަހުރި ކަމަށް ވެއެވެ. އޮބާމާ އަކީ މިހާތަނަށް އެމެރިކާގެ ރައީސްކަން ކުރެއްވި ބޭފުޅުންގެ ތެރެއިން ދެވަނަ އަށް އެންމެ މުއްސަނދި ބޭފުޅާއެވެ. އަދި މިހާރު ދުނިޔޭގައި ތިއްބެވި އެމެރިކާގެ ކުރީގެ ރައީސުންގެ ތެރެއިން އެންމެ މުއްސަނދި ބޭފުޅަކީ ވެސް އޮބާމާ އެވެ.\nފޮތް ލިޔުއްވައިގެންނާއި، ތަޤުރާރުކަށް ދެއްވައިގެން އޮބާމާ އާއި މިޝޭލް މިހާރު ވެސް ބޮޑު އާމްދަނީއެއް ހޯއްދަވައެވެ.\nއޯބާމާ އީރާނާއި އެކު ހަނގުރާމަ އެއް ފަށާނެ ކަމަށްބުނެ ޓްރަމްޕް 2011ވަނަ އަހަރު ފާޑުކިޔާ މަންޒަރު...\nއޮބާމާ އާއި ހިލަރީ އަށް ހަމަލާ ދޭން މަސައްކަތް ކޮށްފި\nޑިސެމްބަރު 6, 2019 12:27\nއެމީހުން ޖަލަށްނުލާތަ؟ މަނީ ލައުންޑަރިންމަޅިފަތީގަ ނުޖެހޭތަ؟


Congo ga himabihi jehigen 6000 meehun maruvejje\nކޮންގޯގައި ހިމަބިހި ޖެހިގެން 6000 މީހުން މަރުވެއްޖެ\nޑިމޮކްރެޓިކް ރިޕަބްލިކް އޮފް ކޮންގޯގައި ހިމަބިހި ޖެހިގެން މަރުވެފައިވާ މީހުންގެ އަދަދު 6،000 އަށް ވުރެ މަތިވެފައިވާ ކަމަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ބުނެފި އެވެ.\nޑަބްލިއުއެޗްއޯ އިން ބުނީ ދުނިޔޭގައި މި ވަގުތު އެންމެ ގަދަޔަށް އަދި އެންމެ ހަލުވިކަމާއެކު ހިމަބިހި ފެތުރެމުން ދަނީ ކޮންގޯގައި ކަމަށެވެ.\nމިދިޔަ އަހަރުގެ ތެރޭގައި އެކަނިވެސް އެގައުމުގެ 310،000 މީހުންނަށް ހިމަބިހި ޖެހުނެވެ. ކޮންގޯ ސަރުކާރާއި ޑަބްލިއުއެޗްއޯ ގުޅިގެން މިދިޔަ ސެޕްޓެމްބަރު މަހު ވަނީ އެމެޖެންސީ ވެކްސިން ޕްރޮގްރާމެއް ފަށާފަ އެވެ.\nއެ ޕްރޮގްރާމުގެ ދަށުން ކޮންގޯގައި 18 މިލިއަން ކުޑަކުދިންނަށް ވަނީ ހިމަބިހީގެ ވެކްސިން ދީފަ އެވެ. އެކަމަކު މަގުތައް ހަލާކުވެފައި ހުރުމާއި، ހެލްތު ސެންޓަރުތަކަށް ހަމަލާ ދިނުމާއި، ސިއްހީ ހިދުމަތް ހޯދުމުގެ ހުރި ދަތިތަކުގެ ސަބަބުން އަދިވެސް އެ ބަލި ފެތުރުން ކޮންޓްރޯލެއް ނުކުރެވެ އެވެ.\nރިޕޯޓުތައް ބުނާ ގޮތުން އެގައުމުގައި އެބޯލާ ޖެހިގެން މަރުވި މީހުންނަށް ވުރެ ދެ ގުނަ އިތުރަށް ހިމަބިހީގެ ސަބަބުން ދަނީ މީހުން މަރުވުމުންނެވެ.\nޑަބްލިއުއެޗްއޯ އިން ބުނެފައި ވަނީ އުމުރުން ހަ އަހަރާއި 14 އަހަރާ ދެމެދުގެ ކުދިންނަށް ހަރުދަނާކޮށް ވެކްސިން ދިނުމަށް އިތުރު 40 މިލިއަން ޑޮލަރު ބޭނުންވާ ކަމަށެވެ.\nހިމަބިއްސަކީ ވައިރަހަކުން ޖެހޭ ބައްޔެކެވެ. އެ ބަލީގެ އަލާމާތްތަކުގެ ތެރޭގައި ނޭފަތުން ފެން އައުމާއި، ހުން އައުން ހިމެނެ އެވެ. އޭގެ ފަހުން ހަށިގަނޑުގައި ރަތް ފިއްގަނޑުތަކެއް ނަގަން ފަށަ އެވެ.\nގިނަ މީހުންނަށް އެ ބަލިން ސަލާމަތް ވެވުނު ނަމަވެސް، މުޅި ދިރިއުޅުން ނުކުޅެދުންތެރިކަމެއްގައި ހޭދަ ކުރަން ޖެހެ އެވެ. އެއީ ބަލީގެ ސަބަބުން ނިއުމޯނިއާއަށް މެދުވެރިވެ، ފުއްޕާމެ އާއި ސިކުނޑު ދުޅަވުމަށް މަގުފަހި ވާތީ އެވެ.\nލަފާކުރެވޭ ގޮތުގައި ދުނިޔޭގައި ކޮންމެ އަހަރަކުވެސް ހިމަބިހި ޖެހިގެން 110،000 މީހުން މަރުވެ އެވެ.


Anas fiyavai MDP ge leadership ge ehen beyfulhun MDP ge ticket kashavaru kurevvi | Mihaaru\nކުރީގެ ރައީސް މުހައްމަދު ނަޝީދު (މ) އަދި އެމްޑީޕީގެ ޗެއާޕާސަން ހަސަން ލަތީފާއި (ކ) އާއި ޗެއާޕާސަންގެ ނައިބު އަލީ ނިޔާޒް. --- ފޮޓޯ: މިހާރު\nއަނަސް ފިޔަވައި އެމްޑީޕީގެ ލީޑަޝިޕްގެ އެހެން ބޭފުޅުން ޕްރައިމަރީ ކާމިޔާބު ކުރެއްވި\n18 ޖެނުއަރީ 2019 - 23:529comments\nއަންނަ އޭޕްރީލް މަހު އޮންނަ ރައްޔިތުންގެ މަޖިލީހުގެ އިންތިޚާބަށް އެމްޑީޕީގެ ޓިކެޓު ދޭނެ ކެންޑިޑޭޓުން ކަނޑައެޅުމަށް ބޭއްވި ޕްރައިމަރީގައި އެ ޕާޓީގެ ލީޑަޝިޕްގެ ގިނަ ބޭފުޅުން ޓިކެޓު ކަށަވަރު ކުރައްވައިފި އެވެ.\nއެމްޑީޕީން މިހާތަނަށް އިއުލާން ކުރި ވަގުތީ ނަތީޖާ ދައްކާ ގޮތުން، ކުރީގެ ރައީސް މުހައްމަދު ނަޝީދާއި އެމްޑީޕީގެ ޗެއާޕާސަން ހަސަން ލަތީފާއި ޗެއާޕާސަންގެ ނައިބު އަލީ ނިޔާޒް ވަނީ ޓިކެޓު ކަށަވަރު ކުރައްވައިފަ އެވެ. އެމްޑީޕީގެ ލީޑަޝިޕްގެ ބޭފުޅުންގެ ތެރެއިން ނާކާމިޔާބީއާ ކުރިމަތިލެއްވި، ހަމައެކަނި ބޭފުޅަކީ، އެ ޕާޓީގެ ސެކްރެޓަރީ ޖެނެރަލް އަނަސް އަބްދުއްސައްތާރެވެ.\nއެމްޑީޕީގެ ޗެއާޕާސަންގެ ނައިބު (އިދާރީ) އަހުމަދު އަބްދުﷲ އަށް ވަނީ ޕްރައިމަރީ އަކާ ނުލައި ބާރަށު ދާއިރާގެ ޓިކެޓު ލިބިވަޑައިގެންފަ އެވެ.\nވަގުތީ ނަތީޖާ ދައްކާ ގޮތުން، ނަޝީދަށް ލިބިވަޑައިގެންނެވީ މައްޗަންގޯޅި މެދު ދާއިރާގެ ޓިކެޓެވެ. ހަސަން ލަތީފަށް ލިބިވަޑައިގަތީ މުޅިން އަލަށް އުފެއްދި ހެންވޭރު ހުޅަނގު ދާއިރާގެ ޓިކެޓެވެ. އަދި އަލީ ނިޔާޒް ވެސް ކަށަވަރު ކުރެއްވީ މުޅިން އަލަށް އުފެއްދި ހުޅުމާލެ ދާއިރާގެ ޓިކެޓެވެ.\nއެމްޑީޕީގެ ސެކްރެޓަރީ ޖެނެރަލް އަނަސް: އޭނާ ބަލިކޮށް މާފަންނު މެދު ދާއިރާގެ އެމްޑީޕީގެ ޓިކެޓު ހޯއްދެވީ އެ ދާއިރާގެ ގޮނޑި ކުރިން ވެސް ފުރުއްވި އިބްރާހިމް ރަޝީދު.---ފޮޓޯ: މިހާރު\nއަނަސްއާ ވާދަ ކުރައްވައި، މާފަންނު މެދު ދާއިރާގެ ގޮނޑި ކަށަވަރު ކުރެއްވީ ކުރިން އެ ދާއިރާގެ ގޮނޑި ފުރުއްވި އިބްރާހިމް ރަޝީދު (ބޮންޑާ) އެވެ.\nޕްރައިމަރީގެ ވަގުތީ ނަތީޖާ ދައްކާ ގޮތުން، މައްޗަންގޯޅީ މެދު ދާއިރާގެ ޓިކެޓު ނަޝީދު ކަށަވަރު ކުރެއްވީ 267 ވޯޓުންނެވެ. އެމަނިކުފާނާ ވާދަކުރެއްވި އައިޝަތު އަލައިކާ އަދުނާނަށް ލިބުނީ 52 ވޯޓެވެ.\nހަސަން ލަތީފަށް ހެންވޭރު ހުޅަނގު ދާއިރާގެ ޓިކެޓު ކަށަވަރު ކުރެއްވީ 201 ވޯޓުންނެވެ. އޭނާ އާ ވާދަކުރެއްވި މުހައްމަދު ޝަރީފަށް ލިބުނީ 67 ވޯޓެވެ.\nމީގެ އިތުރުން، ހުޅުމާލެ ދާއިރާގެ ޓިކެޓު، ނިޔާޒް ކަށަވަރު ކުރެއްވީ 179 ވޯޓުންނެވެ. ނިޔާޒާއި ވާދަކުރެއްވި އަބްދުލް ހަލީމް އަބްދުﷲ އަށް ލިބުނީ 77 ވޯޓެވެ.\nމާލޭގެ އެހެން ދާއިރާތަކަށް ބަލާއިރު، މައްޗަންގޯޅި އުތުރު ދާއިރާގެ ޓިކެޓު ކަށަވަރު ކުރެއްވީ މާލެ ސިޓީ ކައުންސިލްގެ މެމްބަރު މުހައްމަދު ރަޝީދެވެ. އަދި މައްޗަންގޯޅީ ދެކުނު ދާއިރާގެ ޓިކެޓު ކާމިޔާބު ކުރެއްވީ އަހުމަދު ހައިތަމް އެވެ. ވިލިމާލެ ދާއިރާގެ ޓިކެޓު ހޯއްދެވީ އަލީ ޔާމީން އެވެ.\nމާލޭގެ ދާއިރާތަކުގެ ތެރެއިން ޕްރައިމަރީ އަކަށް ނުގޮސް ޓިކެޓު ކަށަވަރު ކުރައްވާފައި ވަނީ މިހާރު ވެސް މަޖިލީހުގައި އެމްޑީޕީ ތަމްސީލް ކުރައްވަމުން ގެންދަވާ ތިން ބޭފުޅުން ކަމަށްވާ މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ އާއި ގަލޮޅު އުތުރު ދާއިރާގެ މެމްބަރު އީވާ އަބްދުﷲ އަދި އަލިފުށި ދާއިރާގެ މެމްބަރު މުހައްމަދު ރަޝީދު (ބިގޭ) އެވެ.\nއެމްޑީޕީގެ ޕްރައިމަރީގައި މާފަންނު ހުޅަނގު ދާއިރާގެ ޓިކެޓު ކަށަވަރު ކުރެއްވީ މިހާރު ވެސް އެ ދާއިރާ ތަމްސީލް ކުރައްވަމުން ގެންދަވާ މުހައްމަދު ފަލާހެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ރައްޔިތުންގެ މަޖިލިސް މަޖިލީހުގެ މެމްބަރުން އެމްޑީޕީގެ ޗެއާޕާސަން ހަސަން ލަތީފް އަނަސް އަބްދުއްސައްތާރު ރައްޔިތުންގެ މަޖިލީހުގެ އިންތިޚާބު 2019 އެމްޑީޕީގެ މަޖިލިސް ޕްރައިމަރީ


ފިރިހެނާގެ ފައިކުރި ތަނބިކަށްޓަށްވުރެ ތިރިކުރުން –2– DhiSalafiyyah\nފިރިހެނާގެ ފައިކުރި ތަނބިކަށްޓަށްވުރެ ތިރިކުރުން – 2\n28/07/2013 ފިޤުހާއި އޭގެ ޢިލްމުތައް, ދީންއައްޝައިޚް ޢިމްރާން މުޙައްމަދު ޢަލީ\nފިރިހެނާގެ ފައިކުރި ތަނބިކަށްޓަށްވުރެ ތިރިކުރުމާބެހޭގޮތުން ބައެއްމީހުންނަށް އަރާފައިވާ އޮޅުންތަކެއް\n1 ދެއްކުންތެރިކަމާ ބޮޑާކަމެއްހިތުގައި ނެތްނަމަ ފައިކުރި ދިގުކުރުމަކީ މައްސަލައެއްނޫން\nތަނބިކަށީގައި ޖެހޭވަރަށް ފިރިހެނާގެ ހެދުންތިރިކޮށްފައި ހުރުމަކީ ބޮޑުފާފައެކެވެ. އަދި އެކަން ޙަރާމްކުރެވިފައިވަނީ ހަމައެކަނި ބޮޑާވެރިކަމާއެކީ ކުރުމުންނެއް ނޫނެވެ. އަދި ކިއެއް ހެއްޔެވެ. އެއީ އޭގެ ޛާތުގައިވެސް ޙަރާމްކަމެކެވެ. އަދި އެޢަމަލަކީވެސް ބޮޑާވެރިކަމުގެ ތެރެއިން ހިމެނޭކަމެކެވެ.\nއަލްޙާފިޡް އިބްނު ޙަޖަރު رحمه الله ވިދާޅުވެފައިވެއެވެ.\n“މިޙަދީޘްފުޅުތަކުގައިމިވަނީ ބޮޑާވެރިކަމާއެކު ހެދުމުގެ ފައިކުރި ތަނބިކަށްޓަށްވުރެ ތިރިކުރުމަކީ ބޮޑާވެރިކަމެއްކަމަށެވެ. ބޮޑާވެރިކަމެއްނެތި ފައިކުރިތިރިކުރުމާމެދު ދަންނައެވެ. ފަހެ ޙަދީޘްތަކުން ބޮޑަށް ބުރަވެވެނީ އެއީވެސް ޙަރާމްކަމެއްކަމަށެވެ…”\nއަދިވެސް އެކަލޭގެފާނު ވިދާޅުވިއެވެ.\nއިބްނުލްޢަރަބީ رحمه الله ވިދާޅުވިއެވެ:\nފިރިހެނާއަށް އޭނާލާހެދުން ތަނބިކަށިފަހަނައަޅާ ގެންދިޔުން ހުއްދަވެގެންނުވެއެވެ. އަދި ‘އަހަރެން އެ(ހެދުން) ދަމަނީ ބޮޑާވެރިކަމާއެކުއެއް ނޫން’ މިފަދައިންނެއްވެސް ނުބުނެވޭނެއެވެ. އެހެނީ ނަހީކުރެވިފައިވާ އެލަފްޡުގެ ތެރެއަށް އެކަންވެސް ވަދެގެންދެއެވެ. އަދި ނަހީގެ ލަފްޡުގެ ތެރެއަށް ޙުކުމުގެ ގޮތުން ވަދެއްޖެމީހާއަށް ‘ތިމަން އެހެން ނަހަދަމޭ، އެސަބަބެއް ތިމަންކިބައިގަ ނުވެޔޭ ބުނުން’ ހުއްދަވެގެންނުވެއެވެ. ފަހެ ހަމަކަށަވަރުން އެއީ އޭނާއާ އެކަމުގައި އެއްބަސްވެވޭނެ ދަޢުވާއެއް ނޫނެވެ. އަދި ކިއެއް ހެއްޔެވެ. އޭނާގެ ހެދުން ދިގުކުރުމަކީ އޭނާގެ ބޮޑާވެރިކަމަށް ދަލާލަތުކުރާކަމެކެވެ. ޝައިޚު[އިބްނުލްޢަރަބީގެ] ބަސްކޮޅު ޚުލާޞާގޮތެއްގައި ނިމުނީ.\nމިކަމުގެ ޚުލާޞާއަކީ: އިސްބާލުކުރުމުން ހެދުންދެމުމަށް ލާޒިމުކުރެއެވެ. އަދި ހެދުން ދެމުމުން ބޮޑާވެރިކަން ލާޒިމުވެއެވެ. އެއީ އެހެދުންލީމީހާ ބޮޑާވެރިވުމަށް ޤަޞްދުނުކުރިނަމަވެސްއެވެ. އަދި އެކަމަށް ބާރުދެނީ އަޙްމަދު އިބްނު މަނީޢު އިބްނު ޢުމަރުގެ އަރިހުން އެހެން ގޮތަކުން ރިވާކުރައްވާފައިވާ ޙަދީޘްއެވެ. އެއީ ނަބިއްޔާ صلى الله عليه وسلم އަށް ނިސްބައިކޮށްފައިވާ ޙަދީޘްއެއްގެ ބައެކެވެ.\n((وَإِيَّاكَ وَجَرَّ الإِزَارِ فَإِنَّ جَرَّ الإِزَارِ مِنْ الْمَخِيلَةِ))\nމާނައީ: “އިޒާރުދެމުމުން ތިބާ ރައްކާތެރިވާށެވެ. ފަހެ ހަމަކަށަވަރުން އިޒާރުދެމުމަކީ ބޮޑާވެރިކަމުގެ ތެރެއިންވާކަމެކެވެ.”… \n فتح الباري لإبن حجر/ مجلد: ۱۰ / ص: ٢٦٣ / طبعة: المكتبة السلفية .\n فتح الباري لإبن حجر/ مجلد: ۱۰ / ص: ٢٦٤ / طبعة: المكتبة السلفية .


vnews - Bharat gai Salman bappage role adha kuraanee Jackie Shroff\nބާރަތުގައި ސަލްމާން ބައްޕަގެ ރޯލު އަދާކުރާނީ ޖެކީ ޝްރޮފް\nފިލްމް "ބާރަތް" ގެ ޑައިރެކްޓަރ އަލީ އައްބާސް ޒަފަރް (ކ) އާއި ޖެކީ ޝްރޮފް - ފޮޓޯ: ޕިންކް ވިލާ\nއަލީ އައްބާސް ޒަފަރު ޑައިރެކްޓްކުރާ ފިލްމް "ބާރަތް" ގައި ސަލްމާން ހާންގެ ބައްޕަގެ ރޯލު އަދާކުރާނީ ޖެކީ ޝްރޮފް ކަމަށް ޑައިރެކްޓަރ ކަށަވަރުކޮށްދީފިއެވެ.\nބާރަތްގެ ކާސްޓުންގެ ތެރޭގައި ހިމެނެނީ ކެޓްރީނާ ކައިފް އާއި ޓަބޫ އާއި ޑިޝާ ޕަޓަނީ އާއި ސުނިލް ގުރީވަރ އަދި ނޯރާ ފާތެހިއެވެ. މީގެކުރިން ބާރަތްގެ ލީޑް ރޯލު ކުޅުމަށް ކަނޑައެޅީ ޕްރިޔަންކާ ޗޯޕްރާއެވެ. އެހެންނަމަވެސް އޭނާ ވަނީ އެމެރިކާގެ ތަރި ނިކް ޖޯނަސް އާއި އެންގޭޖްވުމާއި ގުޅިގެން އެ ހުށަހެޅުން ދޫކޮށްލާފައެވެ.\nބާރަތްގައި އެންމެ ވަރުގަދަ ރޯލެއް ފެނިގެންދާނީ ސަލްމާން ހާން އާއި އޭނާގެ ބައްޕަގެ ރޯލުންނެވެ. ބައްޕައަކާއި ދަރިފުޅެއްގެ މެދުގައި އޮންނަ ދާއިމީ ގުޅުންތަކެއްގެ މައްޗަށް ސަލްމާން ހާންގެ ރޯލު ތަފާތު ގޮތްގޮތަށް ފެނިގެންދާ މިފިލްމުގައި ސަލްމާން ހާންގެ ބައިވެރިއެއްގެ ރޯލު އަދާކުރާނީ ކެޓްރީނާއެވެ.\nސަލްމާންގެ ބައްޕަގެ ރޯލަށް ނަގާފައިވާ ތަރިއާއި ބެހޭގޮތުން ވާހަކަ ދައްކަމުން އަލީ އައްބާސް ޒަފަރު ބުނީ ޖެކީއާއި ދިމާވީ ލަންޑަނުން ކަމަށާއި، ފިލްމުގައި އޭނާގެ ބައިތައް ޝޫޓްކުރަން ހަމަޖެހިފައިވާ ތާރީހުތަކާއި އޭނާ ހުންނާނެ ގޮތް ކިޔާދީފައިވާ ކަމަށެވެ. އަދި ޖެކީ އާއިއެކު މަސައްކަތް ކުރަން ބޭނުންވެފައި ހުންނަތާ ގިނަ ދުވަސްތަކެއް ވެއްޖެ ކަމަށްވެސް އޭނާ ބުންޏެވެ.\nޖެކީ އެ ރޯލަށް އެއްބަސްވުމުން ވަރަށް އުފާވި ކަމަށާއި، އޭނާއަކީ ސަލްމާންގެ ބައްޕަގެ ރޯލަން އެންމެ ކަމުދާ ތަރި ކަމަށްވެސް އަލީ އައްބާސް ޒަފަރު ބުންޏެވެ.\nހަބަރުތައް ބުނާގޮތުން މީގެ ހަފްތާތަކެއް ކުރިން ބާރަތްގެ ޝޫޓިން ވަނީ މުމްބާއީގައި ފަށާފައެވެ. ފިލްމުގެ ގިނަ މަންޒަރުތައް ފެންނާނީ ސާކަސްއެއްގެ ތެރޭގައެވެ. އެމަންޒަރުތަކުގެ ބައެއް ޝޫޓް ކޮށްފައިވާއިރު ސަލްމާން އާއި ޑިޝާ ހިމެނޭ ފިލްމުގެ ލަވައެއްގެ މަންޒަރުތައްވެސް މިހާރު ވަނީ ނަގާފައެވެ.\nފިލްމުގެ އަނެއްބައި ޝޫޓް ކުރުމަށް ބާރަތްގެ ޓީމުން ވަނީ މޯލްޓާއަށް ދަތުރުކޮށްފައެވެ. އަދި ދާދިފަހުން މޯލްޓާގައި ނަގާ މަންޒަރުތައްވެސް ވަނީ ޝޫޓްކޮށް ނިންމާލާފައެވެ. ދެން ޝެޑިއުލް ކުރެވިފައިވާ ބައިގެ ޝޫޓިންއަށް ބާރަތްގެ ޓީމުން ވަރަށް އަވަހަށް އަބޫދާބީއަށް ދިއުމަށް ވަނީ ހަމަޖެހިފައެވެ.\nބާރަތް ރިލީޒްކުރުމަށް ހަމަޖެހިފައިވަނީ އަންނަ އަހަރުގެ ޖޫން ފަހެއްގައެވެ.


October 27, 2012 | Filed under: Home, news and Events\tޑިޒާސްޓަރ މެނޭޖްމަންޓް ބިލް ފައިނަލް ކުރުމަށް ބޭއްވުނު ބައްދަލުވުން\nޑިޒާސްޓަރ މެނޭޖްމަންޓް ބިލް ފައިނަލައިޒްކުރުމަށް ކަމާގުޅުންހުރި ދާއިރާތަކާއި އެކު 28 ފެބްރުއަރީ 2013 ވަނަ ދުވަހު ވަނީ ބައްދަލުވުމެއް ބޭއްވިފައެވެ. މިބައްދަލުވުމުގެ މަޤްޞަދަކީ ކާރިސާއާއި ބެހޭ ކަންކަން ހިންގުމުގެ ބިލް ރައްޔިތުންގެ މަޖްލިސްއަށް ފޮނުވުމުގެ ކުރިން ކަމާ ގުޅުންހުރި ދާއިރާތަކުން ޚިޔާލު ހޯދައި ބިލް އިތުރަށް ފުރިހަމަ ކުރުމަށެވެ. މިބައްދަލުވުމުގެ ކުރިން މިބިލްގެ ކޮޕީއެއްވަނީ ކަމާގުޅުންހުރި ދާއިރާތަކާއި އެކު ހިއްސާކުރެވިފައެވެ.\nމިބިލަކީ ރާއްޖޭގައި ކާރިސާބެހޭ ކަންކަން ހިންގުމާއި ބެހޭ އޮނިގަނޑެވެ. މިބިލުން ހުރިހާ ދާއިރާތަކެއްގެ ޒިންމާތަކާއި މަސްޢޫލިއްޔަތުތައް ވަކިވަކިން ކަނޑައެޅި ބަޔާންކުރެވިފައިވާނެއެވެ. އަދި ކާރިސާތަކަށް ތައްޔާރުވެ ތިބުމާއި، ގެއްލުންކުޑަކުރުމާއި، އިޖާބަ ދިނުމާއި އިޔާދަވުމުގެ ހުރިހާ މަރުހާލާއެއްގައި ކަންކުރަންވީގޮތުގެ އުޞޫލުތައް ކަނޑައެޅިފައިވާނެއެވެ. މީގެ އިތުރުން ދެމެހެއްޓެނިވި ތަރައްގީ އާއި ސިޔާސަތުތައް ހެދުމުގައި ކާރިސާތަކުން ލިބޭ ގެއްލުން ކުޑަކުރުމުގެ އަސާސްތައް ހިމެނުންވެސް އެއީ މިބިލުން ކަނޑައެޅިފައިވާ ކަމެކެވެ.\nމިބައްދަލުވުން ޝަރަފުވެރިކޮށްދެއްވީ މިނިސްޓަރ އޮފް ޑިފެންސް އެންޑް ނެޝަނަލް ސެކިއުރިޓ ކާނަލް(ރިޓަޔަރޑް) މުޙައްމަދު ނާޒިމްއެވެ.\nމިބިލް ބައިވެރިންނަށް ތައާރަފް ކުރުމުގެ ގޮތުން ބިލާއި ބެހޭ ޕްރެޒެންޓޭޝަނެއް ޑެޕިއުޓީ މިނިސްޓަރ ފާތިމަތު ތަސްނީމް ދެއްވިއެވެ. އަދި ޕްރެޒެންޓޭޝަނަށްފަހު ބިލަށް ޚިޔާލު ހުށަހެޅުމަށް ބައިވެރިންނަށް ހުޅުވާލެވުނެވެ. ބައްދަލުވުމުގެ މިބައި ކުރިއަށް ގެންގޮސްދެއްވީ ޑެޕިއުޓީ މިނިސްޓަރ ފާތިމަތު ތަސްނީމް، މިނިސްޓަރ އޮފް ޑިފެންސްގެ ލީގަލް އެޑްވައިޒަރ އަލްއުސްތާޛް ޝަމްސުލް ފަލާހް އަދި ނެޝަނަލް ޑިޒާސްޓަރ މެނޭޖްމަންޓް ސެންޓަރުގެ ސީނިއަރ ޕްރޮގްރާމް އޮފިސަރ ޢުމަރު ފިކުރީއެވެ. ބައްދަލުވުމުގެ ބައިވެރިންގެ ފަރާތުން ވަރަށް މުހިއްމު ޚިޔާލުތަކެއް ލިބުމާއި ގުޅިގެން މިބިލަށް ޚިޔާލު ހުށަހެޅުމަށް ހުޅުވާލެވިފައިވާ މުއްދަތު 1 ހަފްތާއަށް އިތުރުކޮށްދެވުނެވެ. އެއީ ބައްދަލުވުމުގައި ބައިވެރިން ހުށަހެޅި ޚިޔާލުތައް ލިޔުމުން ހުށަހެޅުމަށް ފުރުޞަތު ދިނުމަށެވެ.\nމިބިލް ރައްޔިތުންގެ މަޖްލިސްއަށް ފޮނުވުމަށްޓަކައި 25 މާޗް 2013 ވަނަ ދުވަހު ވަނީ އެޓަރނީ ޖެނެރަލްގެ އޮފީހަށް ފޮނުވިފައެވެ.


SunOnline: Euro 2020: Varugadha France rovvaalaa, Switzerland gadha ashakah\nޔޫރޯ 2020: ވަރުގަދަ ފްރާންސް ރޮއްވާލައި ސްވިޒަލޭންޑް ގަދަ އަށަކަށް\nޢަބްދުﷲ އައިމަން 29 Jun 2021, 09:03\nފްރާންސް އަދި ސްވިޒަލޭންޑް ބައްދަލު ކުރި މެޗުގެ ތެރެއިން: އެ މެޗުގައި ޕެނަލްޓީ ޖަހައިގެން މޮޅުވީ ސްވިޒަލޭންޑް\nމިހާރު ކުރިއަށްދާ ޔޫރޯ މުބާރާތުގެ ގަދަ 16ގައި ވަރުގަދަ ފްރާންސް ބަލިކޮށް ސްވިޒަލޭންޑުން ކުއާރޓާ ފައިނަލަށް ދަތުރު ކޮށްފި އެވެ.\nމިވަގުތު ދުނިޔޭގެ ޗެމްޕިއަނުންގެ ގޮތުގައި އޮތް ފްރާންސް އަތުން ސްވިޒަލޭންޑް ކުރި ހޯދީ 3-3ގެ ނަތީޖާއަކުން މެޗު އެއްވަރުވުމާ ގުޅިގެން ޖެހި ޕެނަލްޓީގައި 5-4 އިން ކުރި ހޯދައިގެންނެވެ. މިއީ 67 އަހަރު ތެރޭ ސްވިޒަލެންޑުން ބޮޑު މުބާރާތެއްގެ ކުއާޓާ ފައިނަލުގައި ކުޅޭނެ ފުރަތަމަ ފަހަރެވެ. އެ ޓީމުން އެންމެ ފަހުން ކުއާޓާ ފައިނަލެއްގައި ކުޅުނީ 1954 ވަނަ އަހަރުގެ ވޯލްޑް ކަޕްގަ އެވެ.\nޔޫރޯ މުބާރާތުގެ މަރުގެ ގުރޫޕުން އެއްވަނައިގެ ގޮތުގައި އައި ފްރާންސް މުބާރާތުން ކެޓި އިރު، އެ ޓީމު މިދިޔަ ޔޫރޯގެ ފައިނަލުގައި ޕޯޗުގަލް އަތުން ބަލިވީ އިތުރު ވަގުތު ކުޅެގެންނެވެ.\nވާދަވެރި ކުޅުމެއް ފެނިގެން ދިޔަ މިރޭގެ މެޗު ފަށައިގެން ދެ ޓީމުގެ ފަރާތުން ވެސް ހަމަހަމަ ކުޅުމެެއް ފެނުނު އިރު ފުރަތަމައިން ގޯލު ޖަހައި ލީޑު ނެގީ ސްވިޒަލޭންޑުންނެވެ. ސްޓީވެން ޒުބާ ނަގައިދިން ހުރަހަކުން އެ ޓީމަށް އެ ގޯލު ޖަހައިދިނީ ހަރީސް ސެފެރޯވިޗް އެވެ.\nފްރާންސަށް އެ ހާފުގައި ނަތީޖާ ހަމަހަމަ ކުރާނެ ރަނގަޅު ފުރުސަތުތަކެއް ލިބި ބޭކާރުވެގެން ދިޔަ އިރު، ދެވަނަ ހާފުގެ ކުރީކޮޅު ސްވިޒަލޭންޑަށް ވަނީ ލީޑު ފުޅާ ކުރަން ރަނުގެ ފުރުސަތެެއް ލިިބިފަ އެވެ. އެގޮތުން 55 ވަނަ މިނަޓުގައި އެ ޓީމަށް ލިބުނު ޕެނަލްޓީ ރިކާޑޯ ރޮޑްރީގުއެޒް ފޮނުވާލި ނަމަވެސް ފްރާންސްގެ ކީޕަރު ހިއުގޯ ލޯރިސް ވަނީ އެ ބޯޅަ މަތަކޮށްފަ އެވެ.\nއެއަށްފަހު ދެން ޖެހިގެން އައި ފަސް މިނަޓުގެ ތެރޭގައި ފްރާންސުން ވަނީ މަތިމައްޗަށް ދެ ގޯލު ޖަހައި ލީޑު ނަގައިފަ އެވެ. އެ ދެ ގޯލަކީ ވެސް ކަރީމް ބެންޒެމާ ޖެހި ދެ ގޯލެވެ.\nފްރާންސްގެ ދެ ގޯލާ އެކު އެ ޓީމުން ކުޅުން ރަނގަޅުކޮށް ހަމަޖެހިލައިގެން ކުޅެ ޕޯލް ޕޮގްބާގެ ހިތްގައިމު ގޯލަކުން ލީޑު ފުޅާ ކުރި އެވެ. އެކަމަކު މެޗު ނިމެންދަނިކޮށް ސެފެރޯވިޗްއާއި މާރިއޯ ގަވްރަނޯވިޗްގެ ގޯލުތަކުން ސްވިޒަލޭންޑް ވަނީ ނަތީޖާ ހަމަހަމަ ކޮށްފަ އެވެ. މެޗުގެ އިތުރު ވަގުތު ފްރާންސުން ލީޑު ނެގުމާ ގާތަށް ޖެހިލި އިރު، ކިންގްސްލީ ކޯމަން ފޮނުވާލި ހަމަލާ އަމާޒުވީ މަތީ ދަނޑިއަށެވެ.\nނަތީޖާ ހަމަހަމަ ވުމުން ޖެހި ޕެނަލްޓީގައި ސްވިޒަލޭންޑުން ފަސް ޕެނަލްޓީ ކާމިޔާބު ކުރި އިރު، ކިލިއަން އެމްބާޕޭގެ ނާކާމިޔާބުވި ޕެނަލްޓީއާ އެކު ފްރާންސަށް ޖެހުނީ ހަތަރު ގޯލެވެ.\nމި މެޗުން މޮޅުވި ސްވިޒަލޭންޑް ކުއާރޓާގައި ވާދަކުރާނީ މިރޭ ކުރިން ކުޅުނު މެޗުން މޮޅުވި ސްޕެއިނާ އެވެ.


Malaysia gai kulli haalathu nugenes faru jesseyne: Rasgefaanu\nމެލޭގައި ކުއްލި ހާލަތު ނުގެނެސް ފަރުޖެއްސޭނެ: ރަސްގެފާނު\nމެލޭޝިއާގައި ކުއްލި ހާލަތު އިއުލާން ކުރަން ރަސްގެފާނު އަބްދުﷲ ދެކޮޅު ހައްދަވައިފި އެވެ. މެލޭޝިއާގައި ކުއްލި ހާލަތު އިއުލާން ކުރަން ބޮޑު ވަޒީރު އެދި ވަޑައިގަތީ މިދިޔަ ހުކުރު ދުވަހު އެވެ.\nރަސްގެފާނުގެ ފަރާތްޕުޅުން ނެރުނު ބަޔާނެއްގައިވާ ގޮތުން އެ ގައުމުގައި ކުއްލި ހާލަތު އިއުލާން ކުރަން ބޮޑު ވަޒީރު މުހިއްޔުއްދީން އެދި ވަޑައިގަންނަވަނީ ގައުމުގައި އޮތް ކޮވިޑްގް ގޯސް ހާލަތު ކޮންޓްރޯލް ކުރުމުގެ ނަމުގަ އެވެ. ނަމަވެސް ރަސްގެފާނު ވިދާޅުވަނީ ކުއްލި ހާލަތެއް ނުގެނައި ނަމަވެސް ކުރިއަށް ދެވެން ވާނެ ކަމަށެވެ. އަދި އިދިކޮޅުން ބުނަމުން ދަނީ އެއީ ސިޔާސީ ބޭނުމެއްގައި އަޅަން މަސައްކަތް ކުރާ ފިޔަވަޅެއް ކަމަށެވެ.\nގަނޑުވަރުން ނެރުނު ބަޔާނުގައި ބުނެފައިވާ ގޮތުގައި ކޮވިޑް ބަލި ފެތުރުން ހުއްޓުވުމަށް ސަރުކާރުގެ ސިޔާސަތުތަކާއި ފިޔަވަޅުތައް ބޮޑުވަޒީރު މުހިއްޔުއްދީނާއެކު ތަސްދީގު ކުރެވޭނެ ކަމަށް ރަސްގެފާނު ގަބޫލުފުޅު ކުރައްވަ އެވެ.\nއަންނަ މަހުގެ މެލޭޝިއާގެ ޕާލިމެންޓުގެ ބައްދަލުވުންތައް ފަށައި އަންނަ އަހަރުގެ ބަޖެޓް ހުށަހަޅާނެ އެވެ. އެ ބަޖެޓު ފާސް ނުވެއްޖެ ނަމަ އެއީ މުހިއްޔުއްދީނަށް އިތުބާރު ނެތުން ކަމަށް ބެލެވި އާއްމު އިންތިހާބަކަށް މަގުފަހިވުން ވަރަށް އެކަށީގެންވެ އެވެ. އެކަމަކު އޭގެ ކުރިޔަށް ކުއްލި ހާލަތު އިއުލާން ކޮށްފި ނަމަ ބަޖެޓު ހުށަހެޅުން ފަސް ކުރެވި ބޮޑު ވަޒީރަށް އިތް ޕްރެޝަރު ކުޑަ ކުރެވޭނެ އެވެ.\nއެ ފިޔަވަޅު އަޅަން މަސައްކަތް ކުރާރީ އިދިކޮޅު ފަރާތްތަކުގެ ފާޑު ކިޔުން ބޮޑު ވަޒީރަށް ވަނީ އަމާޒުވެފަ އެވެ.\nމެލޭޝިއާގައި ޓެމްޕަރޭޗާ ބަލަން ޑްރޯން ބޭނުން ކުރަނީ\nއިޒްރޭލު ބޯޓު މެލޭޝިއާ މަތިން އުދުހުނީ ގަވައިދުން\nއިންޑިއާގައި ތިބި މެލޭޝިއާ މީހުން ގައުމަށް


Hate Message Liyaanama Bayaku Konme Fadha Kamehves Kuranveethah!?\nޝަހީދު ހުސައިން އާދަމް ބިލްޑިންގް--ފައިލް ފޮޓޯ ރައީސް އޮފީސް\n29 އޭޕްރީލް 20177ކޮމެންޓް\n"ހޭޓް މެސެޖް" ލިޔާ ނަމަ ބަޔަކު ކޮންމެ ފަދަ ކަމެއްވެސް ކުރަން ވީތަ!؟\nމުޖްތަމައުގެ ތެރޭގައި ނަފްރަތު އުފެދޭ ގޮތަށް ނުވަތަ "ހޭޓް މެސެޖް" ލިޔާ މީހަކަށް ބަޔަކު ކޮންމެފަދަ ކަމެއްވެސް ކޮށްފާނެކަމަށް ރައީސް އަބްދުﷲ ޔާމީން ވިދާޅުވުމަކީ ވަރަށް ބޮޑު ވާހަކައެއްކަމަށް ފެނެއެވެ. އެފަދަ ވާހަކައެއް ރައްޔިތުންގެ އެންމެ އިސް ހާދިމް ވިދާޅުވުމަކީ ހަމަ އެންމެ ރަނގަޅު ވާހަކައެއްތޯ ސުވާލު ކުރަންޖެހެއެވެ. ނަމަވެސް ހިތާމައަކީ އެ ސުވާލު ކުރަން މި ޖެހެނީ ވެސް ނުހަނު ބިރުވެރިކަމާ އެކުގައެވެ. ސަބަބުތައް ބައިވަރު އެބަ ހުއްޓެވެ.\nރައީސް ނުވަތަ ރައްޔިތުންގެ އެންމެ މަތީ އިސް ހާދިމް އެފަދަ ވާހަކައެއް ވިދާޅުވުމަކީ ބިރުވެރިކަން އިތުރުވާނެކަމެއް ނޫން ބާއްވައެވެ. ނަފްރަތު އުފެދޭގޮތަށް ނުވަތަ "ހޭޓް މެސެޖް" ލިޔާ މީހަކަށް ބަޔަކު ކޮންމެ ފަދަކަމެއްވެސް ކޮށްފާނެކަމަށް ރައީސް ވިދާޅުވުމަކީ ހަމަ ހަގީގަތުގައިވެސް މައްސަލައެއް ނޫންތޯ އެވެ.\nގައުމުގެ ރައްޔިތުންގެ ތެރޭގައި ބައިބައިވުން އިންތިހާއަށް އޮތް ވަގުތެއްގައި އެއް ބަޔަކަށް ނަފްރަތުގެ މެސެޖެއްކަމަށް ބެލެވޭ މެސެޖް އަނެއް ބަޔަކަށް އެފަދައިން ގަބޫލުނުކުރެވިދާނެ އެވެ. ނަމަވެސް ހަގީގަތްވާނީ ހަގީގަތަށެވެ. އެކަން ބަދަލެއް ނުކުރެވޭނެއެވެ.\nރައްޔިތުންގެ އެންމެ އިސް މަގާމުގައި ހުންނަވާ ބޭފުޅަކަށް ނުދެއްކޭނެ ވާހަކަ އާއި ނުކުރެވޭނެ ކަންކަން ހުންނާނެ ނޫން ބާއްވައެވެ. އެއީ ރައީސް ޔާމީނެއް ރައީސް މައުމޫނެއް ރައީސް ނަޝީދެއް ރައީސް ވަހީދެއް ކިޔާނެކަމެއް ނެތެވެ. ބައެއް ފަހަރު މަގާމުގެގޮތުން ނުދެއްކޭނެ ވާހަކަ އާއި ނުކުރެވޭނެ ކަންކަން ހުންނަ ވާހަކަ އަބަދުވެސް މީހުން ދައްކައެވެ. އެގޮތުން ނަފްރަތު އުފެދޭގޮތަށް މެސެޖް ލިޔާ މީހަކަށް ބަޔަކު ކޮންމެފަދަ ކަމެއްވެސް ކޮށްފާނެކަމަށް ވިދާޅުވުމަކީ ރައީސްކަން ކުރައްވާ ބޭފުޅަކަށް ދެއްކޭނެ ވާހަކައެއް ކަމަށް ނުފެނެއެވެ.\nރައީސް އެ ވާހަކަ ވިދާޅުވިއިރު އެވާހަކަ ވިދާޅުވެގެން ލިބިދާނެ ގެއްލުމާއި ފައިދާ އަކީވެސް ކޮބައިތޯ ބަލައިލަން ޖެހެއެވެ. މި ސުވާލަށް ޖަބާވު ދެވޭނީ އެކަމުގެ ތަޖުރިބާކާރުންނަށެވެ. ނަމަވެސް ގައުމުގެ ހަމަޖެހުން ގާއިމް ކުރުމަށްޓަކައި ނުކުރެވޭނެ ކަންކަމާއި ނުދެއްކޭނެ ވާހަކަ ވެސް ހުންނާނެ އެވެ.\nދައުލަތެއްގެ ގޮތުގައި ގައުމެއް ހިންގާއިރު ނަފްރަތު އުފެދޭ ގޮތަށް މެސެޖް ލިޔުމުން އެ މެސެޖް ލިޔުނު މީހަކަށް އަދަބު ދިނުމަކީ ފަރުދުންގެ ޒިންމާއަކަށް ވެއްޖެ ނަމަ، ޖަންގަލީގެ އުސޫލާ ތަފާތެއް އޮތް ކަމަކަން ނުފެނެއެވެ. ނަމަވެސް އިންސާނީ ދަރިފަސްކޮޅުގެ އާންމު އުސޫލަކީ އިންސާފުވެރިކަމާއެކު ކުށްވެރިންނަށް އަދަބު ދިނުމެވެ. އަދި ހަމަޖެހިފައިވާ ނިޒާމުގެ ތެރެއިން އަދަބުދީ އިންސާފު ގާއިމުކުރުމެވެ.\nސުވާލަކީ ރައީސްގެ ވާހަކަފުޅުން ބާރު ލިބެނީ އެމަގަށް ބާއްވައެވެ. ނުވަތަ ލިބިގެންދާ މެސެޖަކީ މަންފާ ކުރާ ފަދަ މެސެޖެއްތޯ ވެސް ސުވާލު ކުރަންޖެހެއެވެ. ނަމަވެސް މި ސުވާލުތަކަށް ފަސޭހައިން ޖަވާބެއް ނުލިބޭނެއެވެ. ސަބަބުތައް ގިނަ ކަމުންނެވެ.\nމިލިޔުން ލިޔަމުންދާއިރު އުފެދޭ ސުވާލަކީ ރައީސް އެ ވިދާޅުވާ ފަދަ މެސެޖަކަށް މި ލިޔުން ވެދާނެ ބާއްވަ އެވެ. އިންސާނުންނަކީ ކުށްކުރެވޭ ބަޔަކަށްވާ ހިނދު ކުށުން ބަރީއަވުމަށާއި އިސްލާހު ވުމަށް ފުރުސަތު ލިބެންޖެހޭނެއެވެ. އަދި ގައުމެއްގެ ގޮތުގައި މި ގައުމު ހިނގާ ނަމަ މީހުންގެ ނަފްރަތު ލިބޭ މެސެޖް ލިޔާ މީހާ އަށް އަބަދު ދޭ ބަޔަކީ އާދައިގެ ރައްޔިތުންނަށްވާ ނަމަ ދެން ކުރާނެ ކަމެއް ނެވެ.\nއެކާވީސް ވަނަ ގަރުނުގައި ކަންކަން ކުރަން ޖެހޭނީ އެގޮތަކަށް ނޫނެވެ. ކަން ކުރަންވާނީ އެކަންކަން ކުރަން އޮންނަ މަގުންނެވެ. ރާއްޖޭގައި ކަންކަން ހިންގަންޖެހޭނީ އިސްލާމްދީނުގައި ހުރި އުސޫލުތަކާއެއްގޮތަށް އިންސާނުން ގަބޫލް ކުރާ ތަހުޒީބީ މަގުން ނެވެ. ނަފްރަތުގެ މެސެޖެއް ލިޔާ ނަމަ އެ މެސެޖަކީ މުޖުތަމުގެ ހަމަޖެހުމަށް އޮތް ބިރެއްކަމަށް ވާނަމަ އެކަން ކުރި މީހާ އާ މެދު ފިޔަވަޅު އަޅަންޖެހޭނެވެ.\nއެ މީހާ އާ މެދު ފިޔަވަޅު ނާޅާ ދޫކޮށްލާފައި ހުއްޓާ އެކަމުގެ އިންސާފު ގާއިމް ކުރަން އެހެން ބަޔަކު ނުކުންނަން ޖެހޭ ހިސާބަށް ގައުމުގެ ކަންކަން ގޮސްފައިވާ ނަމަ މި ގައުމަކީ މިއަދުގެ ދުނިޔޭގައި ކިހާ ހިސާބެއްގައި އޮތް ގައުމެއްތޯ އަހައިނުލާނެ މީހަކު ހުންނާނެ ބާއްވަ އެވެ.\nމުޖްތަމައުގެ ތެރޭގައި ނަފްރަތު އުފެދޭ ގޮތަށް ނުވަތަ "ހޭޓް މެސެޖް" ލިޔާ މީހުންނާ ސުވާލުކޮށް އެކަންކަން ރަނގަޅު ކުރުމުގެ ހުނަރާއި ބާރުވެރިކަމާއި ކެރުން މިގައުމުގެ މުއައްސަސާތަކުގައި ނެތީތޯ މިއީ މިއަދު އުފައްދަންޖެހޭ ސުވާލެކެވެ. އެފަދަ މެސެޖް ލިޔާ މީހުންގެ އުނދަގޫ ރައްޔިތުންނަށް ނުވަތަ ރައްޔިތުންގެ ތެރެއިން ބަޔަކަށް ބޮޑުވެގެން އުޅޭއިރު ފިޔަވަޅު ނޭޅުމަކީ ބޮޑުވެގެންވާ މައްސަލަ އެކެވެ.\nމުޖްތަމައުގެ ތެރޭގައި ނަފްރަތު އުފެދޭގޮތައް ނުވަތަ "ހޭޓް މެސެޖް" ލިޔާ މީހަކަށް ރައީސް އެވިދާޅުވާގޮތަށް ބަޔަކު ކޮންމެފަދަ ކަމެއްވެސް ކުރާ ހިސާބަށް ނުގޮސް މައްސަލައަށް ދާއިމީ ހައްލެއް ހޯދުމަކީ ކަމާބެހޭ މުއައްސަސާތަކުގެ އެންމެމަތީ މަސްލަހަތަށް ހަދަންޖެހެއެވެ. އެހެން ނޫން ނަމަ ހިތާމަވެރި އެތައް ކަމަކާ ކުރިމަތިލާން ޖެހުމުގެ ބިރު މިހާރު ނެތް ބާއްވައެވެ.\nކުށްވެރިން އިޖުތިމާއީ ހިޔާލު ރައީސް ޔާމީން ފުލުހުން\nދެންވެސް " ހޭޓް މެސެޖް" ނުލިޔާތި. ރައީސް އެވިދާޅުވާހެންވެދާނެ.\nރައީސަކު ދައްކައިގެން ނުވާނެ ވާހަކަވެސް ހުންނާނެ، ހިތާމައީ މިހާރަކަށް އަައިސް އެފަދަ ގިނަ ވާހަކަ ރައީސްގެ ފުށުން އަޑުއިވޭކަން. އެހެންކަމުން ހަނދާންވަނީ މުސްކުޅި ހަރުބަހެއް، "އެ ކަންވާރަކުން ނުކުންނާނީ އެ ކަންވާރެއްގައި ހުރި އެއްޗެކޭ".\nމީޑިޔާތަކުން ވާހަކަ ގެނެސްދެވޭ ގޮތާ ރާގާ މަގްސަދު ހުރީ ކިހިނެތްތޯ. ނަފްރަތު އުފެދޭ ހުރިހާ ގޮތަކަށް މީޑިއާތަކުން ހަބަރު ގެންނަނީވެސް\nވަރައްބޮޑު ގޯހެއް ރައީސް އެހެދީ..ކުށްކުރުމައް ހިތްވަރުދީފައި މިއޮތީ..\nހޭޓް މެސެޖް ލިޔެގެން އެއްވެސް މީހަކު ފުލުހަށް ހާޒިރުކޮށްފަ ވޭތޯ. ދީނަށް ފުރައްސާރަކޮށް ސޯސަލް މީޑިޔާގަ މިނިވަންކަމާއެކު އެއްޗެހި ނުލިޔެވޭނެކަމަށް ބުނިއިރު އެއިން އެކެއްގެ ތަހުގީގެއް ހިންގާފަވޭތޯ.\nއެން.ޑީ.ޕީ އަށް އެކަނިތަ ދުލުގެ މނިވަންކަން އޮންނަންވީ./ 2018 ޔަގީން\nދީނައް ފުރައްސާރަ ކުރުމުގެ ނަތީޖާ ހިތި ވާންޖެހޭނެ އަބުރާ ބެހުމައް ވުރެ


Frontline gai masahkaiy kuri faraaiythah thibumah Guesthouse thah hifumugai bodethi corruption thakeh!\nފްރަންޓްލައިންގައި މަސައްކަތްކުރި ފަރާތްތައް ތިބުމަށް ގެސްޓްހައުސްތައް ހިފުމުގައި ބޮޑެތި ކޮރަޕްޝަންތަކެެއް!\nކޮވިޑް-19 ބަލިމަޑުކަމުގެ ތެރެއިން ފްރަންޓްލައިންގައި މަސައްކަތްކުރި ފަރާތްތައް ތިބުމަށް މާލެ އަދި ހުޅުމާލެއިން ގެސްޓްހައުސްތައް ހިފުމުގައި މާލިއްޔަތު ގަވާއިދާއި ޚިލާފަށް ގިނަ ކަންތައްތަކެއް ކޮށްފައިވާކަން ފަޅާއަރައިފިއެވެ.\nއޮޑިޓަރ ޖެނެރަލްގެ އޮފީހުން ނެރުނު ނޭޝަަނަލް ޑިޒާސްޓަރ މެނޭޖްމެންޓް އޮތޯރިޓީގެ ކޮވިޑް-19 ކޮމްޕްލަޔަންސް އޮޑިޓް ރިޕޯޓްގައި ބުނެފައިވާ ގޮތުގައި ފްރަންޓްލައިންގައި މަސައްކަތްކުރާ ފަރާތްތަކާއި ކޮވިޑް-19 އޮޕަރޭޝަންގައި ހަރަކާތްތެރިވި ފަރާތްތަކަށް މާލެ އަދި ހުޅުމާލޭގެ ގެސްޓްހައުސްތަކުގައި އެކޮމޮޑޭޝަން ހަމަޖައްސާފައިވަނީ ދައުލަތުގެ މާލިއްޔަތު ގަވާއިދުގެ 10.52 މާއްދާގައި ބަޔާންކުރާ ގޮތަށް އެއްބަސްވުމެއް ތައްޔާރުނުކޮށް ކަމަށެވެ. އަދި އެ ގެސްޓްހައުސްތަކުގައި މީހުން ބައިތިއްބާފައިވަނީ ފްރަންޓްލައިންގައި މަސައްކަތްކުރާ ފަރާތްތަކަށް އެކޮމޮޑޭޝަން ހަމަޖެއްސުމަށް ކަނޑައެޅިފައިވާ ރޭޓަށް ކުއްޔަށްދޭން އެ ގެސްޓްހައުސްތަކުން އެއްބަސްވެފައިވާތީކަމަށް ވަނީ ފާހަގަކޮށްފައެވެ.\nނަމަވެސް އެކޮމޮޑޭޝަން ހަމަޖައްސަން ވަކި ރޭޓެއް ކަނޑައަޅާފައިވާކަމެއް ލިޔެކިޔުމުން ފެންނަން ނެތްކަމަށް ވަނީ ބުނެފައެވެ. އޮޑިޓް ރިޕޯޓްގައި ހާމަކޮށްފައިވާ ގޮތުގައި ޖޫންމަހުގެ 30ވަނަ ދުވަހާއި ނިޔަލަށް 34 ގެސްޓްހައުސަކަށް 16 މިލިޔަނަށްވުރެ ގިނަ ރުފިޔާ ވަނީ ޚަރަދުކޮށްފައެވެ.\nއޮޑިޓަރ ޖެނެރަލްގެ އޮފީހުން އިތުރަށްބުނީ ގެސްޓްހައުސްތައް ހަމަޖެއްސުމުގައި ދެފަރާތުގެ ދެމެދުގައި އެއްބަސްވުމެއް ގާއިމްކޮށްފައި ނެތުމުން، އެކި ގެސްޓްހައުސްތަކުން ފޯރުކޮށްދޭން ޖެހެނީ ކޮން ޚިދުމަތްތަކެއްތޯ އަދި އަދި ކޮން ރޭޓެއްގައިތޯ އެނގެން ނެތްކަމަށެވެ. އެހެންކަމުން އެކި ގެސްޓްހައުސްތަކުން އެކި ރޭޓުން ބިލްކޮށް، ތަފާތު އިތުރު ޚިދުމަތްތަކަށްވެސް ދައުލަތުން ފައިސާ ދައްކަންޖެހުނުކަމަށް ވަނީ ފާހަގަކޮށްފައެވެ.\nގިނަގެސްޓް ހައުސްތަކަކީ އެމްޑީޕީ އެކްޓިވިސްޓުންގެތަންތަން.\nޑެލިވަރީ ޚިދުމަތް ފިޔަވާ އެނޫން ކަންކަމަށް އަލުން ހުއްދައަށް އެދެންޖެހޭ ގޮތަށް ހަމަޖައްސައިފި013 hours ago


Fuvahmulaku, ehaaaraai mihaaaru\n"ބަލާލަ. އަލަ ދަޑި އެ އޮތީ އަަފުންގެ މަންމާ، ދޮގޭ؟" މިއީ މި ފޮޓޯ ފެނުމުން ދެ ކުއްޖަކު ތިބެގެން ދެއްކި ވާހަކަ އެކެވެ. ފޮޓޯއިން ފެންނަނީ އެ ކުދިންގެ މަންމަ، ފުވައްމުލަކު ދަަޑިމަގު ފިނިހިޔާގެ، އައިމިނަތު ހުސައިން ދީދީ އެވެ. ފޮޓޯ އަށް ޒޫމް ކޮށްގެން ބަލަން ނުވެސް ޖެހުނެވެ. އެއީ އެކުދިންގެ މަންމަ ކަން ހަމަ ޔަގީނެވެ. އެ ކުދިންނަށް މި ފޮޓޯ ފެނުނީ ސޯޝަލް މީޑިއާގައި އެނބުރެނިކޮނެވެ. މަންމަ އެ ހުރީ އަރުވާ ޖަހާލައިގެން ފުވައްމުލަކުގެ ޗަލަ އަލަ އޮޅުގަ އެވެ. އަަލަ ކަނޑާން އޮޅަށް ފައިބާ އެވެ. މަންމަގެ ޅަ ޒަމާނެވެ. ވަރަށް ރީއްޗެވެ.\nއަލަ ދަނޑުގައި ފުވައްމުލަކު އައިމިނަތު ހުސައިން ދީދީ -- ފޮޓޯ: އަހްމަދު ޝާރިފް ސޮބްރީ\nމިއީ ކޮން ފޮޓޯތަކެއް ހެއްޔެވެ؟ މި ފޮޓޯތަކަކީ ގްރެފިކްސް ޑިޒައިނަރު އަހްމަދު ޝާރިފް ސޮބުރީ ނަގާފަައިވާ ހަ ފޮޓޯ އެވެ. ޝާރިފްް އަަކީވެސް ފުވައްމުލަކަށް ނިސްބަތްވާ ކުއްޖެކެވެ. ފުވައްމުލަކުގެ އިހު މި ފޮޓޯތައް ޝާރިފް ހޯދީ ތާރީހު ދިރާސާ ކުރައްވާ، އަލާ ދީދީގެ އަތުންނެވެ. އަަލާ އަތުން ފޮޓޯތައް ނަގައިން ޕްރިންޓުކޮށް މިސްރާބު ޖެހީ އުފަން ރަށަށެވެ.\nރަށަށް ގޮސް ފަހަރަކު މީހެއް ކައިރީ އަހައިގެން އެ ފޮޓޯ އެއް ނެގި ސަރަހައްދަަކަށް ޝާރިފް ދިޔަ އެވެ. "ފޮޓޯތައް ހޯދައިގެން ރަށަށް ދިޔައީ ހަމަ ރީކްރިއޭޓް ކުރަން ބޭނުންވެގެން. މިގޮތަށް ފޮޓޯ ނަގާފަ ހުންނާނެ ބޭރު މީހުން. އެގޮތަށް އައިޑިއާ ލިބުނީ" ޝާރިފް ބުންޏެވެ.\nދެން މި ފޮޓޯތައް ބަލާލަބަލާށެވެ. ޝާރިފް ހުރީ މި ފޮޓޯތައް ހިފައިން ގޮސް ލައްކަ މަސައްކަތް ކޮށްފަަ އެވެ.\nމާނެރެ ބޮޑު އަތިރި\nމާނެރެ ބޮޑު އަތިރި-- ފޮޓޯ: އަހްމަދު ޝާރިފް ސޮބްރީ\nއެއީ އެދުވަސްވަރު ފުވައްމުލަކުގެ މައި ނެރެވެ. އެ ރަށުގައި ބަނދަރު އެޅުމުގެ ކުރިން ބޭނުން ކުރި ސަރަހައްދެވެ. ފޮޓޯ އިންވެސް އެ ފެންނަނީ ރަށު ރައްޔިތުންް ވެގެން ބޮއްކުރަައެއް އެހެލައިގެން އެއްގަމަށް އަަރުވާ މަންޒަރެވެ. އިހު ޒަމާނުގައި ދޯންޏާއި ބޮއްކުރާ ފަދަ އުޅަނދުތައް އެހެލުމުގައި ރަށު ރައްޔިތުން ބައިވެރިވާނެ އެވެ. މުސްކުޅި ބޮޑު ލަވަ އާއި ފަރިހިވެސް މިކަހަލަ ވަގުތުތަކުގައި ކިޔާ އުޅެ އެވެ.\nރަސްގެފަންނު-- ފޮޓޯ: އަހްމަދު ޝާރިފް ސޮބްރީ\nމިވެސް ފުވައްމުލަކުގައި ލަފާ ފުރުމަށް ބޭނުން ކުރި ސަރަހައްދެކެވެ. އެހެންނަމަވެސް، މި ސަރަހައްދުގައި ތާރީހީ ހާދިސާއެއްވެސް ހިނގި އެވެ. ތާރީހު ދިރާސާ ކުރައްވާ ބޭފުޅުން ވިދާޅުވާ ގޮތުގައި، ފާދިއްޕޮޅުގައި ވަކިން ރަސްކަމެއް ހިންގި، ސާމިޔާ ފާށަނާ ކިލަގެ ކިޔާ ވެރިއެއް މުލަކަށް އަރުވާލި އެވެ. އެ ރަސްގެފާނު މުލަކަށް އަރުވާލާ ޗޭނު ޖަހާ މި ސަރަަހައްދަށް ދޫކޮޮށްލާފައި އޮވެ، "ރަސް ގެ އޮތް ފަންނު" އެހެން ގޮސް އެންމެ ފަހުން މި ސަރަހައްދަށް "ރަސްގެފަންނު" އެ ނަަން ދެވުނީ އެވެ.\nހަވިއްތަ -- ފޮޓޯ: އަހްމަދު ޝާރިފް ސޮބްރީ\nހަވިއްތަ އަކީ ދިވެހިން ބުދަށް އަޅުކަން ކުރި ޒަމާނުގައި އެ ސަރަހަައްދުގައި ހުރި ބުދިސްޓު ސްޓޫޕާ އެކެވެ. މީގެ އަސްލު ފޮޓޯ ނަގާފަައިވަނީ ރާއްޖެ އަަށް ކުރި ދަތުރުގައި އެޗްް.ސީ.ޕީ ބެލް އެވެ. އޭނާގެ ފޮތުގަައި ބުނެފަައިވާ ގޮތުގައި، މި ސްޓޫޕާ އާއި ސްރީލަންކާ އިން ފެނުނު ދާގަބާ ތަކަކާ ވައްތަަރު ގޮތެއް ހުރެ އެވެ. ގަދީމީ މި ސަރަހައްދަކީ މީގެ 1500 އަހަރު ކުރިން ބޭނުން ކުރި ސަރަހައްދެއް ކަމަށްވެސް ތާރީހީ ބޭފުޅުން ވިިދާޅުވެ އެވެ. ބެލް މި ފޮޓޯ ނެންގެވީ، 1920ގެ އަހަރުތަކުގެ ތެރޭގަ އެވެ.\nސޯސަން ވިލާ ކުރިމަތި-- ފޮޓޯ: އަހްމަދު ޝާރިފް ސޮބްރީ\nމާ ކުރީގެ ތާރީހީ ކަމަކާ މި ފޮޓޯ ގުޅިފައި ނެތަސް ކުރީގެ ފޮޓޯ އިން އެ ފެންނަނީ ރައީސް މައުމޫން އަބްދުލްގައްޔޫމްގެ ވެރިކަމުގައި އެ މަނިކުފާނު ފުވައްމުލަކަށް ވަޑައިގެންނެވުމުން މަރުހާބާ ދެންނެވުމަށް ސޯސަން ވިލާގެ ކުރިމަތީގައި ބަހައްޓާފައި ހުރި ގިޑިގެ އާއި ތަރިއެއްގެ ސިފަ އަށް މަތީގައި ދަމާފައި ހުރި ދިދަތަކެވެ. ފުވައްމުލަކު މީހުން ބުނަނީ މި ގެއަކީ އެރަށު ކުރީގެ އަތޮޅު ކަތީބު، ކެންނާރީ އިބްރާހިމް ދީދީގެ ގޯއްޗެވެ. މި ގެއަށް ކިޔާ އުޅުނީ "މެދެ ކެންނާރި" އެވެ.\nކެޑޭރެ މިސްކިތް -- ފޮޓޯ: އަހްމަދު ޝާރިފް ސޮބްރީ\nމި މިސްކިތަކީ ފުވައްމުލަކުގެ މާދަޑު އަވަށުގައި 1555 އަަހަރުތަކުގައި އަލީ އަޑަފި ކަލޭގެ އިމާރަތްކުރެއްވި މިސްކިތެކެވެ. ހިރިގަލުން ހަދާފަައި ހުރި މި މިސްކިތުގެ ސަހަރާގައި ފުވައްމުލަކުގެ ތާރީހާ ގުޅޭ އެތައް ބަޔަކު ވަޅުލާފައިވާ ކަމަށްވެ އެވެ. އެގޮތުން، މިސްކިތް އެޅުއްވި އަލީ އަޑަފި ކިލޭގެ އިތުރުން 40 ހާފިޒުން ވަޅުލާފައިވެ އެވެ. ފުވައްމުލަކު މީހުން ބުނާ ގޮތުގައި މި މިސްކިތަށް މިހާރު 450 އަހަރު ވެދާނެ އެވެ.\nފޮޓޯތަކުގައިވާ ސަރަހައްދުތައް ހޯދަން އެ ރަށު ބަހާރުގެ ހުސައިން ޝަރީފް ކައިރީ ޝާރިފް އަަހަނީ ފޮޓޯ: ޝާރިފް --\nމި ހަ ފޮޓޯ ސޯޝަަލް މީޑިއާ އަށް ދޫކޮށް ލުމާއެކު އެތައް ބަޔަކަށް ކަމުދިިޔަ އެވެ. ކޮންމެ ފޮޓޯ އެއް ހިފައިން ގޮސް އަތުން ދަައްކާލާ ފޮޓޯ ނަގާފައި ހުރި ގޮތާއި ގުޅުވާފައި ހުރި ގޮތުންނެވެ. ކިތަންމެ ދުވަސް ވިޔަސް ބައެއް ފޮޓޯތަކުގައި އެ ތަނެއް ފާހަގަވާނެ ހެން ހުރި ބައެއް އެއްޗެހި ހުއްޓެވެ. ބައެއް ރުއްތަކާއި ގަސްތައްވެސް ހަމަ އެ ހުރި ގޮތަށް އެ ސަރަހައްދުތަކުގައި ހުއްޓެވެ. ބަދަލެއް ނާދެ އެވެ. ފުވައްމުލަކު މި ފޮޓޯތަކަށް އަލުން ދިރުމެއް ލިބުނު ކަހަލަ އެވެ.